
Njegovi suradnici, sljedbenici i štovatelji! 


Nisu osramotili kuma 


dq jednim selancetu bio mator momak. Pod jesen 
došo kum što ga držo na krštenju. 

— Znaš ti da će sutra u komšijskom selu bit veliko mi- 
oljsko proštenje? 

— Otkud bi znao kad nikad ni za pedalj nisam kora- 
Cio iz našeg atara. 

— E, sad ćeš koracit. I ti i onaj tvoj parnjak Mate. 

I taj bio mator momak, pa kum veli: 

— Vas dvojca ste ko da su vam pupkovi srasli. A ja 
imam u tim selu šogora, u njeg dvi udavače baš ko 
rođene za vas. Ja sam već i sredio da vas sutra čekaje 
naugled. Sinko, čovičanski red je da se već oženite. 

Momak oma smlatio uši: 

— Nemojte, kume, ako Boga znate. Ubio ga Bog u 
grobu, so tim me vikom Boga amena nazlabo pokojni 
baćo, a so tim me i nana grize ko rđa. Kume, šta će svit 
kazat kad čuje da se ženidu ovaka dva matora keše? 

A kum ko rođenim ditetu: 

— Šta tu ko ima kazat? Kad u februaru nema vijavice, 
pa u marcu zagrdi, naš svit lipo kaže: kad Veljo ne velju- 
je starac Marac opakuje. I gotovo. A kaže se lipo i to: ma- 
tori konji pokrovce deru. Još i bolje, kad se čovik ženi 
zrilom pamećom, a ne mlad i zelen. 

Kad je kum toliko navalio, momak mora popušćat, al 
se još proba vadit iz nevolje. 

— Al ne virujem — kaže — da ćete Matu saklonit na 
ženidbu. 

Kum se nasmije: 

— On me i poslo tebi, jel brez tebe neće. 

Kum skrljušio momka u budžak, al ovaj će se još ko- 
prcat: 

— Pa dobro, kume, al janemam šta obut, on nema šta 
obuć, ta ni čestit šešir da ćelu pokrije. Kako će to izgle- 
dat? 

Kum ko da je samo to čeko: 


ANTI) 


- FA 
S SUBOTICA_ A 
*, BUNIEVAČKO-ŠOKAČKA x 


— Sve je to moja briga. Tebi ću dat nove novcate 
čizme za svetac, a Mati i šešir i ruvo. Šta misliš, da bi moj 
obraz podno da se tamo sramotim s vama? Baš si mi to 
oto iz ustivi. Nemojte, pazi dobro, nemojte da me kako 
osramotite. To upamti ko očenaš. 

Drugi dan kum i uputi kako će nać šogorovu kuću i 
momci lipo krenu. Nisu dobro ni pošli kad se kumče siti: 

— Mate, brate, ajdemo priko pašnjaka. Putom ćemo 
se uprašit do kolina. 

— Imaš pravo, čizme su ko i obraz. 

Kako zašli na pašnjak, kad naiđu na sasušene kravi- 
je lepanje. Tamo pasila marva, pa nagalebala na sve 
strane. 

U njevim selancetu nije bilo pašnjaka, a kako su i kod 
kuće bili zalipljeni za zapećak momci nikad nisu vidili 
sasušenu kraviju galebu. 

— Mate, brate, šta misliš, je 1 ova lepanja ispala kome 
iz bućura? 

A Mate: 

— Mož bit, i drugi odan iđu na proštenje. A Bog zna, 
možda to i nije za ilo. 

— Ja ću koštat. 

— To nije luckasto. Samo tako možemo doznat šta je. 

Uzo na prst, a kad zagrizo, zinio ko zgažen žabac: 

— Mate, pa ovo je kravije govno. Fala Bogu, samo 
kad nisam zgazio u njeg s kumovim čizmama. 

A Mate se prikrstio: 

— Niko nije ko dragi Bog. Zamisli kaka bi to sramo- 
ta bila za tvog kuma. 


Kazivao: Lojzija Šabić, Subotica 


Neće momak prid divojku 
raščupan 


E momak uvik samo esapio i esapio, zgrćo novce. 
U tim i omatorio, ni ženio se nije da ne bi moro ženu 
rAnit. S mišljom leže s mišljom ustaje, pa jel čudo što je 
rano osto bosoglav, samo tri dlake mu se natrćile na ćeli. 
Dok su dvi, još uvik se mogu zamrsit, pa se momak s 
nikim krezavim češljom raščešljavo. 

— Ej, čeljad moja, mogo bi ja zaušljavit kad kosu ne 

bi držo u redu — zna on, pa i kaže zašto udešava razdi- 
ljak. 
I tako dan po dan — ovda ću se ženit, onda ću se žen- 
it — edared pao njemu i snig po brkovima, češalj se sav 
iskrzo, a na glavi ostala samo edna dlaka i ta se usićila 
baš u vr ćele. Stala starost za pete, pa ga komšijske babe 
sleptale: 

— Ko će ti dodat čašu vode kad padneš u krevet, ako 
ne budneš imo ni dice ni svog čeljadeta? 

Ne zna šta je gore, kuga el prika smrt — babe el 
švrake. Navalile da ga ženu, našle udavaču i samo mu 
zvoncadu u uši; tiraje ga divojki naugled. Kad ti bube 
Pušte u uši, te i buše. Na kraju, šta mož bit? Pristo mo- 
mak. 

Došo dan, došo sat da krene udavači naugled, onda 
se samo sitio da češalj već odavno nema ni ednog zupca. 
Babe ga lickaju, mickaju, ko da kite panj na poklade, a 
on uvatio tu edinu dlaku pa je od bisa iščupo. 

— Šta to radiš, oš da se nakaradiš? — babe zagrajale. 

— Ašta bi drugo kad nemam češlja?! Neću valjda prid 
divojku taki raščupan?! 


Kazivala: Joca — Jozefa Guganović, rođena 1901 gia ikerija 


Prava kućarica 


io mator momak. Dok mu mater bila živa ni 

sikirom ga nisi mogo natirat, a sad ga babe 
navrkale, pa čikesanju vodu na ugled, ženiće ga. Od uda- 
vače do udavače, vodu ga baš ko u onoj pismi: ,,A sutra 
je nedilja, ženićemo medvida“. 

Odveli ga prvo edinici mezimici. Tu kuća masna, da- 
je se dobra prćija, ni divojka nije pod manom, al se sve 
to njeg ne tiče, već ko iz fraćke: 

— Da vidimo kako zakuvava tisto. 

Dobro, izdovoljiće ga i u tim. Divojka lupi jaje u 
brašno, pa lupinju oma baci u vatru. Užna bila da prste 
oližeš, a on samo za putom. 

— Ne zna ova kuvat — kaže on babama da to nije če- 
ljade za njegovu kuću. 

Sleptale ga babe da kaže kake je mane našo u ilu, on 
samo odmanjiva: 

— To nije kuvanje. 

Prošli tako u drugoj, pa tako u trećoj i četvrtoj kući i 
sad već ne znadu šta bi i kud bi š njim. Na kraju ostala 
ćer nikog krpe trščara. Nije to ni kuća, već niki pičinjak; 
u divojke ni stvora ni glasa, al đuvegija sav procvato kad 
je ugledo kako ona zakuvava tisto za rizance. 

— E, ovo je čeljade za moju kuću! 

Kad je, nek je. Babe edva dočekale da isklikte iz 
kuće, pa ko vrane: 

— Oš bar kazat šta ti se na ovoj toliko dopalo? 

A on: 

— Pa vi nemate oči? Sve druge su lupinje od jajeta 
oma bacile u vatru, a ova lipo razbila jaje, pa prstom u 
lupinju i dok nije izmazala sav biljanac, dotle lupinja ne 
iđe iz šaka. To je prava kućarica. 


Kazivala: Joca (Jozefa) Guganović, rođena 1901., Čikerija 


Luckasti o luckastom 


GI :«o čestitoj bunjevačkoj kući kad se prosi divoj- 
a, to obavljaje momkove tetke i strine, one nose 
rakiju na divojku. E, kaže, ženiće Jedinka. Al on bio ona- 
ki rođen s dvi live ruke i noge. Pamet u njeg u džepu, 
džep uvik probušen. Jabuka ne pada dalje od grane, pa 
tako momkova kuća ne šalje rakijare, neg će stričko ić di- 
Vojačkoj kući. Usvitlali mu čizme, on zasuko brkove, i 
evo njeg kod divojke: 

— Faljen Isus, jeste I radi gostima? 

— Dobrima uvik. 

U dvi-tri riči kaže kojim dobrom ga put nano, a di- 
Vojkin otac već namrsko nos: 

— Pretelju — kaže — ja mislim da nikad nisam bio 
poslidnji čovik, a moja cura baš bogame nije poslidnja 
divojka. Vaš duvegija nije mogo poslat rakijare ko što je 
red? 

A stričko će ko svoj svojem: 

— Ta ima on tetaka i strina i prikoviše, al ko velimo 
najbolje je da od mene iz prve ruke čujete šta sam nau- 
mio. 

Kad već nije po adetu i kako je red, onda se tu našla 
i divojka, pa stričko lipo njoj kaže: 

— R4no moja, ja se nisam za mladosti ženio, neću ni 
ovako mator. Posli moje smrti sve moje dobro sam 
naminio đuvegiji, a već za vinčanje ću od moji sto lanaca 
pedeset pripisat na njeg i još stari salaš s dvi volarice. 

Divojka ne znaš el lipča el pametnija, pa njemu: 

— Jelte baćo, da Vas nisu možda poslali zato što u 
Ciloj rodbini imate najviše pameti? 

— Ceri moja, — stričko se oma raskravio ko pekmez — 
to si baš lipo pogodila. I naš popo mi je na ispovidi kazo 
da med braćama i sestrama jedini sam ja pametan što se 
nisam ženio i pravio tako luckastu dicu ko što jeovaj tvoj 
đuvegija. 


Kazivao: Nikola Pinter, Bajski vinogradi 

Neslani provodadžija 
zasolio 


omak došo iz vojske, jedinak u oca i matere. 
Baćo i nana mu kažu: 


— Sine, ne bi bilo zgoreg ako bi nam sad već dovo 
snaju. 

— Oću to i ja, samo dok nađem curu za mene. 

[šo je, išo, tražio i raspitivo se, pa tako sustre se i s 
bratom od strica. 

— Došo si iz vojske? — pita ga brat. 

— Ko što vidiš — jesam. 

— Jesi se oženio? 

— Tribalo bi, al nikako da nađem curu za mene. 

Kad je čuo u čem je nevolja, brat samo nakrivio šešir: 

— Dođi ti kod nas, imamo lipi cura, al koliko oćeš. 

Dogovoru se, duvegija se u nedilju udesio i došo u 
kolo. Brat ga pita: 

— Koja ti se sviđa? 

— Ona crna s gravorastim očima. Ja bi baš tu. 

— Kako oćeš, samo ta nema sriće u dicama: koje ro- 
di svako dite joj umre. Saranila je već troje. 

Đuvegija se zagledo u brata ko da se ovaj iz vitra 
stvorio, pa će: 

— Ako ti kod svake ovako bisno zasoliš, bratac, ti ćeš 
ispast zdravo neslani provodadžija. 

—Štati misliš da te ja ode neću oženit?! Vidi, ako baš 
nećeš tu crnu onda biraj koju oćeš. Naše cure su u takoj 
oškudici s momcima da bi se udale i za magarca samo 
kad bi se lipo obuko i metnio šešir na glavu, a ne da za 
tebe neće. Da koju uzmeš od ovi cura, ne boj se da bi te 
ostavila — prija bi ti uteko od kuće. 

I šta mislite šta je bio kraj? Ta oženio se on tamo i ni- 
je pobigo od kuće, jel nije bilo tog koji će mu kazat kad 
će i kako će. 


Kazivao: Šime Poljaković, rođen 1947., Mala Bosna 


Krumpir-čorba, 
sa skorupom kruv 


a g bilo četri snaje, a svekrova udovica. Ujtru lju- 
di kreću na poso, pa snaje svekrovi: 

— Oni se žuru, mi ženskinje imamo kada ručat i posli. 

One i ručaje, al majki ne dadu, kažu: 

— Svaka sila za vrimena, a nevolje redom. Dosta su 
svekrove carovale, saćete Vi igrat kako mi zviždimo. 

I za svaku užnu morala njim igrat. 

Uveče kad se ljudi okupu opet samo njima večeru, a 
posli majka i spavat ode gladna. Samo u podne njoj 
obaško zapržu malo krumpir-čorbe, a prite se da će joj 
špiodlama isprobadat jezik ako se potuži sinovima. Ajd- 
ajd, da je još iglama, a ko će živ istrpit kad se glavica Špi- 
odle provlači kroz jezik? 

Al pritnja vamo, pritnja tamo, šta će majki i jezik kad 
će ga od gladi već isplezit. Uvatila priliku, potuži se naj- 
mlađem sinu. 

On ne viruje. 

— Mater moja — kaže — pa mi muškarci nikad ne do- 
bijemo skorupa, jel, kažu, uvik ga Vama namažu na kruv. 

Kad ne viruje, nek se uviri. Došlo vrime užne, on se 
sakrije na tavanu, pa će otud gledat kroz jednu puklotinu. 
Majka će obavit red prija užne, al sad ne samo da igra već 
i podvikiva: 

— Gledaj sine s tavana kako igram snajama, eto tako 
svaki dan krumpir-čorbu izigram. 

On će: 

— A kruv sa skorupom? 

A majka ko da moli Očenaš: 

— Kruv naš svaki dan, sa skorupom namazan, u ko- 
mari zaključan, od mene ni opipan. 


KV pala: Bara Zelić, rođena Kujundžić 

Ne broji čaše 


edan gazda, mator momak, čudo volio, mogo, a i 

znao pit. To je bio njegov zakon: rakiju za svakim, 
vino za podikojim, a vodu nizakojim. To prija ni posli 
njega niko nije uradio: fićok s rakijom se donese ndstal, 
on ruke metne na krste, gornju usnu nasloni na grlić 
fićoka, izdigne ga u ajer, ispije rakiju i vrati fićok na svo- 
je misto. 

Bio čovik mogućan, moglo mu bit, a nit ga ko čeka 
nit on koga čeka, pa kad zaređa po mijani bilo tako da po 
tri dana i tri noći samo pije. 

A nije volio pit sam. Imo slugu — gromorna momčina 
— tog je držo samo čerez tog da je uvik nuz njeg kad 
počme tirat kera. Ima drugog društva el nema, njegov 
Mate je uvik š njim za mijanskim astalom. Kad je trizan, 
momak Mate lipo divani, nema nikake mane, a kad ma- 
lo većma zagleda čaši u dno onda počne zamuckivat. A 
da pije koliko, nikad da se zanija, uvik cigurno staje na 
pete i svog gazdu potpačiva. A pio je samo hosulepeš, to 
je bila njegova mira. 

Jedared se oni tako zakasali, već četvrti dan i krevet 
čeka, gazda se već izoko, al Mate stoji ko panj. Pita ga 
jedan vrimešan čovik: 

— Jalti, Mate derane, koliko hosulepeša možeš popit? 

Matin jezik prvo zaklepeće pod brkovima, pa kad se 
jedared ko niki oto s ulara, Mate počo: 

— P-p-pa, ču-ču-čujte, di-di-dida, ja nema-m-m-m 
običaj b-b-brojit. Samo t-t-toliko sam up-up-upamtio, da 
posli trideset i trećeg hosulepeša počmem m-m-malko 
mucat, t-t-toliko malko ko ovo c-c-erno ispod nokta. I to 
s-s-sam up-pamtio čerez I-i-isusovi godina. 

I sad nek kogod drugi proba izračunat koliko ho- 
sulepeša je popio kad već jedva mož divanit. 


Kazivao: Mate Šujić Tarčić, Radanovac 


Umivo se misto brata 


BD: dva brata, ogazdili se, sve smrdu na novce. U tim 
bogaćenju zaboravili se i ženit. Mlađi bijo takog 
stvora da je više volijo hrmbat neg glavu lupat o duvar, 
pa stariji vodi brigu ne samo o gazdaluku već i o bratu; 
napravijo mu se ko niki tutor. Stariji kad iđe u varoš 
obuče se ko čovik, a mlađi iz salaša koraci samo na njive, 
pa se sav zapustario. Što se ne okrpi to je još i ajde de, al 
uzo adet da se ni ne umiva. 

— Nisam — kaže — baš lud da badavad trošim taj skupi 
sapun. Kako se krmče nikad ne umiva, a vite kako se 
ugoji. 

Stariji volijo i da njim dodu i varoška gospoda, pa se 
on onda vandiže, prsi se ko palčinjak u ritu, dvori i časti 
goste. 

— Ovake gazde moraje imat svoje ljude i u varoši. 
Kad dođe do kake miškulancije, ja onda znam na koja 
vrata triba zakvrcat — soli on pamet mlađem i onda ga 
uvik skloni sa salaša. 

Zivili oni kako su živili, valjda je i ker bolje živijo, 
pa edared po redu došlo vrime, stariji će se opraštat od 
ovog svita. Doveli popu, ispovidiće ga, spremiće ga za 
drugi svit, a samrtnik ništa već ajmeče. Popo će ga tišit: 

— Ta šta si se ti dao u nevolju, jaganjac edan Božiji?! 
Kako si živio, u pravdu, ti š upravo Bogu u krilo. 

A samrtnik onda progovori: 

— Lako ću ja s Bogom namirit račune, al šta ću tužan 
i žalostan od sramote?! 

— Kaka sramota te sad napopala kad si uvik bio 
pošten?! 

— E, gospodine, nije falinga u poštenju. Na ukop će 
mi doć svita i svita, cigurno će bit i gospode, a ko će se 
misto mog brata umivat kad mene ne bude?! 


Kazivao: Mate Bošnjak, Žednik, rođen 1899. 


Izgubljena baba 


azda imo oko sto lanaca božijanske zemlje, salaš 

ko grad i ćer jedinicu, al lipu. Nije on jedini na svi- 
tu sa sto lanaca zemlje, al bio ponosit ko ritko ko. 
Pripovida on svakom kako će njegov zet bit još bogatiji, 
jel taka cura ko njegova mora se udat u još jaču kuću. 

On pripovida, a cura se uljubila u momka što je oko 
salašića imo jedva toliko zemlje da kraj s krajom mož 
sastavit. Da je baš go ko od majke rođen, cura veli: 

— EI za njeg, el umrit. 

Šta će baćo već popuštit. E, al ne i prid svitom. 
Pripovida on sad nek niko ne misli da je njegov zet kaki 
mali gazdica, kako to izgleda. Pun je novaca ko plive, 
samo nije tio kupovat imanje dok se nije dovo u čovičan- 
ski red. Kad se oženio, sad će on kupovat, pa nek svit vi- 
di ko je on. 

I daje baćo zetu novaca što svit ne vidi, pa ovaj kupu- 
je, a baćo dao novce i za karuca kaka niko u ataru nema. 
Na njima će zet doć babi čestitat prve Materice. Nedilju 
dana prid Materice karuce majstor dono na zetov salaš. 
Dida zdravo želio da oma vidi karuce, a suv mraz stego; 
čačak o putu taki da je prava grijota konje mučit po 
njim. Šta će dida, već s babom krene pišice. 

Zadovoljan je dida, zadovoljan od zemlje do neba. I 
šta mož dida poželit, šta drugo neg da se, al oma, 
provoza. Nek njega i babu zet nosi kući, na njegov salaš. 

— Kudan prođemo, sad nek gledaje. A kad budeš 
dolazio matoroj Materice čestitat, onda nek i vidu kake 
karuce ima moj zet. 

— Bože, baćo — zet odgovora — Vi ne vidite kaki je 
čačak? Tvrd ko kamen, oštar ko brijač. Grijota je konje 
mučit i karuce lomit. 

Ajak, nema tu divana. Što on kaže, to tako bit mora. 

— Ne brigaj ti za karuce. Samo ti mene slušaj, pa te 
neće zabolit glava, imaćeš svega i svačega. 

Misli se zet: nisam se ja oženio da se s didom slušam 


već sa ženom. S druge strane, na čast didi sve imanje, ako 
se po takom putu digod skrndave i izlomu. Al vidi i to da 
s matorim ne mož izać na kraj. 

— Dobro — kaže zet — kad ste toliko navalili, ja ću up- 
regnit, al jedno upamtite: ako samo pisnete el guknete na 
putu, ja ću Vas oma bacit s karuca i okrenit se natrag. 

— Nisi baš lud? 

— Al ću bit, samo ako puštite glasa od sebe. 

Kako su se matori usićili na stražnjim sicu, on 
kandžijom po konjima. Karuce se tresu, skaču, zubi da 
ispadnu, pa se zanijaju na jednu, pa na drugu stranu, a što 
dalje on sve goropadnije rđni konje kandžijom. On bi da 
što prija daju glasa od sebe, al ono dvoje natrag ćute ko 
dva groba. 

Tako je stigo i do didinog salaša. Počela se sad i 
magla spuštat, pa čovik bisan da od bisa ne zna šta bi. Po 
čačku i po magli on se mora još i vratit. I tako se nije ni 
okrenio, neg kaže: 

— Bogoruciju vam onu vašu matoru, kako ste mogli 
izdržat da cilo vrime ni ne guknete?! 

A dida se javi odastrag: 

— Slušaj, zete, tamo digod u po puta, kad je baba is- 
pala iz karuca, ja umalo nisam dreknio. 


Kazivao: Marko Vojnić Purčar — Pulak 


Dida i stričkovi štenci 


ida imo dva unuka. Stariji bio sedam-osam godini- 
ca, pa tog dida već sidne nuza se na kola i da mu 
pomalo kajase da deka, a manji onda u plač i u dreku: 

— Dida, dajte da i ja dekam! 

— Ti ćeš kad išli drugi put. 

Dida tako varo i varo manjeg, najviše gledo da isk- 
likne iz salaša s kolima da deran ne vidi, al jednog zim- 
skog dana baš uprežu kad evo dice; u velikim košaru 
nose štence od strica. I za štence još nije bilo vrime da se 
donosu kad je zima stegla, al manji deran navalio i na to, 
pa u košar namećo slame, napravio pravu bunju, a odoz- 
gor pokrio s dva pokrovca — sad nek dida kaže da će 
kerići usput zaladnit. Dida je na kraju zato i pristo da odu 
njegovom drugom sinu rad štenaca da bi dotle s majkom 
mogo otić u varoš, al onaj manji unuk ko da je imo ma- 
log vraga, požuriva brata i stigli oni natrag prija neg se 
dida nado. 

Sad deran oće s kolima, nema pročke; dida je obećo 
kad išli drugi put. Šta će dida drugo već po starom ade- 
tu, kako su i njeg stari varali kad je ditetom navaljivo da 
bi deko konje. Ne da sad već ne bi dao malo i kajase, al 
varoš daleko, mraz sve štipa — di će s ditetom u tako 
vrime. 

— Dobro — kaže — sa ćeš ti dekat ko pravi. Ako si čeko 
toliko nisi badavad, neš ti dekat ko Đuka nuz didu, već 
sam. 

I lipo štence povadili, metnili derana u košar, košar 
koncom vezali za šarage, pa: 

— Sad dekaj, al drž dobro kajase da konji ne pobignu! 

Deran ušiko konac pa se sve gnjizdi u košaru, a dida 
kandžijom konjima med uši. Konji trgli, konac puko, 
odeše kola, a dida dovikiva: 

— Jesam ti kazo da dobro držiš kajase. Evo, sad su 
nam pobigli konji. 

Deran u plač, a kola sve skaču po čačku, tako konji 


22 


kasaje po smrznutom putu. Odoše dida i baba, al dida ne 
zna da se on šali, a konji se uozbilj uplašili. I nek dida 
priteže kajase koliko oće konje niko ne zaustavi, otskaču 
dida i baba u koli, sve iz opaklija izleću dok točak nije 
zapo za jedan panj. Kola se privrnila, didi i babi narasla 
krila pa pukli o ledinu da sve mraz iz njega istresadu. Na 
sriću, nezgoda se dogodila baš isprid salaša petog-šestog 
komšije što je bio niki trvač i namišćo slomljene noge i 
ruke. Istrčala čeljad iz salaša, konje povaćali, a trvač oma 
opipo didu i babu. 

— Čeljad moja, Bogu fala, kosti su čitave — kaže on. 

— Al kola nisu — dida veli. 

— Ta manite se Vi, dida, kola. Samo kad ste Vi i maj- 
ka čitavi. 

— Jesam čitav el nisam, al ja brez kola ne možem ni 
maknit odud. 

— Ani ja — jauče ondud i majka — nek samo prstom 
maknem, a po svem tilu ko da me bricom bodu. 

Dotrčale i druge komšije, evo i didinog sina sa salaša, 
a i onog od kojeg su dica doneli štence. Kad ima ko će 
nosit, trvač već zna kako će pomoć. Rasprostrli opaklije, 
pa na jednu didu, na drugu majku i tako starce neće ni 
žuljit ni trest po ugruvanim mistima. 

Doneli nji na salaš baš ko dva s križa skinuta Isusa, 
nosu i ko u čaršapu, a dida stenje ko da se porađa: 

— Ajoj, muko moja, nije dosta što sam se ugruvo neg 
mi se i ovaj prokleti mraz sve u kosti uvuko. A joj, nosite 
me što prija unutra, valjda bi se u peć uvuko. 

Dida stenje, a unuk dovuko košar pa ga sve pokazi- 
va: 

— Aha, dida, sad ste se smrzli, a da ste mene poveli ja 
bi Vas lipo metnio u košar, pokrio s pokrovcima, pa bi 
Vam bilo dobro ko stričkovim štencima. 


Kazivao: Roko Stantić, Đurđin 

Jedno mota, drugo smota 


ida Marce i baba Perka počeli s deset noktivi, na 

kraju imali kućicu i tri lanca zemlje u žitnicama, al 
one Božije, pa još nadovat varoši. Nisu spali na tuđ za- 
logaj, zemlja daje života, još i sinovi oće pomoć, al dida 
i baba bili take krvi da volu ić za zaradom. Bog njim da- 
vo zdravlja, snaš Perka se uvertala u niko šivenje, a bać 
Marce opet nađe po koju lakšu nadnicu. Baba nije maj- 
storica, neg je imala nikoliko žena kod koji je išla po 
kućama, pa je tamo dok ne okrpi i posašiva manje ko- 
made. 

Bilo, daklem, sve dobro i lipo kako se samo od Bo- 
ga mož poželit, pa bi oni tekli sve do groba, samo da ni- 
je bilo jedne zvrcke. Nije to bila nevolja neg baš štogod 
dobrog. E, al ima i dobrog šta se ne dopada svakom. Tako 
dida Marce volio igru i svirku više valjda neg kruva ist. 
Za mladosti oko njeg se vaćalo kolo, a sad kako zaradi 
malo novaca već je u bircu di sviraje tamburaši. Strese 
opanke, skoči ndstal, bangom maše svircima, pa kolo sve 
prede u čorapama. Otac ga maznio, taki mator igra ko na 
Žici, pa ništom podvikne: 


A premaš udara kontru: 

— Namaži i naše, da se ne poplaše dok baba ne dođe. 

Čovik bi lago ako bi kazo da snaš Perki nije bilo di- 
ka što njezin dida mož nadigrat i mlade. Od tri sina dva 
na poljskoj radnji rodila, nakisla se, nazebla se, na suncu 
se nažegla — di bi joj već bio kraj da i ona nije bila ve- 
seljačica i huncutariji rada. Jeste da, drago je njoj što je 
njezin dida igrač na glasu, pa ne bi ni to marila što on s 
bangom maše, al joj ne mriši što dida bange i pobaca 
tamburašima. 

I šta tu sad mož bit? Išnjotala baba ovako: kaće ona 
POĆ u šivenje, a dida taj dan ne iđe u nadnicu, onda on 
mora š njom, da ne bi kliknio u birc. Idu tako sokakom, 


baba naprid dida za njom, pa se nađe ko će zapitat: 

— Kudbogda, bać Marce? 

Didu pita, baba odgovara: 

— Ide dida za babom da joj mota konce. 

Kad će opet dida Marce iz nadnice kući, snaš Perka 
već trče tamo. Iđe za didom, prati ga s posla ko straža da 
nadnica nuz birc srićno prođe i kući dode. I tute se nađe 
ko će zapitat: 

— Kudbogda, snaš Perka?! 

Al sad dida odgovara: 

— Ide baba za didom da mu smota novce. 

Tako su mu tamburaši i pismu spivali: 

— Ide dida za babom da joj mota konce, iđe baba za 
didom da mu smota novce. 


Kazivao: Pajo Zečević, rođena 1888., Subotica 


Babine ševe 


D« udovac, baba udovica, a imali salaš do salaša, 
obadvoje sami, ni diteta ni grdeta. Baba razminila 
već osmu deseticu kad se prvi put udala, al kad se već 
zaukala u udaje, za dvi godine saranila tri čovika. 

Didi dikoja komšinca spomene, šta se ne oženi s 
babom pa ne bi bio sam, a on gotovo da kamiš prigrize: 

— To je ružno i čut, a kamo 1 uživat. 

Uplašio se dida da bi i on umro čim bi se vinčo s 
komšincom. I ni živa mu ne triba prid oči. Ne triba, ne tri- 
ba, al edared nije mogo sebi zapovidit: moro dida izać vid- 
it šta baba radi. Edva počelo svanjivat, baba rašeto u ednu 
ruku, klupče šparge i prutić u drugu, pa ode na njivu. Naer- 
ila rašeto, potpačila ga prutićom, kraj šparge vezala za 
njeg, ispod pregače rasula štogod pod rašeto, pa za sobom 
odmotava špargu i sakrije se iza klupe kuružne. Kroz niko 
vrime primišta rašeto, pa tako redom od klupe do klupe. 

Okrene dida ovako, okrene onako, nikako da smisli 
šta bi to baba vaćala kad ne vidi nikake golubove ni grlice. 
I na kraju nije mogo izdržat, očo kod babe, a ona baš baca 
žito i vabi ševu. 

— Alaj, komšince, pa valjda neš ševu lovit?! 

— Al baš ševu! 

Didi se svit privrnio prid očima. Ko je to još čuo da 
kršteno čeljade lovi ševu?! Ševa je sveta tica. Kad su Josip 
i Marija s malim Isusom bižali isprid Iruda, ševa je za nje- 
vim magarcom začeprkala trag, pa i tako nisu uvatili. Do- 
duše, u komšijskom majuru je matora gospoja lovila 
vrepce i kuvala vrepčiji paprikaš, al ševe nije ni ona, makar 
je bila malo haj-haj. 

— Pa dobro, — dida edva došo sebi — šta bi ti saševama? 

— Ništa, al moram i lovit, jel mi je vračara kazala da bi 
se ja još mogla udat ako ulovim sto ševa. 

— I koliko ti još fali? 

— Kad ulovim ovu, onda će mi falit svega još devedest 
devet. 


Kazivao: Mate Odvalić, Subotica, rođen 1899. 

Šatra od babijeg jezika 


D« i baba bili brez dice, roda i pomozboga, a imali 
zemlje i salaš da su iz zemlje alvatno živili, pa od 
dosade samo tiraje bis. 

Dida bio na vašaru, a baba već čeka u vrataci: 

— No, šta je bilo na vašaru? 

— Svašta, — dida skrućio i ode užnat. 

Al baba za petama: 

— Valjda si barem štogod upamtio šta se prodavalo. 

— Tušta nisam. 

— Pa kaži barem to malo. 

— Nije to ni malo, ni tušta, svega sam jedno upamtio. 

— Pa kaži već to jedno i to je više neg ništa. 

— E, kad baš oš da znaš, prodavali se babiji jeziki. 

— Ta nije valjda?! A kaki je bilo i pošto su se pro- 
davali? 

— Bilo je svakaki. Mali su išli po deset forintača, srid- 
nji po pet, a veliki za forintaču, pa i koju krajcaru jep- 
tinije. 

— Ta nemoj to kazat! A jesi 1 barem razabro pošto su 
prodavali take ko moj? 

Dida je samo to čeko. Nakrivio ćelepuš, prstom prc- 
ka babi ispod nosa ko da joj svaku rič meće na nos: 

— Rino moja slatka, take ko tvoj nisu prodavali; take 
jezike su razapeli za šatru, pa su se pod njima prodavali 
oni drugi jeziki. 

Baba didi oma žbućnila punu kašiku papra u čorbu. 

Jedva živa dočekala drugi vašar. Sad je ona išla. 
Došla kući, a dida pita: 

— No, jesi I pogledala sve šta se prodavalo? 

— A šta bi imala gledat kad se na vašaru prodavala 
samo didačka pamet. 

— Ta neće valjda baš tako bit?! 

Baba ruke na kukove, pa sve klepeće papučama ko 
da igra momačko kolo: 

— Al baš tako i nikako drugačije. 


— Dobro, kad ti kažeš nek je tako, a kaki pameti je bi- 
lo i pošto? 

— Svakaki, a najviše nikaki. One što su se počele 
gnjecavit davali su za deset forintača, onako napolak 
vodnjikave za pet forintača, a sasvim dlićkave mogo je 
čovik kupit za forintaču, pa i za koju krajcaru jeptinije. 

— Ta ne divani! A je 1, babo, jesi I barem razabrala 
pošto su išle take ko moja? 

— E, moj dida slatki — sad je baba dočekala šta je 
čekala — take ko tvoja pamet nisu išle nipošto, već su i 
vezali po tucet u jedan svežanj i davali za radaš. 


Kazivao: Ivan Stantić Čobanov, Đurdin 

Zna se kako je dida 
završio 


BD imala kuću u sokaku kojim se išlo na kalvari- 
jju. Dice nije imala, čovik je ostavio, pa je živila 
sama. 

Bio pijanac i kartač, a so tim iđe i sve drugo što nije 
dobro. Livčom je istuko da je ostala bogalj, pa nesto ko 
u viter; nikad posli nije čula za njeg. 

Što starija sve manje je izlazila iz kuće. Manila se već 
i crkve. 

Jedared pridveče izašla u avliju. Učini joj se da 
sokakom iđe karvanj svita. 

Odškrine kapiju, a ono baš tako: svit se vraća od 
kalvarije u varoš. Misli se ona: doleko je još Velika ne- 
dilja i Uskrs, šta bi svit tražio na kalvariji? 

A ni u kraj pameti joj da su na šancu iza kalvarije 
višali kad bi kakog haramiju el ubitelja osudili na smrt. 

Naide jedna poznata mlada, pa je zaustavi: 

— R4no moja, otkaleg iđe ovaj silan svit? 

A mlada se zagledala u nju, pa će: 

— Majko, koliko godina je kako niste vidili Vašeg 
didu? 

— Baš danas je deset. Bar da je samo i jedan dan rani- 
je očo, ja danas ne bi bila šantava. 

Pamti baba i dan i šta je onda od livče zaradila, a mla- 
da vidi da se ne dosića šta je bilo danas, pa će opet pitat: 

— Aje bi posli toliko godina poznali Vašeg didu? 

— I na višalama. 

— E, onda iđite pod višala. Kažu da i do mraka neće 
skidat, a vise trojca. 


Kazivao: Luka (Lujo) Kujundžić, Tavankut 


Kum tvrdac 


koštunjac. Divenice se sve užežu u odžaku, a oni 
idu kruva i bilog luka, pa samo namigivadu: ,,alaj smo 
privarili trbu, misli da je dobio divenice“. Došo njim 
kum, sili ga u pročelje. Baba baš pekla kruv, pa vadi iz 
peći vruću lepanju i u kori krumpira. Dida izašo pod 
odžak, ostavio vrata odškrnuta da se čuje, pa se 
izbekario: 

— Nane, daj iz kačice naprstak masti, nek bude s 
mašćom lepanje za ručak, pa da kum pamti kako smo ga 
dočekali. 

Baba se prignila njemu na uvo: 

— Čovče, jesi I ti zglavljen? Onda bi morali u 
komšiluku pozajmit mrvicu soli. 

I dida šaplje: 

— A, to već ne! Na to će kum žednit, pa bi mogo 
zaželit još i vina. 


D: bio tvrdac, a baba naspram njeg pravi or 


Kazivao: Ento Rumenjaković, Čavolj 


Po pravdi 


dq jednoj familiji dida bio čovik da su mu šešir ski- 
dali do zemlje, al imo sina jedinka za kojeg se 
moglo kazat: ako je i jedan tušta je, kad ne valja. 

Nije on bio rđav drugima, sebi nije valjo. Stari je hr- 
njo, teko i čuvo, a sinu samo da je alvatno trošit. A poso 
onako: ajde ženo, ajde, sutra je Badnji dan, danas već 
moramo gojit prase za Božić. 

Kako se on nije umetnio na oca tako se njegovi 
sinovi umetnili na njeg, pa kad su se već zamoničili sva- 
ki razvlači na svoju stranu. I uskoro na salašu ostali na 
jednoj kobili i magarcu. 

Nesrića samo nesriću rada, pa šta mož bit na kraju u 
jednoj takoj kući? Jedno jutro našli i kobilu ukočenu. 
Magarac se vućio, svu glavu joj razmrsko. 

Sinovi pitaje starešinu kuće: 

— Baćo, šta ćemo s magarcom? 

A on se izbekario: 

— Ito triba pitat?! Po pravdi: zub za zub, oko za oko, 
glavu za glavu. 

Pa uzo veliku sikiru i magarca u čelo. 


Kazivao: Andrija Emes, Tavankut 


Nije svinjar kazo 


io jedan zdravo bogat kralj. Atar kraljovski 

dugačak ko gladna godina, a pamet u kralja ko vr 
slomljene igle. Imo on sina jedinka, u tog pamet i kratka 
i plitka. Baš je kraljovski sin, al niko neće ni da se sigra 
Šš njim. Kome mož bit taj neće, a ima ko mora. Kraljov 
svinjar imo sinčića, deran okoprcan, na sve kuražan, a 
pamet oštra u njeg ko brijač. Stari kralj naredi svinjarčiću 
da se mora sigrat š njegovim sinom. A svinjar se misli: 
pa nije to ništa gore, ta i sa svinjima kraljovskim se mo- 
ra dučit i mučit. 

U niko doba dana kralj se išeto do svinjarčića, ne vi- 
di sina rođenog i jedinog, pa pita: 

— Šta radi onaj moj? 

— Vašeg pristolja naslidnik? Šta bi drugo s tom nje- 
govom pamećom: naio se slamurine, napio se vodurine, 
pa hrče. 

Matori sve od zemlje odskače tako je zapinušio: 

— Šta je on tebi — vo? 

— Svitla kruno, kralju, da niste Vi izrekli, ja nikad ne 
bi smio kazat. 


Kazivao: Roko Stantić, Đurđin 

Siromakova dioba po 
pravdi 


edan siroma čovik imo tušta dice, a samo jednu 

mršavu gusku. Nestalo rđne, pa je zaklo. Kad je žena 
očupala perje, čovik vidi jedva ako će doteć zalogaj-dva 
na jednu glavu. 

— Znaš šta, ženo, odneću ja nju kralju. Čovik ima do- 
bro srce, moždar će nas darivat. 

Kad došo prid kralja, onaj vidi da je gola sirotinja, pa 
ga pita: 

— Ti imaš toliko blaga da i mene možeš darivat? 

— Svitla kruno, kralju, ova guska je sve što smo ja i 
žena stekli, ako ne računam onaj čopor dice. Šta bi to- 
likim gladnim ustima doteklo, a Vi ćete se bar osladit s 
ovom guskom. 

Dok se nije oženio mladom kraljicom i kralj bio tuđ 
sluga, pa nije zaboravio kako svit kaže: ko ne zna šta je 
nema“, taj ne zna ni šta je ,,podaj“. 

Samo zaklamo glavom, pa kaže: 

— Primiću taj darak, al samo ako ga znaš podilit po 
pravdi. 

— Otkad sebe znam kod nas se uvik moralo udilit ono 
malo što smo imali. Ako drugo i ne znam, to sam bar do- 
bro naučio. 

— U redu, ti onda probaj. 

A siromak njemu: 

— Svitla kruno, kralju, niste mi rekli kome ću dilit. 

— Nama, mojima i tebi. Imam ženu, dva lipa sina, dvi 
još lipče ćeri. Pazi, svakom da dotekne i da još ostane 
tebi. To je po pravdi. 

Kad je siromak čuo šta mu je poso, samo se malo za- 
mislio, pa veli: 

— Svitla kruno, kralju, Vi vodite i familiju i cilu 
državu: Vama pripada glava. 

— Slušaj, to nije luckasto. 

— Sinovi su Vam još momci, dosta će se još naodat 
dok ne pronađu sebi udavače: njima po jedna noga. 

— Čovče, to nije luckasto. 

— Ćeri su Vam još divojke, kad se udadu odletiće iz 
Vašeg gnjizda: njima po jedno krilo. 

— Ni to nije luckasto. 

— Kraljica nosi na sebi svu Vašu kuću: njoj krste. 

Kralj ga poplešće: 

— E, to ti je bogme pametno. 

A siromak njemu: 

— Meni šta je ostalo: prsa s leđima zajedno. Jel dicu 
na prsa grlim, na leđima nosim, kad i najviše volim na 
svitu. 

Kralj ga zagrlio: 

— E, ovo ti je i pametno i lipo. 

I darivo siromaka s toliko kesa dukata koliko je imo 
dice. 

Raščulo se to, pa dopro glas i do bogataša kod kojeg 
je siromak išo u nadnicu. Kad je taj čuo šta je kralj dao 
za jednu šmrljavu gusku, on uprtio pet kljukani gusaka i 
već se stvorio u dvorima. 

— Dobro, — kaže kralj — darivaću i tebe, al podili tako 
da si i ti na diobi s nama, a svaki da dobije jednak tal. Ni 
perušku manje ni više, jel ja volim da budne po pravdi. 

Bogataš se uševeljo. Kako će pet gusaka dilit na jed- 
nake talove, kad je šnjim zajedno sedam glava na diobi? 
Nikako. 

Skiselio se pa kaže: 

— Svitla kruno, kralju, to tako nije moguće podilit. 

Kralj se nasmijo: 

— To kažeš ti, a da vidimo šta će kazat onaj tvoj nad- 
ničar. 

Kralj ga dao pozvat, a siromašak samo malo brojio 
na prste, pa oma dili: 

— Svitla kruno, kralju, Vama i kraljici jedna guska, 
eto vas troje. Sinovima, jedna guska, eto nji troje. Ćeri- 
ma jedna guska, eto i nji troje. Meni one dvi što su 
priostale, eto i nas troje. 

Kralj se nasmijo: 

— I pravo je da ti dobiješ dvostruko. Dosta si se na- 
postio na rđni ovog bogataša, sad jedared se omasti 

mašćom njegovi gusaka. 

Gazdi je divana najedared bilo dosta. Ode on, makar 
ga niko ne tira, a siromak mu gotovo na pete staje, pa 
samo guskama stiska noge da gaču za njim. 

I kraj konac, zapele guske u lonac, pa je bilo čorbe i 
još mesa u vr torbe. 


Kazivao: Naco Štefković, zvani Bačka, rođen u Tavankutu 


jakove i druge zviri. 
etio pušku na rame pa tako ide, a kurjak se uputio 
za njim. Ovaj siromak vidi šta se sprema, pa će iz šume: 

— Svitla kruno, kralju, pazite, kurjak će Vas! 

Kralj se obazre, a kurjak tu blizo. Brže pušku s ra- 
mena i ubije kurjaka. 

Sad on gustira, da ovaj siromak nije dreknio kurjak 
bi ga usmrtio el osakatio. Kaže on siromaku: 

— Sad nemam čime da ti se odužim, nemam u sebe 
novaca. Dovedi onog ko ti je najvirniji kod kuće, pa ću 
ti se zafalit tako da ćeš pamtit cilog života. 

— Fala, svitla kruno. 

— Zafaljivaj na kraju, a sutra dođi tu u ovoliko i ovo- 
liko sati. 

Siromak došo kući, pa se misli koga da odvede? A 
žena će zapitat: 

— Šta se ti tako misliš?! 

Kaže on, a žena oma naložila vatru na njeg: 

— Šta se imaš mislit?! Pa ti imaš virnijeg od mene?! 

Našla se još i uvriđena, a on se poćulio: 

— Dobro ženo i kažeš. Sutra ćemo ja i ti otić tamo u 
šumu di je kralj naredio. 

Tako i bilo. Očli u šumu, pa čekaje. Čovik onaki 
izrađen lego tamo, sunce pripeklo, pa on zaspo. Jedared 
evo kralja, pa na ženu rukom da čovika ne budi, samo 
nek dode. Izvadi on velik nož, pa kaže: 

— N4 ovaj nož, zakolji čovika, ja i ti ćemo živit. 

Ona jedva dočekala. Spopala nož i teraj do čovika, a 
kralj poviče: 

— Čovče, pazi, žena će te zaklat! 

Onaj skoči, a žena mu s nožom više glave. U taj ma 
se i kralj stvori tamo, pa mu kaže: 

— Dono sam ti novaca da nikad više ne bi bio siroma 
da si me poslušo i dovevo onog ko ti je najvirniji. Ovako 


dić siroma čovik siče drva u šumi, a kralj lovi kur- 


Si ti spasio mene, ja tebe, pa smo svaki na svom. 

— Svitla kruno, kralju, pa koga sam tribo dovest? 

— Kera. On bi zalajo na mene, ti bi digo glavu, ja bi 
ti dao novce, pa da živiš tri i po svita. 


Kazivala: Marija Iršević, rođena Jakovčević, 1. kolovoza 
1895., Mala Bosna, zemljoradnica 


Pijancov zakon 


io jedan kralj što je u mladosti volio ucat i bekrijat. 
Pod starost se manio svega, tio postat svetac. Kako 
se manio pića, najviše uzo na zub pijance. 

Sustrio jednog koji se nikad nije ni triznio: 

— Ej ti, što nosiš kuću na leđi ko spuž, oćemo I daleko 
brez kruva? 

A pijanac: 

— Svitla kruno, tamo pa natrag. 

— Adi je to — tamo? 

— Zašto pitate kad ste u mladosti i Vi znali put do 
svake čarde? 

Kralj se zbunio, pa će samo zapitat: 

— Al kako samo možeš toliko pit? 

— E, svitla kruno, da Vi znate kako teško mi padne 
prve dvi-tri litre? A posli sve iđe lako. 

— Dobro, dobro — kralj će još popušćat. — A zašto bar 
kadgod ne piješ vode? 

— Hej, i to još pitate Vi!? Ko od vina izgubi pamet 
tom se još vrati, al ko od vode izgubi pamet — tim se 
nikad ne vrati. 

Kralj stao, ne zna šta bi dalje, a onaj: 

— Da ste Vi uvik samo vodu pili nikad od Vas ne bi 
posto svetac, napunila bi Vam i glavu pa Vam ne bi ništa 
falilo, samo srida i kraj. 

Kralj se trgo, ko došo sebi, pa će strogo: 

— Vidim ja, moraću ja za vas pijance donet zakon. 

— Zašto bi se, svitla kruno, trudili? Pa mi pijanci već 
imamo zakon. Rakiju za svakim, vino za di kojim, a vo- 
du ni za kojim. 


Kazivao: Jaka Antunović, rakidžija, Bukvać 


Ko donosi žandare u 
kuću 


RN: subaša na salašu bio tako udesit nevoljama da 
i onaj ko ga mrzi nije moro poželit da ga Bog ubi- 
je. Dice tušta, idu ko skakavci, očiste kuću da valjda ni 
pepela ne ostane u njoj. Siroma subaša zapatio niku staru 
pušketinu na rasklapanje, pa ne haje što je sirotom 
čoviku zakratito već kradom: di na zeca di na droplju da 
njegova dica baš ne zaborave da je dragi Bog stvorio i 
meso. A žena sirota boji se, uvik ga svituje: 

— Cuvaj se da nam kako još ne doneseš žandare u 
kuću. 

— Ašta da se čuvami šta ti štrepiš! Kad li — tad li, vrag 
će mi nji i tako donet na vrat. 

Zena ko da ga je urekla. Bog zlobu stvorio, al se 
nikad nije sitio da je iskoreni, pa siromaka potkažu žan- 
darima. I sad ga lovu, al u potaji ko i on divijačinu i 
edared umalo ga nisu ukebali na zecu. Al on bio brži prid 
njima neg zec prid njim, pobigo pa zeca brže-bolje sakrio 
u kolivku pod ditešce. Pušku rastavio i polak sebi u gaće, 
polak ženi pod skute, pa sio nuz ženu u zapećak i češlja 
š njom perje. 

Zandari na prag: 

— Di ti je zec? 

— Nema tudeg nikakog zeca. 

— Kaki da nema! Nismo mi ni ćoravi ni ludi, dobro 
smo te vidili kad si ga ubio i pobigo š njim. 

— Ha, dragi Bog je zato stvorio rič da kazat mož 
svašta. 

— Možmo mi i drugo! Slušaj, ako neš kazat al oma, 
bogame će bit namekšani turova. No, zivaj i sivaj: di je 
Zec? 

Zateko se tamo i subašin derančić od četri-pet go- 
dinica i kad je čuo kako se žandari prite, on se uplašio pa 
njima prstom: 

— Eno ga zec u kolivki. 


Oni stali ko ukopani: 

— Otkaleg zec u kolivki? 

— Bać žandari, pa to je bar lako: baćo izvadi iz gaća, 
nana ispod skuta, sastave, pa baćo puknedu i eto ga zec. 

Edan žandar imo brata fratra. Taj se malo prikrstio i 
biž napolje: 

— U ovoj kući vrag vlada. 

A derančić: 

— Jeste, da. Kazali su baćo nani da će vas vrag donet 
u kuću. 


Kazivao: Lazo Horvat, Bajmok 


Gazdina sviraljka 


B: niki gazda zdravo mogućan, a bio i zdravo jak, 
al sa svi strana zavrnit i uvik se okreće na svojoj 
osovini. Ako š ovdaleg, a ondaleg — uvik mora bit po nje- 
govim, a bio još i tvrdac, ta kamen nije ništa naspram 
njeg. E, budni ti sad sluga el biroš kod takog delije! Ako 
ne klekneš, oće on i po ušima! 

E, al se našo i njemu parnjak. Edne godine služio kod 
njeg momak što nije bio pod manom na šakama, al ni u 
glavi. Taj se reskiro, zadaće on gazdi maka, pa onda nek 
odabire samo ona krupna zrna. 

A evo šta će i kako će to bit. Gazda s čeljadima nije 
baš imo divana, al gospodi s kojom je moro imat posla 
baš borame se zdravo umiljavo, pa tako kad je kaki velik 
god el disnotor, onda pozove na salaš i fiškale i doktore, 
i porcijaše i patikare, pa njim još i svira u gajde el u vru- 
lu, a razgovoran je ko da je sav blažen. 

E, tako će i sad pravit disnotor, pa se sav okitio 
varoškim gospodama, a pritvara se ko vrag prid kišu, 
pravi se dobar i naprama slugama. Onog momčinu 
odredio da dvori za astalom s pićom. Momak će se ko 
protivit, a gazda: 

— Oš-oš, neš-neš, a ti kaput pa na put el ćeš zaradit 
nogom u tur! 

Tako skrućio divan u četri oka, a za večerom, kad je 
vidio kako se gospodama dopo taki krasan momak, on- 
da će ga i on ko falit i još i niku šalu i razgovor zavest s 
njim i dat mu čašu vina. E, tu se sad našlo i med gospo- 
dama koji će gazdi podignit farku — da ga lakše mož 
poljubit u gujcu — pa ga jedan počo falit kako je to lipo 
od njeg što je taki razgovoran i sa slugama, i već i po- 
datan. Eto, kako je i ovog momka i sad ponudio s čašom 
vina. 

A momčina sluša, sluša, pa naedared samo: 

— Da, da, naš gazda zdravo voli divanit sa sirotim 
čovikom: al samo onda kad mu zapovida. 


Onaj gospodar oma ostio čovika, pa će zabašurivat 
momka: 

— Hajde, hajde ti samo s tvojim poslom, a mi znamo: 
ko piva i svira, taj zlo ne misli, a naš domaćin je svirač, 
al Božiji! 

Onaj bi momka ko iskečio otud, a ovaj se ne da, već 
gospodaru: 

— Svira naš gazda, svira, al u smrznuto krmsko gov- 
no, a kad mu dosadi svirka, on poide sviraljku. A ja ga 
zato i volim i poštivam, pa uvik i kažem: e, na zdravlje 
mu bilo. 


Kazivao: Stipe Šević — Cvancik 


Lošo je za porcijaški zub 


Oro čovičak imo malo natrćenog salašića, dva-tri 
lančića zemljice, a dice sedam, sve jedan drugom 
do ušiju. Ima svoju striju i stopu zemlje, al da je sva pod 
travom, pa da s dicom pase, tolikim ustima ne bi dotek- 
lo, a ne da bi kruva zadosta rodilo. Više je bio u nadnici 
neg u svojoj brazdi, bio onaki što se kaže: ko je svačiji 
taj je ničiji. I šta u kuću dode, to kroz crivo prođe — na 
porciju nikad ne dotekne. A varoš ne pita imaš el nemaš, 
šalje porcijaše, što nađu nek pokupu na salašu, pa na 
bubanj. 

Samo kod njeg nikad ništa ne nađu, al ni njeg. Nje- 
gov čardak i tavan uvik prazni, u košari ni jasle ni žagre, 
a u svinjaku samo buva — jel ono malo siromaštva drži 
kod braća da porcijaši ne ugrabu, a on i žena se sklonu iz 
salaša. 

Pisari nađu samo dičurliju. Najstariji bio devet-deset 
godinica; on onda vodi brigu o mlađima, on dočekiva 
pisare. 

— Di su ti baćo i nana? 

— Ne znam. 

— Kako ne znaš? 

— Pa nisam ja njev baćo da mi se javljaju kud idu. 

I uvik tako, uvik se vrate prazni šaka. Dosadilo to 
nikom većem porcijaškom gospodaru, razbisnio se, on 
će glavom izać na taj salaš, pa da vidi oće 1 se njemu otet. 
Došo on, a vodi i te pisare što redovno iđu tim poslom, 
pa oma zlim na derana: 

— Takim da si nam kazo di ti baćo! 

— Pa nek kažem kad ne znam. 

— Derane, ako ne kažeš di ti je baćo, al oma ćemo te 
izist! 

A sotona s dna pakla, a gospodar taki strašan se 
napravio pa se deran straboga uplašio i udri u plač: 

— Gospodaru, nemojte mene, izite Lošu poklem on 
nije bio dobar: on se usro. 


Kazivao: Marko Vojnić Purčar - Pulak 

Božijom pomoćom 


azdina žena talovala salaš čak ukraj drugog atara. 

Pošalje on slugu da otud dotira tri jarma volova, a 
reduši ko zaboravi naredit da spremi bućurić r4ne za dan. 
Oko podne momak naišo na salaš na kojem je ko 
momčuljak svinjarovo. Ode je stari gazda bio podatan, 
pa će momak svratit, domaćin ga neće ostavit brez užne. 
Al kad on na ledinu, a oko salaša ni žive duše. Javlja se 
on, al sve ćuti. Nema ni kerova da zalaju. Okreće se, ni 
da krene ni da ostane, kad jedared naboga čuje niko 
šuškanje iz karmića. Tumarne tamo, a u karmiću mlađi 
gazdin sin čisti krumpir od klija. Taj bio slugi vršnjak, al 
još deranom bio niki zavrnut u glavi, nije pušto sebi, svi- 
njar mu moro kazat: ,,Vi gazda“. I sad se momak po re- 
du javi: 

— Faljen Isus, gazda — i sidne na travu prid karmić. 

Onaj digo oči iz karmića, dvared trepnio, pa dalje 
čipa klije, bar da se ozovne. Sluga gleda, pa sad samo ne 
zna šta bi. Jedared mora načet divan, pa će ko sebi: 

— Sidi prijo, peči se projo — ja baš tako zasio. 

Na čudo Božije onaj onda progovorio, al ruke mu 
radu. Kaže: 

— Pa ti bar možeš kako oćeš, Božijom pomoćom ne- 
maš svog dobra, nemaš ni briga. 

— Da?! A što mi se u trbuvu sve mrak navaćo, to ni- 
je ništa?! 

— Božijom pomoćom trbu nije od cakla, otkale ja 
vidim šta ti je u njemu?! 

Momak nije moro ić pitat u komšiluk, znao je da s 
ovim zavrnutim neće dotirat do užne, pa će zapitat za 
drugu čeljad: 

— Gazda, jeste I Vi sami?! 

— Sam ko ker, Božijom pomoćom. 

Dok je tu svinjarovo, sa starijim gazdinim sinom se 
lipo pazio i uvik sporazumio pa će zapitat: 

— Gazda, a di Vam je brat? 


— Na vikovičnoj robiji, Božijom pomoćom. 

— Šta je on siroma mogo uradit da su ga tako kaštigo- 
vali? 

— Pomogo mi da talujem sve baćino dobro, Božijom 
pomoćom. 

— I zato se mož čovik osudit na vikovičnu robiju?! 

— Ne baš zato, al je zapalio salaš, Božijom pomoćom. 

— Ako je, Vaš je zapalio — nije tud. 

— Al u salašu su spavali baćo i nana, Božijom po- 
moćom. 


Kazivao: Roko Stantić, Đurđin 


Prosjakov dug bogatašu 


o“ nadničar osim unuka nikog nije imo. Dok je bi- 
lo zdravlja dida se kojikako tevljo s nevoljama, al 
jedared se na oči navukla landra, čovik više nije za poso. 

Moro uzet prosjačku torbu, a mali unuk će ga vodit. 
Od kuće do kuće došo i na kapiju bogatog gospodara kod 
kojeg je godinama nadničio. Taj bio taki škrtac da se ni 
ženio nije, jel ženu triba rđnit. 

Dida ga znao u dušu, al kaže unuku: 

— Valjda će nam dat kašiku brašna kad sam ga cilog 
života služio. 

Zalud se ponado, onaj ni na treće lupanje nije otvo- 
rio. Čuli su ga di šuška iza kapije, a dida je i znao da i 
gleda, jel onaj nikom nije otvaro dok kroz puklotinu ni- 
je vidio ko je na kapiji. Uvik je straovo da će ga porobit. 

Kad su se vraćali, dida kaže unuku da ga opet odvede 
tamo. Deran je baš mali, al već i njegova dičija pamet zna 
štogod. 

— Dida, — kaže — nakupili smo da par dana imamo 
rane, a još i malo novaca na trošak, zašto da zalud gubi- 
mo vrime? 

Al dida se zainatio, svaki dan kad iđe i kad se vraća 
triput zalupa na bogatašovoj kapiji. Tako bilo pet dana, a 
kad šesto jutro zakvrcali, onaj oma otvorio. 

— Šta ćete, koga tražite? 

Šta se ima pitat šta prosjak traži, al gospodar se prine- 
maže ko da ne zna ko je prid njim, glas prominio ko da 
je kopun, jel zna da dida ne vidi. 

Kad je dida to čuo i on će se pravit da ne zna s kim 
divani, pa kaže: 

— Tražimo gospodara, imali bi š njim malo posla. 

— Očo je na salaš, a ja sam tu sluga, ne možem ništa 
udilit. 

Oma bi kapiju i zatvaro, a dida podmetnio onaj pros- 
jački štap: 

— Čekaj, čovče Božiji. Ko kaže, da sam ja došo 

gospodaru da mi udili?! On je naprama meni uvik bio po- 
datan, a moj poso sad dobro iđe, pa oću da mu svakog 
dana dadem po jednu krajcaru. Kad već njeg nema, uz- 
mi ti, pa ćeš mu dat kad se vrati. 

Dida dao, pa će krećat, al sad onaj njeg za rukav: 

— Čekaj, čekaj samo malo. Kad je tako, a šta ćeš s 
dugom? 

— Kakim dugom?! — derančiću prija došla rič neg di- 
di. 

— Kakim?! Kažeš, — didi će — svaki dan krajcara mom 
gazdi. Misliš ti da smo mi zaboravili?! Već pet dana si 
dolazio, a krajcaru si dao samo za danas. 


Kazivao: Roko Stantić, Đurdin 


Baćo, kupite mi vraga 


o“ imo jednu jedinu ćer. Ditetom već bila lipa da 
se i sunce radovalo kad je granilo na nju. Otac je 
odranjivo tako da ne vidi muškarca. Same ženske oko 
nje, a ona nikad ne izlazi iz kaštela. 

Tako navršila osamnest godina. U varoši baš bio 
vašar, sa će otac nju nosit na karucama. Ko veli: ,,Sad je 
već divojka, pa mož i ona da vidi štogod“. Al i sa će sam 
kočijašit da ne budne na karucama drugi muškarac. 

Prvi na kojeg su naišli bio je čoban. Tira čopor ova- 
ca na vašar. 

— Av, baćo, šta je to? — cura razrogačila oči ko 
bolučke. 

U kaštelu nije vidila ni jagnje. 

— To su ovce, od njevog mlika je ovaj dobar sir i još 
bolja kiselna. Oš da ti i kupim? 

Ona odmanila: 

— Šta će mi to što nikom ne triba. 

Malo posli, vodu četri vola madžarca viragasti rogo- 
Va. 

— Av, baćo, šta je to tako rogato? 

— To su volovi, na njima ljudi oru. Oš da ti i kupim? 

— Šta će mi to što nikom ne triba. 

Jedni proneli puna lotra gusaka. 

— Baćo, šta je to što tako gače? 

— Guske. Od nji je onaj mekan mašak kojim su ti na- 
punjene uzgljance i perine. Oš da ti i kupim? 

— Šta će mi to što nikom ne triba. 

Jedno za drugim sve odbija i tako su stigli u varoš, a 
kad tamo ide čopor momaka. Obukli se u nova odila, 
čizme škripuću, šešire nakrivili — ta momci, Bože, ko da 
su sad izašli iz škatulje. 

Kako ona nji ugledala sve zacupkala na karucama: 

— Baćo, a šta je ovo tako lipo? 

— Ceri moja, to su živi vragovi. 

A ona ga zagrlila: 


— Alaj, baćo, kupite mi barem jednog vraga. 

Došli kući, a spaijinca će oma pitat čovika kako se 
snašla njeva cura prvi put med svitom. On se sav niki 
zgurio, pa samo žmirka: 

— Ženo moja, žali Bože što smo je osamnest godina 
držali ko u škatulji. Ništa tu ne pomaže. Kad čemu stigne 
vrime, vrag dođe rad svojeg. 


Kazivala: Bara Zelić, rođena Kujundžić, u Subotici 1899. 


Volovi ne pušidu 


. gazda volio onu bibliju od tridest i dvi strane 

više neg kruva ist. Kad zasidne, od karata ga ne 
odlipi ni kuga ni prika smrt. Jedared već drugi dan tuče 
kartu u mijani, kad evo prvog komšije. Čovik ne mož da 
se izduše, sve dakti. 

— Otkud tebe, da te nije poslala ona moja oštrokonđa? 
— kartač onako priko karata. 

— Nije mene niko poslo, jel ti ni žene nema na salašu, 
neg sam naišo odak, pa ko velim — dok se malo ne iz- 
dušem — baš da te pitam: pušidu I tvoji volovi? 

Komšija to onako priko gutljaja vina, a kartač udario 
u smij: 

— Komšija, Bog s tobom i svi sveci, di si ti vidio da 
volovi pušidu? 

A komšija onda onako ko da kantor opivava mrca: 

— E, ako tvoji volovi nisu propušili onda, momče, 
takim da si se zatrčo salašu, jel po dimu što izbija iz tvo- 
je volarice biće da tamo već fajin gori vatra. 


Kazivao: Pajo Zečević, Bikovo, rođen 1888. 


Bunjevačke kafandžije 


i Bunjevci se nismo mogli baš falit da smo imali 
trgovaca i majstoraća, a otkad se pamti svega 


dvojca su držali kafane. Zemlju radit — makar je tribalo 
turat i nosom — to se najviše lipilo za srce. Al vrimenom 
sve dođe, ko što i prođe, pa se našla i dva kafandžije, bać 
Marko i bać Lazo. 

Bać Marko uvik ko srdit el uzbunjen, a bać Lazo ko 
da se nikad nije naspavo. Ako je Bog koga i stvorio za 
taj poso, al ovu dvojcu zacigurno nije. 

Bać Marko dugo držo mijanu na drumu, kvrco kraj- 
caru o zub, kvrco, pa pod starost otvorio kafanu naspram 
varoške kuće. Uzo tri kelnera, a on će sidit kod šanka, 
bilužit šta se izdaje. Nije to birc di salašari svraćaje, tu 
njeg ne mož ni žena zaminit, biće ljudi ko na vašaru. I bi- 
lo je, al ko na vašaru kojeg je kiša kablara rastirala. 

Jedared oko podne bać Marko tira muve, kad mu se 
učini ko da kogod mrnđa. Kad tamo, a u jednoj ćoši dva 
gosta širu ruke naprama njemu, pokazivaje na prazan 
astal i jednog gosta za drugim astalom. A taj ćuti. 

Došo bać Marko: 

— Gospodo, ima kake falinge? 

— Triba to još i pitat?! Bar po sata sidimo tu, a i onaj 
za onim astalom, a niko ni da nam se naruga. 

Obazre se bać Marko, a njegovi kelneri u drugom 
kraju zjale na sokak. 

— Gospodo, samo malo strpljenja — i okrene se i 
onom gostu što sidi sam. Al taj samo ćuti. — Sa ćete vi 
vidit kako ćete bit podvoreni u mojoj kafani. 

Drekne na kelnere, da su skočili ko sa žeravice. 

— Pa zašto ja vas plaćam? Od jutros ni bisna ševa da 
nam otvori vrata, a sad niste vridni podvorit ni ova dva- 
tri šugava gosta?! 

Ona dvojca ustali iza astala i odoše, al onaj treći se 
još prija dovatio vrata, al ni sad da progovori rič. 

— Gospodo, pa šta vam sad nije dobro?! — bać Marko 

potrčo za njima. 

A kelneri: 

— Eto Vam, gazda, sad i sami vidite. Koji Bog bi iz- 
dovoljio ovaka zanovetala?! 

Bać Lazo bio gazda, al ne ma kaki — makar je bio 
nepismen — imo priko dvi stotine lanaca zemlje. Udo je- 
dinicu za škulovanog zeta, a ovaj ga nagovorio da ortački 
uzmu kafanu na glavnim sokaku. 

U kafani su i svakake novine, pa kad je već posto 
kafandžija i bać Lazo mora štit šta je novo. I svako jutro 
on novine prida se, okreće, gleda. A šta će štit kad ne 
zna? Slike. 

Jedared u novinama velika slika nikog voza nove 
mode, a kelner huncut bać Lazi podmetnio novine 
naopako. Došo u to niki gost, bacio oko na privrnutu 
sliku, pa će ko bajage: 

— Proštili ste već bać Lazo? Ima I kako veliko novo? 

— Ima, borme, ima. Zet mi uvik privlači priko nosa 
da ne radim dobro što ne dopuštam da se u našoj kafani 
napiju željezničari. A vidite, još nismo ni zaboravili 
onaj sudar od prošle nedilje, a evo opet su se vozovi su- 
darili i poizvrćali. 


Kazivao: Bela Ziđarev, Subotica 

Bolestan se pita 


D: niki bać Palčo kome su nadili ime Bolestansepi- 
ta. A znalo se i kako je zaradio to prdačno ime. 

Imo burag da ga ni vo nema veći, a popit mogo ko 
niko drugi. I bio je najsrićniji kad su ga zvali u svatove 
za staćalu da se natpija sa svatovcima. 

Samo žacka da ga kogod zapita: 

— Oćemo 1? 

A njegovo se znalo: 

— Bolestan se pita. 

Godine prolazu, njeg niko da natpije. Al vrime 
samelje svakog, da je baš iz gvožđa saliven. 

I došo red: u jedni svatovi kum nema ga šta vidit, al 
mišina u njeg ko da je sav u nju rasto. Gleda on šta staćala 
porađiva, gleda, iz čaše samo licka, pa se jedared 
nakanio: 

— Bać Palčo, oćemo I malčak zamočit jezik? 

A staćali se brkovi nakostrušili: 

— Bolestan se pita. 

I latili se, a red se zna: čaša se ispija na dušak. Iđe 
uštrkljivanje čovičanski, iđe, al, kum jedared krene ona- 
ko božijanski, pa jedva čašu s usana, a već pita: 

— Bać Palčo, oćemo 1? 

A onaj samo tira svoje: 

— Bolestan se pita. 

Tako smirili čaša i čaša — do poslidnje se ne broji — 
* pa će kum opet pitat, al onaj ne daje glasa. Kad kum 
pogledo, a onaj gledi u čašu ko da mu se Blažena Divica 
Marija prikazala. 

Zazoco se i kum, pa će na kraju: 

— Šta je, da nije kaka nepravda? 

A onom čaša ispala iz ruke, pa zašprljeko: 

— Kume, bać Palčo je bolestan. 


Kazivao: Lojzija Šabić, Subotica 


Račun po bocama vina 


iki ča Vranje polivo vinograd, kad oko podne evo 

i komšije. Gleda ovaj već izdaleka: ča Vranje sto- 
ji s mašinom polivačicom na ledi, vrti se ovamo-onamo 
po kraju vinograda. 

— Faljen Isus, ča Vranje. Šta dobro radite? 

— Ne radim već se srdim. 

— A zašto bi se srdili kad tako lipo farbate lozu? 

— Ta izgubio sam red. Nikako da nađem kojeg bi sad 
tribo polivat. 

— Pa to je bar lako. Vidi se po lozi koji red je poliven 
modrim kamenom, a koji nije. 

Ča Vranje kresnio: 

— Kad bi ja računo ko ti! Ne iđem ja po modrim ka- 
menu, već po boci. 

Komšija stao u čudu: 

— Kako po boci?! 

— Tako lipo. Ujtru, prija neg što ću počet, na kraj 
vinograda u svaki red metnem pod lozu litru vina. Kad 
istiram brazdu, bocu ispijem, pa okrenem u tu brazdu di 
je puna boca. 

— Pa šta je sad s bocama!? 

— Alaj to teško pogodit! Ne nađem ni praznu ni punu. 

E, oma će komšija pomoć na tom. Počo s kraja, pa 
dok nije došo do prve pune, nabrojo desetak prazni bo- 
ca. Ča Vranje se obradovo, a komšija se počešo iza uva: 

— Av, ča Vranje, Vi se srdite što ne nađete red?! Da 
sam ja polak toliko boca ispraznio, ja ne bi znao ni di je 
vinograd. 


Kazivao: Antun Andrašić, Subotica — Zapadni vinogradi 

Kumova tica nisko leti 


D: kum u svatovi, a takog stvora da bi ociko tu ruku 
koja bi prosjaku udilila el svircu pružila. Izem ti 
tako kumovanje! Zna se kaki su Bunjevci u časti, svaki 
bi da se bar onda pokaže. Prija svatova će se u kući 
napravit i tri korizme, sušit zube dok ne ispadnu, al kad 
se iđe u čast onda nek se i čuje da su bili. 

Pa i u ovi svatovi tako bilo. Kad su svatovci zaukali 
premaša sve čupaje jedan od drugog, pa se tu bange 
lipidu na čelo, zapovida svircama da klekečki sviraje. A 
premaš već zna kako će, kaže: 

— Nažuljićemo kolina na goloj zemlji. 

— Ako je još kolina nažuljio na ovakim uzgljancama? 
— pa onaj njemu bange i pod kolina. 

Svi se vandižu, svi, svi, a kum samo privrće očima 
ko da moli pokoru na ispovidi, vrti se na stocu ko da tu- 
rom razgrće žeravu u krušnoj peći. Stari svat bio huncut, 
čovik veseljak, mogućan, a podatne ruke. Izbacio 
buđelaretinu ndstal, u njoj bange sičenice složene, pa 
ništom negleduš po jednu i baci svircima ko u viter. 
Jedared on namigo na nji, pa počo otezat: 

— Ej, ti premaš, ti ko da si zaboravio da je tu kum prvi 
čovik. Daj, brate, zasviraj i njegovu pismu, mož kum 
pomislit da te ja otimam isprid njeg. 

Kum nema više kud, onaj ga satiro do duvara, pa s 
dva prsta počo čeprkat po džepu od prusluka, svircu u 
šaku nike krajcare, pa će se onda ko i on razmarvašit, 
raskvočio se u stocu i zašprljeko: 

— Sviraj mi onu moju: ,,Visoko leti tica pripelica“! 

Premaš se okrenio bandi, oni već znadu njeve 
znakove, pa udario u tamburicu: cin, cin, trc, tre — a ban- 
da: drm, drm, dum, dum! — i stali. 

— Šta je bilo?! — kum se iznenadio. 

A premaš lipo ko utvora: 

— Čestiti kume, za te novce tica pripelica zdravo 
nisko leti, pa zapela za džombu — i pala. Pala, kume! 


Kazivao: Veco Pozderović, Subotica, rođen 1884. 


Iljadarka - dvi ćuške 


io niki ča Ambrozije. Čovik dobar, al niki ko divlji, 

uvik izgleda ko poplašen el ko da će sad skočit i 
ugrist. A najkraći je na divanu. Radi svoj poso, pa el kaže 
el ne kaže ,,Faljen Isus“ el ,,Amen uvik“. I šta će jedared 
bit?! 

Naišo isprid birca kad su se niki počerupali, pa jedan 
ni pet ni šest već ćuši ča Ambroziju. O, da se zemlja ras- 
cipila ča Ambrozije se ne bi dao u take mengule. Njeg 
otac ni deranom nije tuko, a sad svršenog čovika da ćuše 
i to naočigled sveg svita! Iz ti stopa evo ča Ambrozije 
kod prokatora i dao onog na sud. 

— Gospodaru, tako gledajte da zapamti kad je ćušio 
čovika! — ča Ambrozije sudiji još s vrata. 

— Čekajte, čekajte, ča Ambrozije, da mi vidimo može 
1 to onako ljucki. 

Sudija će prvo probat na miru, pa s mirom Božijim 
da svaki ode na svoju stranu. Onaj oma pristaje. Nez- 
godno mu 1 sramota da je do tog došlo, al nije on već je 
vino radilo. 

— Čuli ste, ča Ambrozije, čovik bio napit — sudija će 
opet. 

— Ajak, samo Vi njeg naučite pameti. 

Onaj se ne bi sudio, nije ni on nikad bio prid sudom, 
nudi čovik sve troškove i još pet stotina dinara ča Am- 
broziji za ćušku. 

— No, šta velite na to, ča Ambrozije? Čovik vam lipo 
nudi — sudija će. 

A ča Ambrozije: 

— Ajak! 

— (Ca Ambrozije, pa ne mislite valjda da ćemo čovi- 
ka obisit?! — sudija će sad u svitovanje. 

Svi navalili na njeg da primi, a ča Ambrozije sluša, 
Sluša, pa jedared samo iskoracio prid sudiju: 

— Gospodaru, Vi mislite da je pet stotina dinara teško 
ko jedna ćuška?! 


— Ča Ambrozije, pa to je oko pet meterčića žita! 

— Daklem, Vama to vridi jednu ćušku? 

— A kome ne bi vridilo! 

Kad je ča Ambozije tako utvrdio sudiju, on buđelar 
iz džepa, pa bu! Iljadarku ndstal, pljunio u šaku i sudiji: 

— Gospodaru, dajte obadva obraza da ne razminjiva- 
mo novce! 


Kazivao: Lojzija Kopunović, Subotica 


Jedno piva, drugo plače 


io tu niki Grga što su ga zvali Jorgovan. Bio lip, vile 

ga lipčeg ne bi rodile, pa nije ni čudo što su se di- 
vojke lipile za njeg. Al koliko je bio lip još više je bio 
neozbiljan. Uvik on brigu baci iza ledi. 

Nije njeg zabolila glava ni kad mu je divojka ostala 
u blagosovenom stanju. Dotle obećavo vinčanje i kule i 
gradove, a sad samo zasuko gaće i pobigo. 

Al Grga imo mater veliku bogomoljku, a divojka tetu 
za sve potpasanu. I teta nije udarila u velika zvona i 
prazne divane, već umotala dite u dunjicu, pa ga uveče 
ostavila na pendžeri Grgine matere. Ni ova nije otrčala u 
crkvu da iz popine pridike čuje otkaleg je dite. Kad je Gr- 
ga tu noć stigo iz bećarovanja, mater u jednoj ruki drži 
oklagiju u drugoj ditešce. 

— Momče materin, ti kanda si štogod zaboravio: ne 
vidim da si dovo ditetovu mater, a ja već razglasila ka 
ćete se vinčat. 

Grga ko Grga. Samo se nasmijo, uzo dite, lipo ga 
poljubio, pa kaže: 

— Mater moja, ne mora se to baš oklagijom tolmačit. 
Razumim ja bunjevački i lipim. 

Nije njeg zabolila glava ni čerez tog što se moro 
oženit š njegovom Marom. I živili su oni lipo, još šest 
dice podigli na noge. Bože sačuvaj da bi se on rasrdio i 
na Marinu tetu što je dite tako prikazala svitu. 

esto joj ode na čašu vina, a ona se samo smijucka 
ispod brka: 

— Grgo r4no, a šta ti radi Mara? 

Ona se smijucka, a Grga se grootom smije: 

— Sidi, pa piva — udala se za koga je tila. 

— Ati, Grga rino? 

On se samo smije: 

— Sidim pa plačem — uzo sam koju sam moro. 


Kazivao: Bono Kulišić, Gornji Sveti Ivan, rođen u Kaćmaru 


Vratio kučkinu ćer 


edan momkom bio krasota od čovika: kad je u kolu 

samo se on vidi, kad iđe sokakom valjda bi mu i ma- 
muze od rogoze zvonckale na čizmama. Kudan prođe u 
divojačkim rukama poso staje, sve gledaje za njim ko za- 
vračane. I imo je jaranicu vridnu i dobru da od Boga 
bolju niko ne bi poželio, al nije bila baš familijaška i kad 
došlo vrime da se divani uozbilj on se ko priko noći 
priokrenio i uzo jedinicu iz lancoške familije. Ova nosi 
debelu prćiju, a koliki će samo bit tal kad umru njezini 
starci?! Borme, nije ni ovaj zaboravio da se kod nas lju- 
di nisu mirili po lipoti i pameti, već po lancima. Dao se 
potkupit, zatajio svoju divojku i uzo vraga čerez blaga. 

I šta će dat dragi Bog — rodila se i njemu ćer jedini- 
ca. Vrime prolazilo i jedared došlo i do tog: naudaj je i 
njegova cura. Kako je živio o tom se nije falio, a tužit se 
nije ni moro: sav se zbrčko, skurlo da niko živ ne bi ka- 
ZO — €, to je taj isti čovik. Šta će na kraju bit?! Njegova 
ćer se udala baš u tu familiju iz koje se i on ženio. 

I došlo vrime: di si pozajmio tamo i vraćaj — ni nje- 
mu zet ne prašća, starac mora dat dobru prćiju. A on se 
ni ne odbreca: nek se ište šta se ište — sve daje. Napravio 
još i velike svatove, priko sto karuca bilo u časti. Kad su 
s mladom obalazili, Gabrić ćuprija se sva tresla. Svit se 
iznenadio: gle, gle, ovaj baš veli — nek se zna ko udaje 
ćer. Stra Boga su zadovoljni i dični i pretelji, pa kad su 
došli u podane, usta da raskinu toliko fale udavaču. On 
samo sluša — ništa ne kaže. Tako došlo vrime, pa će se 
podani i prašćat. Ni sad se ne manjivaje, melju ko suva- 
ja: 

— Pretelju, e baš imate fala, blagosovena Vam bila ru- 
ka kojom ste nam taku divojku krilili i odranili. 

A on onda progovori: 

— Dobra je ona cura, dobra, al samo kad sam živ to 
dočeko da vam u familiju vratim kučkinu ćer, 


Kazivao: Ivan Stantić — Č obanov, Đurđin 

Biće plača i s ove i s one 
strane 


D)::: svatovci rad snaše, vodiće je na vinčanje, a ona 
plače kako je to već red i običaj. Plače, plače, a di- 
verova žena njoj kaže: 

— Sta se žuriš s tim plačom? Naplakaćeš se ti još i 
naplakat, samo kad budeš vidila kud su te odveli. 

Sluša to žena snašinog brata, pa će onoj: 

— Ne žuri se ni ti, prijo, s jezikom jel ćete se naplakat 
i naplakat i Vi, samo kad se sitite koga ste doveli u kuću. 


Kazivala: Jovanka Kujundžić, 
rođena na Bikovu 1918., Subotica 

Grišo - drišo 


D: niki Grišo koji ni mrava ne bi uvridio, al mu Bog 
dao široko grlo i kratko crivo, pa ne bi mario da je 
slavina uvik otvorena, a u njegova usta zadivena. Druga 
falinga mu bila što nikad nije volio pit bilo vino, već se 
volio domognit crvenog. 

— Grišo, pa zašto bi samo šiljerca?! — pitaje ga. 

— E, braćo moja, zato što od njeg barem farba ostaje 
u meni. 

Bio dobar čovik, ta dva taka nije bilo na svitu, al u to 
vrime pandurama bila data velika vlast, pa mu oni 
napisali na kabanicu: Grišo — drišo. 

— Zašto me tarmate, ljudi? 

A oni njemu: 

— Ćuti, ti stup od mijane. Ti si vrtljiga, trčilaža, bećar 
i didija. I nek se to znade. 

Šta zna čovik, već ćutit kad ti lupaje dvajst pet bati- 
na, pa još kažu: kad dobiješ dvajst pet po turu, a ti iđi pa 
se tuži panduru. A vlast njim dala varoš i varmeđaška 
gospoda i velika plebanija, a zanajviše purgeljmajstor. 
Taj bio taki: sve križove i svete slike i kipove po varoši 
izlizo, toliko i ljubi, a cigurno zato što je pun džak grija 
nosio kad god je išo na ispovid. I sprego se s velikom ple- 
banijom pa izdo zapovid: ko izusti sramocku rič tom će 
se pandur računat s gujcom. 

Siroma Grišo baš nije nikad sastavio u džepu ni pet 
krajcara, al sad očo na plebaniju i kupio veliku svetu 
knjigu, pa uvik iđe š njom ko da je krenio na molenje 
krunice. Užegurio se, a kako i ne bi kad zna da su pan- 
duri izvadili zub na njeg. A on njima, vragovima, smeta. 
A kako i ne bi smeto? Da u koju mijanu udu, Grišo je ta- 
mo, a koji pandur nije ždero?! A i pcovač. Oni vaćaje 
pcovače, a njeve riči ni ker ne bi poio — pa njim baš nije 
na ruku da svudan natrčavaje na Grišu. 

E, jedared panduri svratili u niku natrćenu mijanicu, 
a dabome da je Grišo već tamo. Počeli oni tu pit, zadi- 

vanili se i jedared došlo tako u riči, pa kaže: 

— Jebo ga gazda! 

A Grišo oma nakalami: 

— Dok siroma ne dođe na red. 

— Ho, ti još i prid nama smiš hasnirat sramocke riči! 
— pandurama je samo to tribalo. 

Skočili, pa Grišu za vrat i oma će ga vodit u arište, a 
jedan će ga već pipat di je najmekši, pa mu se oblegira 
kako će, al oma sutradan, batinom prošivat. A Grišo se 
ne da, već odmirio pandurama: 

— Evo vama! Dok sam ja u ovoj kabanici, nećete se 
vi domognit moje gujce, makar bi je i poljubili. 

Pandurama je još samo takog divana tribalo. Odvuk- 
li sirotog Grišu ko džak krumpira, sve vundaraju š njim, 
pa jedva dočekali jutro da ga izvedu prid purgeljmajsto- 
Ta. 

— Gospodaru, tako i tako. 

Oni raportirali, pa za sirotog Grišu tražu dvared po 
dvajst pet batina, nek bude i po turu i po tabanama, a 
Grišo njima opet: 

— Evo vama! 

Pandurama odmirio, a purgeljmajstoru ko da mu je 
otac rođeni: 

— Gospodaru, ne mož to bit dok je ova kabanica na 
meni, jel je tilo zemljino, sveta knjiga crkvena, duša raj- 
ska, a šta je pod kabanicom, to je ženino. 

Panduri skočili ko jedan: 

— Eto, vidite, gospodaru, ovaj i prid Vama sramocku 
stvar spominje. A krste računa izvuć, jel misli da se ne 
priliči nama da gledamo šta je njemu pod kabanicom. 

A Grišo se ne da, lanio ko da će zube ispljunit: 

— Gospodaru, pogledajte Vi ko je grišnik! Oni oma 
misle na sramocku stvar, a ja pod kabanicom imam že- 
ninu suknju, jel su čakšire još prija nedilju dana svukli s 
mene u mijani za dug. 


Kazivao: Pere Sekulić, Subotica 


Skorup u duvankesi 


i ho stara kofa se tuži drugoj: 


— Esi vidila tog čovika: troje, sve edno za drugim me 
tili privarit. 

— E, drugo moja — druga će njoj ko matora — triba 
imat pameti. Koji će mene privarit taj se nije još rodio. 

A edan dida to sluša, pa će oma ovoj mudrici: 

— Snašo, daj ti meni frtalj skorupa. 

— U čega ću, kad ništa nemaš u rukama? 

A dida njoj praznu duvankesu od mijura. 

— Bože čovče, ko je to još vidio da se skorup nosi u 
duvankesi?! — ova će opet mudrovat. 

— A dida njoj: 

— Onaj koji je gledo! Samo ti pošteno izmiri. 

Kad baš oće, kofa mu izmiri frtalj skorupa, a kad je 
espap bio već u duvankesi, dida će zapitat: 

— Šta to košta? 

— Forintača. 

— E, a ja toliko novaca nemam. 

— Pa šta ćemo onda? — kofa se uzbunila i uzjogunila. 

— Ništa drugo, već evo tebi natrag tvoj skorup — pa će 
iz duvankese u lonac. 

Kad je kofa vidila da će joj zagadit sav lonac, ona 
otrže skorup, pa će zagrajit, a dida izvadi forintaču, al 
novu novcatu: 

— Kad sam te već privario, onda možem i platit. 


Kazivao: Stipe Šević - Cvancik 


Čovik tisnog grla 


io niki bać Bašo, bio pećar, al ne ma kaki krpo. Kad 

on napravi krušnu peć, i Kruvu je drago da se peče 
u njoj. A bio take ćudi, kad triba radit on radi, kad triba 
udarit on udari, al za rič vrućim klištima ga moraš vuć za 
jezik. 

Živa istina, edared ga sikirom udarili u glavu on čak 
prikosutra jauknijo. Kad ga vinčavo, popo je tri puti mo- 
ro pitat ga uzima I tu divojku za ženu. A on na kraju ko 
da guta šaku ječmene plive: 

— Svi vidu da sam je dovevo prid oltar, samo Vi, 
gospodine, od nosa ne vidite?! 

E, bilo tako prelo kod ženinog brata, a taj je moro 
žvalit valjda i kad klapi. Počne nazlabat čovika i kad se 
zalipi za koga, ni vatrom se ne da odlipit. I šta tu mož bit 
neg to da je bać Baši prelo kod šogora zdravo friško 
izašlo na vr nosa. Šepicu na glavu, ženu za ruku, zalupit 
vratima i bilo Baše nema Baše. 

Nema Baše na prelu, al za kratko vrime ima Baše 
prid sudijom. Šogor se sveti, tuži bać Bašu da ga je prid 
preljeima izapcivo i kazo da je đubre i bitanga. Sudija pi- 
ta jel to bilo baš tako, a bać Baš samo odmanio. Sudija 
će opet: 

— Ajd da čujem, jeste I kazali to šogoru? 

Bać Bašo sad već ni ne odmanjiva. Sudija se us- 
pivčio, da je kod kuće vajda bi već i zapcivo, a na to sta- 
la prid njeg bać Bašina žena: 

— Gospodaru, šta ste se toliko nalatili na mog čovi- 
ka?! Pitam ja Vas, zašto bi on trošio riči kad svaki zna da 
je moj brat đubre i bitanga sveg svita. 


Kazivao: Felo Skenderović, Đurđin 


63. mmm OOO 


Paor ne ostaje dužan 


Ja, pa se sastavilo malo novaca, a kuća potribna 
svega i svačega, a prvo mu bilo da kupi branu. Od posla 
nikad dosta dana sirotom paoru; dok se novci nisu sas- 
tavili, zadržo se na peci, pa sad trči po varoši i siromak 
sve misli di bi i kako bi, na šta će imat dovatka na šta 
neće. Esapi tako, a branu svakako mora kupit, pa se tako 
Zazoco i nije ni ostio se da nije ušo u gvožđaru već u 
patiku. 

— Faljen Isus, gospodaru, imate I dobri brana? 

Patikar bio niki na kratko nasađen, pa oma zazoljio: 

— Napolje! 

Paor onda samo digo oči, čovik se ko počo budit i 
kad je vidio di je zapo, on će lipo: 

— Prošćavajte gospodaru, o di sam se ja zabunio?! 

— Napolje! 

Šta će kad vidi da s patikarom ne mož razumno, a u 
tuđoj je kući, on lipo napolje i kako je red, još kaže: 

— Pa, onda zbogom, gospodaru. 

On lipo, a u onog ušo bis, pa potrč za paorom: 

— Mu-mu! Mu-mu! 

Još i na vrata stao, pa za čovikom: 

— Mu-mu! 

A ovaj kad se dovatio sokaka: 

— Gospodaru, kako to — branu nemate na prodaj, a 
volova imate. 


R- čovik izno na pecu malo r4ne; žena živine i ja- 


Kazivao: Andrija Dulić, Subotica, rođen 13. svibnja 1910. 


Lažovi 


osli Prvog svickog rata sastali se na prelu dva ku- 

ma — ne znaš koji je veći vrtljiga i trčilaža. Jedan 
bio na ruskim frontu, drugi na talijanskim, a obadvojca 
čitav rat proveli na koli, bili kočijaši, oštre kuglje nisu ni 
vidili. Al kad je o ratu divan nji dvojca su prvi, niko živ 
nije išo u vatru i u vodu ko nji dvojica. 

Laže jedan, laže drugi. Jedared će onaj što je bio na 
Talijanskoj: 

— Ljudi moji, da nisam svojim očima gledo ko sad 
ovaj bili dan, virujte Bogu pa meni, kazo bi da nije bilo 
istina. Bilo to baš poslidnje jeseni, digod oko Miolja, 
nebo se otvorilo, kiša kablara tri dana i tri noći ne staje. 
Četvrti dan u zoru Talijanci otvorili vatru ko da zemlja 
siva, a mi ne ostajemo dužni. Šta da vam drugo kažem: 
za po satićka kišu smo osušili. I pucaj pa pucaj, dva dana 
i dvi noći brez pristanka. Kad je prošlo, šuma osvanila 
sva u inju. Al nije to inje ko inje, kad sam bolje pogledo, 
a kuglje se pozadivale u lišće, ondud talijanske ondud 
naše. 

Onaj drugi samo odmanio: 

— A kad smo mi bili u Karpatama, tamo mraz kuglje 
zaustavi u ajeru. I kad sam već spomenio mraz, da nisam 
imo jednog Šokca od Dunava i ja bi zube ostavio na 
mrazu već prvi dan. Ubacili nas u front baš na svrgodište, 
a kapetan mene oma otiro na crkveni toranj: motriću šta 
se sprema u ruskim dekungama. Motrio bi ja samo kad 
bi mogo, jel se nisam dobro ni ugnjizdio, a već ostim da 
se kočim. Ni doli ni gori, noge ko štapovi, ruke mi se 
ocikle, ta jezik ne smim pružit napolje — oma će se ukočit 
na mrazu, al kojikako viknem za pomoć. I moj Šokac — 
ta bili smo ko braća — ne čeka, zna da će me na vike izgu- 
bit ako zakasni, već oma zapali toranj ispod mene. Tako 
se ja malo raskravim, al malo kasnije vidim: s jedne 
strane vatra je otkupitelj, a s druge će bit ubitelj. Nisam 
se dobro ni obradovo, a plamen se već popo do mene. I 


da nisam imo gumene čizme, ljudi moji, ne bi vi sad 
mene slušali. Al dao Bog, imo sam te čizme, zažmurim i 
skočim s tornja. Ja bi se vaćo zemlje, al kad sam 
odskočio čak poslipodne sam opet došo do zemlje i cili 
dan tako: doli-gori, doli-gori, pa sve priko tornja, a vatra 
gori. Priskačem vatru ko na svetog Ivana. E, mislim se: 
»Ako živ ostanem, valjda nikad više neću imat buva, 
samo se triba jedared uvatit zemlje i ostat živ“. Virujte 
Bogu pa meni, ja bi prisvisnio od tog skakanja da na kra- 
ju nisu došli šinteri pa me uvatili na onaj njev ular od 
žice. A toranj crkveni još uvik gori. 

— Kako nisu došli vatrogasci?! — nika prelja će zapi- 
tat. 

— E, kad su tamo bili taki ko ovi naši dobrovoljni u 
selu, kojima bar tri dana ranije triba javit da će izbit va- 
tra. 


Kazivao: Blaško Bukvić — Mika, Mala Bosna 


Krevet na dudu 


io niki dida što je u mladosti tri godine katanovo po 

Bosni, a još koju godinicu levento tamo kad je već 
skinio carsko ruvo. Ni mu se zdravo žurilo kući u Bačku, 
znao čovik da ga tu čeka motika. A kad ga andrak dono 
kući, njemu tu ništa nije dobro. Kad se žito vozi pa koli- 
ja zaprašu, ljudi se raduju novom kruvu, a on već zapci- 
va: 

— Kaki je ovo ajer, pra da zaguši čovika. Da vi vidite 
kaki je tamo ajer na planinama! Srce liči čoviku. A vo- 
da? Napiješ se, pa si već i sit. 

I šta će kad na salašu nema planine već odno krevet 
na dud i tamo gori spava, da se bar noćom navaća friškog 
ajera. Ne smeta njemu ni to što na dudu spava i pilež, 
samo kad je ajer tako dobar. Al šta će bit jedne noći? 

Došo tvor pod dud, pa kad se upuvo, a pilež se oma 
počo onesvišćavat i padat. Dida slukti, a ono malo po- 
malo i ko-ko-ko, pa bubne o ledinu. Pada živina ko zrili 
dud, dida sluša pa sluša, u mraku ništa ne vidi, ništa ne 
kaže, al kad jedared tvorov upuvnjak tuknio i njemu u 
nos, borme skočio iz kreveta, pa poviko: 

— Ako vam je do crkavanja, e crkavajte do mile vo- 
lje, naleće moja baba druge piliće, al koji je to vrag ušo 
u vas da se crkančina oma i usmrdi?! 


Kazivao: Joso Ivković-Corda, Tavankut, rođen. 1906 


Iđe ne iđe, ne valja 


Đ): stara komorata nisu se vidili valjda i po čovčijeg 
vika. Zadidačili već duboko kad će se na jednim 
proštenju pružit zgoda da se opet nađedu. Jedan cilog vi- 
ka sušio grlo, nikad nije pio, drugi se pića nikad nije 
manjivo. 

Pijanac vidi da je komorat niki ošantavio, pa pita: 

— Pa kako je? 

— Ne iđe, pa stane. 

— Baš tako? 

— Samo tako. A kod tebe? 

Pijanac pokaziva palcom u grlo: 

— Ide, iđe, pa nestane. 


Kazivao: Marko Vojnić — Pulak, Subotica 


Pomaže Bogu 


io jedan stari baščar, čudo vridan dida, a imo pet 
sinova — pet opasni linčina. 

Jednog lita nebo se dugo nije orosilo, kad jedno 
poslipodne evo nike tanke kišice. Vidi dida po oblačku, 
taka kišica neće čestito ni pra sabit, pa ne čeka već ko i 
svaki dan kane u ruke pa zaliva usiv. 

Kišica maždi, dida nosi vodu iz bunara, zaliva, kad 
naiđe sin što bi mogo bit pravi pridnjak u linosti. Naslo- 
nio se na batinu, ta lin je još i stojat na svojim nogama, 
pa u smij: 

— Kiša pada, a Vi zalivate? Baćo, pa šta Vi to radite?! 

Zna otac šta radi, pa njemu lipo kaže: 

— Sinko, pomažem dragom Bogu. Malo on, malo ja, 
pa ćemo sušu valjda barem poplašit. 

Linčina se ko trgo, pa će i on okrenit divan ko na niko 
mudrovanje. Kaže on: 

— Tako i triba, baćo, samo Vi njemu pomozite koliko 
možete. Bog-otac je već zdravo ostario, pa se možda već 
i zamorio. 

A otac ga dočeko: 

— Ne možda, već cigurno. Sinko moj, kako se on ne 
bi zamorio kad je stvorio čitav ovaj svit i u njemu tolike 
ljude, kad sam se ja već i primorio, a stvorio sam svega 
pet sinova, al med njima ni jednog čovika. 


Kazivao: Pajo Šečević, Bikovo, rođen 1888. godine 


»Velika“pamet 


DD: mladi se uzeli, džak našo zakrpu, obadvoje 
šprljekali. Da su šta probali jezik nikako da se kur- 
tališe mane, pa su nerado i divanili. Kad su sami, najviše 
ćute. 

Jedared uveče nikako da zaspu, pa da ne bi cilu noć 
gutali maglu mlada će načet divan: 

— Da se kladimo: neteš pogodit koliko košulja sam ti 
donela. 

A on: 

— Pa dvadeset. 

Ona se nasmijala. 

— Natlag. 

— Pa deset. 

— Natlag. 

— Pa pet. 

— Natlag. 

— Pa četli. 

— Natlag. 

— Patli. 

— Natlag. 

— Pa dvi. 

— Natlag. 

— Pa jednu. 

— A kako si mogo pogodit?! — ona zinila ko švrače. 


Kazivala: Matija (Matilda) Vidaković, rođena Vujkov, 
rođena 1. siječnja 1913. u Kaćmaru, Madžarska 


Sinu teško, baći nije 


rime loćkavo, zemlja se razgnjecavila. Iđu niki na 
kolima, kad na jednoj strnjiki naiđu na didu od 
osamdesetak godina. ČR on fajin čopor svinja. Baš 
vraća krmaču s prasicima iz kuruza. 
— Dida, nije to za vas već teško? 
— Da šta je neg teško. Nisam ja to nikad dosad radio, 
borme ne bi ni sad da mi priključe nije umro baćo. 


Kazivao: Lojzija Šabić 


72 


Priznanica 


D: dvojca što su u ditinjstvu iz jednog šora došli sa 
salaša u varoš. Nijedan nije bio za paorski poso, pa 
i njevi stari dali na zanat. Jedan učio za sarača i posto do- 
bar majstor. Drugi probo tri zanata, al ni na jednom nije 
došegrtovo, već kad je dobio to malo očinstva i materin- 
stva, otvorio kruparu i trgovo s rinom. 

E, našli se oni jedared u mijani, pa krupar veli: 

— Ko da te sam dragi Bog poslo. 

— Šta je, nije valjda kaka nevolja? 

— Pa nije baš nevolja, al nije ni dobro. Zaosto sam 
malo s porcijom; novce sam uložio u žito i kuruz, pa mi 
se porcijaši prite — pleniće me ako za tri dana ne platim. 
Možeš li me ispomoć za nedilju-dvi dana da mi ne pravu 
troška? 

— Ako je samo za to vrime, onda možem — kaže sarač 
— al ne na dulje. 

Za jedno misec dana i on mora platit porciju i, pravo 
da kaže, on će krupara ispomoć tim novcima što je 
spremio za porciju. Dao novce i dogovara se: tog i tog 
dana će se opet nać u toj mijani, krupar će donet novce. 

Došo dan, al nije došo krupar. Sarač došo i sutra, pa 
i prikosutra, al kruparu ni traga ni glasa. Kad četvrti dan, 
sarač u mijanu, a krupar baš izlazi: 

— Da te nisam sustrio, ja bi već išo tvojoj kući — sarač 
će. 

— Joj, samo to nemoj. I molim ti se, ako me možeš 
dočekat još nedilju dana. 

Šta će čovik, dočekaće kad mora, al ga čvrsti da to 
onda i bude, jel su sad već i njemu porcijaši za vratom. 

— Biće, biće, cigurno će bit — obećaje krupar. 

A kad i to prošlo, sarač ga jedva peti-šesti dan ulovio. 
Dono ovaj novce, al kaže: 

— Nemoj se srdit, al mi daj priznanicu da sam ti vra- 
tio. 

— Majko Isusova, zašto da ja tebi dajem priznanicu 


kad mi vraćaš moje rođene novce, a ja tebi dao na rič? 

— Ta znaš — počo ovaj vrtit — moram ženi pokazat kud 
su novci očli — i samo tura prid sarača artiju i plajbas. 

Sarač ga gleda, pa najedared smislio šta je smislio. 
Uzo plajbas, napiso i potpiso, pa smoto artiju i: 

— E, sad trči ženi, a ja još čekam ode jednog čovika. 

Krupar i ode, sve se praši, al ko da je krila imo. Ne 
zadugo, on se i vratio. Bacio artiju n4stal prid sarača, pa 
sav pobilio od bisa: a 

— Šta si ti to meni napiso? Žena da me ubije kad je 
proštila! 

— To što svaki mož proštit: nikad više ti od mene 
nećeš dobit na zajam, al ni krajcaru. 


Kazivao: Veco Pozderović 


Lakše je s jednim 
pametnim orat neg s dva 
luda svatkovat 


e zacrnilo, vitrina se diže da sve ušti, a tri brata 
prostiru kabanice, ležu pod drvo ukraj njive. 

Naiđe jedan na koli, sve praši da se što brže domogne 
strije. Zašto: 

— Skočite brže na kola, skloniću vas kod mene na 
salašu dok ne prođe ovo čudo i pokora. 

— A, ne možemo mi tako — jedan će, pa se već i gnji- 
zdi na kabanici. — Mi smo baš sad došli vadit ovo drvo. 

— Pa šta se onda ne laćate posla? — onaj se iznenadio. 

— Kad bi bili ludi. Ne vidiš šta se sprema u ataru?! 

— Valjda vidim kad od olujine i bižim. 

— E, vidiš, a mi bižat nećemo. Čekaćemo da vitrina 
lipo izvali drvo. 

— Ma, ko to kaže da će izvalit baš ovo drvo? 

— Ako vitrina neće, možda će grom. 

Onaj sad vidi: ludom ne nadivani, mrtvog ne nažali, 
al opet mu žao. 

— Ljudi, a možda će grom udarit u vas. 

— Ajak. Ne bojimo se mi tog. Naš baćo nam je uvik 
govorio: neće grom u koprnu. 

Kad je to čuo, onaj samo digo ruke: 

— E, momci, sad ste me sitili šta je moj baćo uvik g0- 
vorio: lakše je s jednim pametnim orat, neg s dva luda 
svatkovat. 

Ošine konje i vikne: 

— A vas je čak i jedan više! 


Kazivao: Antun Kujundžić, Subotica, 
roden 10. svibnja 1897., umro 17. prosinca 1983. 


Bunjevac ne kupuje 
majmuna 


vaki redovan Bunjevac zna da čovika ne valja pitat 
kud iđe, jel onda neće imat sriće. Pita se: ,,kudbog- 

da“ el ,,kudbogdate“ i onda je divan u redu. 

Bijo niki dida koji je toliko virovo u tu vračku da se 
S po puta vraćo ako ga upitaš kud iđe. Imo komšiju nikog 
trčilažu, taj opet uživo u tim da didi naprkosi. Siroma di- 
da ni se edared vraćo kad ga je ovaj uvrebo. Izruži ga di- 
da gore neg kera, al ni to ne pomaže, onaj se pravi 
luckast: 

— Dida, ja zaboravio da to nije lipo kazat. 

Edared dida pošo pašancu da uzajmi malo novaca, a 
komšija ga već čeka na ćoši: 

— Kud ćete Vi, dida, po ovoj zimi?! 

— Kud bogdam da bogdam to je moja nevolja. 

Didi tribaje novci ko za glavu, naoštrio se, sad edared 
će prikoračit i vračku. Al i onaj zaintačio: 

— Ne pitam ja Vas kudbogdate neg kud iđete? 

E, didi se sad već smrklo prid očima, pa kresne: 

— U dupe na vašar! Tio bi i ti sa mnom? 

Onaj će sad ko priokrećat na šalu: 

— Vidiću, ako kažete este I pošli prodavat el kupovat. 

— Tio sam prodavat, al sam se usput pridomislio. 

— Zašto, Bože? 

— Pa, tio sam prodat tebe, al mi ljudi kažu da nijedan 
Bunjevac neće da kupi majmuna. 


Kazivao: Joška Pletikosić, Tavankut 


To 


Crni gomboci 


D: na salašu dva sluge, obadva gromorna momka. 
Kad se latidu posla, sve se otimadu koji će više ura- 
dit. A kad se sidne za astal, borme i to triba vidit. Jedan 
bio malo bandžav, drugi glavat, tribo mu šešir ko mali 
šavolj, a ledati obadvojca ko da komad duvara imadu 
misto leđa. Radidu, radidu, a uvik u nji snage još na 
pritek, pa nema valjda dana da ne izmislidu niko uštrklji- 
vanje. 

Ko danas ustali od užne, samo se iskecili, a kad gaz- 
da izašo, oni se već loptali s džakovima, lipo vućali jedan 
drugom ko loptu od krpe. Drugi dan sididu tako, s asta- 
la pomeli svu užnu, kad onaj bandžavi samo namigne, 
čovik bi mislio da na vrata gleda, a on se zatrče i bu! — 
čelom provali krušnu peć. 

— Ajd, uradi ti to, ako si junak — iz peći se javlja. 

Kad je ovaj drugi skočio, glavurdom svu peć srušio 
i još tako bucnio bandžavog da se turom zaustavio u sob- 
ni vrati. 

— Pa šta vi mislite, da ću ja čerez vaše sigre svaki dan 
pravit nove peći?! — gazdi se baš nije dopalo što ga meću 
u trošak, a zapravo čovik volio te šale. 

Zapritio da će i odvijat sa salaša ako još budnedu 
pravili štete. Al ko mož momačku krv zaustavit?! Dva 
dana bili s mirom, a treći dan vrag već kopa nogom u nji- 
ma. A pravo da se kaže, kopa i u gazdi. Već drugi dan on 
se odsrdio, a treći dan sve vreba oće | bit kakog uštrklji- 
vanja. 

Gazda je bio i podatne ruke, a bogme gazdarica baš 
nije bila od oni što od drugog ne žale zalogaj. Jedva 
dočekala da ima za čega ko kaštigovat momke, pa sad 
skuvala gomboce od crnog brašna. Ni pekmeza ni sira u 
nji, pa dan za danom te gomboce podgrijava za užnu. 
Treći dan gomboci pocrnili ko marama kajačica i pod zu- 
bima varnice iz nji još ne iskačedu, al hamade da je tako. 

Glavonja ni taj dan nije prostio gombocima, al 


bandžavi nije imo kuraži da tisne na nji već se nažboko 
čorbetine, sve mu blečka po trbuvu. A gazda niki sve bi 
pito: ta oće I već bit kake huncutarije. Ne pita, al biće. 

Momci se naglabali, jedan čorbe drugi ti piljaka od 
crnog brašna pa odoše stajama. Gazda vidi da su se što- 
god domunđavali. Kad on za njima, a bandžavi naslonio 
velike listve na volaricu, popo se u vr strije, umoto se u 
opakliju, lego popriko i skoturuško se po listvama. Valja 
se sa strije ko da je oklagija u roljki i hop-cup! već stoji 
na zemlji. 

— No, oš moć i ti to uradit? — gazda se stvorio 
glavatom iza leđa. 

— E, moj gazda, — onaj će — moj trbu nije Vaša 
izandana krušna peć. 

— Otkud ti sad to sprežeš moju peć i tvoj trbu? 

— Ne sprežem ja, već baš velim: druga je Vaša peć, a 
drugo je moj trbu. 

— A ja mislio baš da su ko isto, — sad će gazda prkosit 
— okrugla moja peć, okrugal i tvoj trbu. 

— Okrugla je i moja glava, okrugli su i gazdaricini 
gomboci, što su za tri dana omatorili ko Matužalem, opet 
nisu isti. 

— No, sad ćeš još i glavu umišat? 

— Da, gazda. I glavu, jel moja glava ima već dvade- 
set godina, pa jedva š njomekar probijem peć, a gaz- 
daricini gomboci su svega tri dana, al da se ja š njima 
skoturuškam sa strije, prokinili bi mi trbu i još i zemlju 
pod nama, taki su teški i tvrdi. 


Kazivao: Pajo Čordarić, Subotica, rođena 1897. 


Svakako će se zvat Bariša 


T« je to, ljudi moji: čeljad kad ostari, onda samo 
vidi da zapravo nema pravde Božije na ovom svitu. 
Eto, dikoji čovik se napati i namuči pa opet umre gladan, 
žedan, go i bos, a dikojem prođe život ko da su svaki dan 
svatovi. Bio jedan tako — kažu — i kad su ga namistili u 
mrtvački kovčeg on i onda ko da se smije. Čitav život on 
provodio onako hendele-bendele, a da je šta uradio 
svašta mu dobro stalo. Baćo mu u tal ostavio samo dobru 
gršu, žedan je uvik, a dovika bio i siroma. Al da je kako 
— njemu nikad nije rđavo. Nikad njeg živa duša nije čula 
da se on potužio na čega. 

Jedared se on dobro nasiso šiljerca, navuko se ko riđo 
bare, sokakom napravio graju i kravalj, pa ga utirali u 
varošku kuću, na kapetaniju. Sad će njeg bistoš uzet 
priko kolina. 

— Kako se zoveš? 

A ovaj ko da je iz samog raja nebeskog poslat na 
zemlju da svituje narod: 

— Gospodaru, ako sam se malčak i nalio, al zato 
nisam popio pamet pa da samog sebe zovem. 

— Dobro, kaži onda kako te zovu. 

— Da su me samo zvali, ja ni lud ne bi došo ovamo. 
Utirali su me. 

Gospodar se pravo zablenio, ne zna čovik šta će — 
srdit se, el smijat. Na kraju veli: 

— E, moj čovče, činimisker ti si baš ko onaj baćo ko- 
jeg su kuma i babica povele na krštenje sina, a on se 
putom oljoljo. Popo ga pita: kako ćemo krstit dite? A 
baćo: krstite kako oćete, ami ćemo ga i tako zvati Bariša. 

Bistoš nije dobro ni dovršio, a onaj poklapa ko kece- 
mom na deseticu: 

— Adi ja ne bi bio ko on kad je to bio baćo moj jedi- 
ni. Al kad vi gospodaru čak i to znate kako me je nosio 
na krštenje, pa zašto onda žvavoljite toliko? 


Kazivao: Joka Antunović, Radanovac 

Vragovim tragom 


NA vijavica, ni pivci se ne javljaje, kad kerovi na- 
jedared nasrnili iz salaša. Zena se prva probudila. 
— Covče, uzmi vile, pa pogledaj da nisu kaki lopovi. 
Ponoć prišla. Ko bi drugi po takoj noći išo po 
salašima? 

Covik se polagacko izvuko. Kerovi tiskaje ko bisni, 
a iza ograde u jendeku kogod mrnđa i kobelja se. 

Covik se trgo: nisu to nečisti poslovi, to je kaka 
nevolja. 

— Jel tamo kogod živ? — zovne on. 

Onaj iz jendeka počo molit: 

— O, fala ti Bože kad si me spasio. Stigo u pomoć. 

Čovik se iznenadio: jel to moguće?! Njegov vinčani 
kum i niko drugi. Šta je njega čak iz drugog atara nati- 
ralo ovamo u ovo gluvo vrime?! 

Jedna rič pa dosta — vrime je tako. Kum se u vrućem 
zapećku počo otresat i kravit, čeljad onda samo vidu 
kako izgleda. Sav od sniga, raščupan ko da se s vitrom 
tuko, napolak već pomodrio, a vino sve udara iz njeg. 

— Kume moj, kud si ti krenio po ovakoj noći? — do- 
maćin će kad je onaj malo došo sebi. 

A kum namignio: 

— Vragovim tragom. 

Domaćin zavrtio glavom: 

— Kume, kume, ne bi bilo bolje da si iz mijane kre- 
nio kući? 

— Pa tamo i vodi vragov trag, al izgleda da sam ga 
izgubio. 

— Otkaleg vrag da iz mijane iđe tvojoj kući? 

Onaj opet namignio: 

— Kume, pa jel njegova kuća pako el nije? A kad ja 
dođem na salaš ovako naliven, ona moja oštrokonđa 
kuću pritvori u taki pako da je Luciferov pravo cviće 
naspram tog. 

Kazivao: Luka Malagurski — Mali, Bikovo 


Na tavankutskom pisku 
nije bilo smrti dok se ne 
poide svoj tal muke 


O“ se nakotilo doktora, učni glava, svakojake fele, a 
niko da kaže dokle ćeš živit. 

U vrime mog dide bio tu na tavankutskoj piščini ni- 
ki dida Palčo. Nije to bio onaj dida Palčo šunkar što je 
znao pripovidaka za cilu zimu. Ovaj je bio trvač, znao 
pomoć ako kome spadne stomak i namišćat nogu il ruku, 
ako se ukvari, i rknjaču ako se prištuni. 

U to vrime bilo još dosta golog piska, pa kad vitar 
dune samo se digne oblak vijavca. Kad ljudi ručaje el 
užnaju u polju, ona šljigovita piščina samo škripi pod zu- 
bima, napuni oči, da ni sunce ne vidiš. 

Jedared došla nika mlada sva uplakana: 

— Joj, dida Palčo, u našoj kući je velika nevolja. 

U toj žurbi ne kaže ni ko je bolestan, ni šta mu je, a 
kad oni tamo: bolesnik je njezin čovik. Već treću nedilju 
jedva se pričešćiva zalogajom, a od jauka jezika ne 
uvlači. Boli stomak, pa boli. 

Dida Palčo zadigo košulju, počo rukom gnjecat ko 
da tisto zakuvava, pa oma vidi: onom spao stomak. Na- 
mišćaće ga, onaj jaukne, a žena u dreku: 

— Joj, umriće. 

A dida Palčo njoj šipak pod nos: 

— Ta da, kad bi to tako bilo lako: prdnit pa umrit. 
Ovako mlad nije on još poio ni svoj frtalj, a čoviku na 
ovoj našoj piščini nema smrti dok ne poide piska koliko 
je težak. 


Kazivao: Joškica Pletikosić, Tavankut, Vuković kraj 


Triba kazat kako jeste 


ile dvi komšince, dvi ćudi. Samo su valjda u tim 

bile jednake da su obadve volile rakiju. Uvik visile 
edna kod druge, al edared njim zarasle staze. Nasisale se 
batakurnjače, pa se srepile i nije ostalo samo na vikanju 
i skikanju već edna maznila drugu da se ova takim 
raščenila. Ova što je leđima poljubila zemlju udarila u 
dreku: 

— Ajmana edna, ućvala, raščupača, a još i kurva, 
varaš tog tvog štrapljastog blendu, a bar da si kaka per- 
sona, već da ti nije tog čvrljavog nosa travu bi mogla pa- 
sit. I ti š udarat mene?! Mene, ednu čestitu i poštenu 
ženu?! 

Raspečila noge i baš je briga što joj sramota vidi svi- 
ta; graja, al sve pogrdne riči što joj na usta dođu. I zna se 
kraj: otrčala bistošu na tužbu, nek zna sav cirkuluš šta je 
bilo, al daborme da ne kaže kako je na komšincu napi- 
vala ko ona tica što ovce davi, već samo tira da je dobila 
po njokalici. 

— Dobro, ženo, sutra posli užne da si tu, a rad one 
kavgadžince poslaćemo policaja, pa će se vidit za koga 
je perje, a kome ćemo čutku zavrnit — bistoš će oma raz- 
galit. 

Drugi dan evo dvi stare druge i bistoš uzo prida se 
onu što je policaj dovo. Kaže kaka je tužba na nju. U nje 
nije samo ruka hitra već i u jeziku vitrenjača, a svaka dru- 
garič joj: triba kazat kako jeste! 

— Da, gospodaru, plenila sam je — triba kazat kako 
jeste — slatko me palo. A je I ona prijavila šta je na mene 
lajala? 

—E, nije. 

— Daborme da nije! Daborme. Misli ona — triba kazat 
kako jeste — da ste Vi luckasti, pa ćete samo mene uzet 
priko kolina. 

— Dobro, dobro — bistoš vidi da će tu tribat skrućit di- 
van, pa dobro ni ne sluša, već požuriva — kaži ti šta je 


lanila. 

— Al svašta ružno, pa da je moj čovik — triba kazat 
kako jeste — blendo i Bog sveti zna šta još. 

— Iti nju onda plenila? 

— Al onako od srca — triba kazat kako jeste. 

— Misliš ti da to mož tako? 

— Daborme da mož kad je zaslužila. 

— A čime, Bože?! 

— Vikala je na mene da sam kurva. 

— Ako je, al nije slobodno tuć čeljade. 

— Nije?! A šta bi Vi radili, gospodaru, da ja za Vašu 
ženu vičem — triba kazat kako jeste — da je kurva. 

Od bistoša oma posto pućak, zacrvenio se sve do pe- 
te, skočio do vrata: 

— Napolje! Da Vas moje oči više ne vidile! 

A kavgadžinca ruke na kukove: 

— Gospodaru, šta vičete?! Ako ste Vi poludili — triba 
kazat kako jeste — al ja baš bogame nisam. 


Kazivao: Marko Vojnić Purčar — Pulak 

Prominili ga na krštenju 


edan dida će provodadžirat matorog momka. Očo 
čak u treće selo, našo jednu bandžavu divojku. 

— Ako nije rogat ni repat, udaću se i za crnog vraga. 
Samo da divojkom ne pletem side kose — obradovala se 
provodadžiji. 

— Vrag baš nije, al nije zdravo ni lipči — dida sve pro- 
daje mačku u džaku kad je vidio da je divojka tako 
voljna. 

Jel lipči od vraga to zna onaj ko je vraga vidio, al da 
je ružan, to bogme jeste, al taki ružan da ni crni mrak ne 
bi pao na njeg. 

Kad ga dovo naugled, divojka sirota s onim 
bandžavim očima i vidi i ne vidi, pa rič ne trza. Ne da 
neće, didi ruku ljubi: 

— Bog Vam dao sto srića kad ste meni moju doneli. 

Ona sirota oće, al mater ne mož zadržat rič. Udarila 
u plač: 

— Majko Isusova, kaka će mi bit unučad, ako ovo 
dvoje počmu dicu donosit na svit? Bar da je on malo 
lipči. 

A provodadžija će je tišit: 

— Prijo, ne boj se za unučad, jel da znaš ovo: nije se 
on taki ružan rodio, al su ga na krštenju prominili. 


Kazivao: Jašo Vojnić Jadrić, rođen 1907., Šupljak 


Da svekar ne laje 


BD< udo ćer, pa se posli misec-dva dana u crkvi sus- 
trio s preteljom. 

— Kako je svekre-babo, je I ti drago; kako te sluša ta 
moja ćer, snaja ti? — baći je to prvo. 

A onaj ko iz fraćke: 

— Pretelju, kad već pitaš red je i da čuješ: ne znam ni 
kad ode, ne znam ni kad dođe. Nikad da me poljubi u 
ruku, kaki je naš bunjevački red i adet. Evo, i danas na 
ovu svetu nedilju, od komšija čujem da je očla tvojoj 
kući. 

Baći rič, pa dosta. Nije osto ni na misi. Očo kući i ćer 
oma prida se: 

— Jesmo 1 ja i tvoja nana odranjivali krmče el če- 
ljade?! Šta ja moram čut da ti svekra nikad ne poljubiš u 
ruku?! U njegovoj kući ideš kruv, a čovik ne zna ni kad 
odeš ni kad dođeš. Da to više nisam čuo, jel će bit žuti 
skuta. 

Kad se-vratila, ona upravo kod svekra, pa ga onako 
bisna poljubi u ruku. On se obradovo: 

— 0,0, šta je to sad, snajo?! 

— Ta to Vam je zato da više ne lajete po selu. 


Kazivala: Ruža Vojnić Hajduk, rođena Milodanović, 
u Subotici, 1920. 


Zvizda zornjača misto 
satija 


1... gazdačkoj familiji nisu imali sate. 


— Ko bi pametan trošio novce još i na to? — dida neće 
ni da čuje za sate. 

On i zimi spavo pod ambetušom, sva muškadija po 
stajama, samo ženska čeljad i dica u salašu. 

— Dico — dida svako veče opominje — kad zvizda 
zornjača priđe dva pedlja od volaricine ćoše, da smo svi 
na nogama. 

Izem ti tako spavanje kad bi polak noći moro skakat 
da vidiš je I zornjača prišla volaricinu ćošu. I našlo se ko 
će mu kazat: 

— Al Vi mirite zornjačine pedljove: 

— I oću, mira-vira, bar me nećete moć privarit. 

A jedan unuk promrnđo: 

— I dabogda Vam se prsti zgrčili u tom mirenju. 

Onaj mrnđa, a dida čuje, pa prišaplje njegovoj babi — 
ona bila bogomoljka: 

— Matora, otsele ćeš samo za to molit Boga. 

— Jesi 1 ti baš zapravo pofalio u pameti? — baba se sve 
u križ meće. — To molit od Boga, da ti se prsti zgrču?! 

A on, samo šaplje: 

— Ćuti, ženo. Znaš ti da bi onda moja dva pedlja bila 
ko njev jedan? Svaki dan bi za pedalj ranije počo poso. 


Kazivao: Marko Vojnić Purčar, zvani Pulak, Subotica 


Nemaran gospodar i 
lin pudar 


GQovcć bio nemaran, a pudar mu lin. U lito pudar 
svratio u varoš, dono prvo voće. Kad su se u godi- 
ni jedared već i sastali, gospodar će reda radi zapitat: 

— Jel, pa kako stoji taj moj vinograd? 

— Stoji, gospodaru, stoji. Ne miče se, kad nema noge 
— pudar će se pravit vickast. 

— Čovče, ja te pitam je I sve u redu? 

Gospodar nije kopo ni žuljo, čovik ni ne zna da su 
prcov, palamuda i popanac korovi, pa pudar njemu: 

— A, to pitate?! Pa bilo bi sve u najboljem redu da 
nisu došla nika trojca: Prcov Mate, Palamuda Đuka i 
Popanac Graco, pa ovladali cilim vinogradom. 

Gospodar se začudio: 

— Zašto i ne otiraš?! Ne čekaš valjda da ja to radim? 

— Gospodaru, meni se ne dadu. 

Onaj šakom o astal: 

— Onda zovi žandare! Da vidim ko će se njima 
oduprit kad podu s puškama. 

A pudar uzdanio: 

— Puškama? Gospodaru moj, onoj trojci ne naškode 
ni topovi. Nji samo motika mož otirat, a u žandarima su 
svi taki koji su baš od kopanja pobigli. 


Kazivao: Tome Kopilović, Bilandžin, Subotica, rođen 1906. 


Na drugim gledaš, na 
sebi čekaš 


vit ne kaže badavad, to je baš tako: na drugim gle- 
daš, na sebi čekaš. 

Baćo se nije sitio na vrime umrit, pa sinovi navalili 
da već jedared iđe iz velikog salaša. Ajak, neće on u mali 
salaš, neće u budžak dok njemu para iđe na njegov nos. 

— Moja matora bi se privrćala u grobu kad bi čula da 
sam napušto naše gnjizdo. 

Kad neće lipim, dica će njega ružnim, izbaciće ga. 
Jedno jutro poranili, izvukli baću iz kreveta, pa nek se 
vaća praga i brave, al divana više nema. Kako su se tez- 
mali, dovukli ga do ambetuša. On onda sklopio ruke: 

— Dico, nemojte me dalje, ni ja mog baću nisam da- 
lje vuko. 


Kazivao: Ivan Sudarević, Subotica, rođen 1909. 


Subašin račun 


RN: gazda od vinograda nikako da se pomiri s pu- 
darskim zakonom da je prvo Božije, drugo pu- 
darovo, a treće gazdino. On bi da pudar ne smi uzet iz 
vinograda ni zrno grožđa, ni zrno voća. Kažu mu ljudi: 

— Di si ti još vidio čelu da ne okošta med? 

— A, nema tog kod mene. Moje je da platim, a pu- 
darovo je da radi i gotovo. 

I tako je dotiro dotleg da je hamade svake godine 
minjo pudara. Tako je bilo i sad. Doselio novog pudara, 
kad evo i subaše što je čuvo taj frtalj, sa sinom obalazi 
vinograde. Gazda ga zovne u stranu: 

— Slušaj subašo, ti gledaj dobro šta moj pudar radi, a 
posli berbe je akov novog vina tvoj. 

Subaša samo namignio na sina, pa: 

— Dobro, gazda, i zbogom. 

Kad su odmakli, deran pita: 

— Baćo, Vi niste pristali na to šta Vam gazda nudi? 

— Sinko, pa nisam baš lud. Ja njemu da za akov 
novog vina gledam kad mi je pudar već dao dva akova 
starog vina da ne gledam. 


Kazivao: Joka Antunović, Bukvać 


Vragove zlatne mamuze 


aba pošla u šumu skupljat pečurke, a kad tamo vrag 
kaska na jarcu, traži štogod po zemlji. 

— Šta će to bit naopako, još i ovaj gorak komad 
krušca ćeš mi otimat?! — baba misli da se i on dao u 
pečurke. 

Vrag planio: 

— Idi ti baba do vraga! Omatorila si, a pamet ti još ni- 
je sazrijala. Baš je meni do tvoji popišani pečuraka. 

— Slušaj, sinko — baba će onda onako svesrdno — 
pokaraj kera, pokaraj kurjaka, al nemoj staro čeljade. 
Bolje kaži šta tražiš, moždar ću ti bit od pomoći. 

— Dobro, ako si baš toliko ljubopitljiva — smekšo i 
vrag — izgubio sam zlatne mamuze. 

Kad je baba to čula, lipo se prikrstila, pa će ga ko svi- 
tovat: 

— Sinko, šta se ti za to imaš srdit? 

— Kako da se ne srdim kad ovaj moj bradati konj nap- 
olak spava čim ga ne mamuzam, a mogo bi se zaklet da 
mi je on to naprkosio; papkom mi skečio mamuze. 

Baba se na to opet prikrstrila, i okrenila divan ko da 
se najedared našla na svom pragu: 

— Ako je, ti drugo nisi ni zaslužio. Vidiš, jarac baš ni- 
je krštena duša, al i on mora ostit šta je pravo, jel ko Bog, 
ti si te mamuze ukro el izvaro. 

Rogati se uvridio: 

— Babo, — počo se pravdat — nit sam ukro nit sam iz- 
varo. Tako mi Boga. 

Kad je on to kazo, baba se huncutski nasmijala, pa 
mu počela pipat rogove, povukla ga za rep i sve će tako 
oko njeg. 

Onom sad već prokipilo mliko, mašaće se i vila. 

— Babo, — kaže — šta će to sad bit, maškaranje? 

Al nek on viče, baba se i treći put meće u krst i veli 
onako natenane: 

— Ništa, sinko, samo ne virujem ušima, pa da vidim 


možem li virovat očima. 

— Šta ti imaš virovat el ne virovat, nisam jatvoj Bog, 
već vrag. 

Dreknio, sve se davi, a baba njeg prstom po njuški: 

— Sinko, to i jeste taj zalogaj kojeg jane možem pro- 
gunit. Ako ti mamuze nisi ukro ni izvaro, ako me šalješ 
do vraga, pa se još i Bogom kuneš, onda ti sve drugo je- 
si samo vrag nisi. 


Kazivao: Lojzija Šabić, Subotica 


Baba privarila vraga 


aba pedeset godina bila udovica, sve vrime ostala 
čestita kad je pod starost iznenada vrag počo na- 
zlabat. Nalatio se babe i čim padne veče on je slepta. 

Probala svašta, molila i krunicu za krunicom, sve 
očenaše ožuljala, vraga nikako da skine s vrata. Kaže njoj 
jedna dobra druga: 

— Idi ti vračari, ta se skontračila s vragom. Ako ti ona 
ne pomogne, niko neće. 

Oće vračara, kaže: 

— Babo, samo Vi metnite dukat na bilugu, ja ću oma 
bacat karte i pozvat vraga za ponoć. Ovaj moj dida ni za 
dana nije baš velik divandžija, pa će se do zorni pivaca 
bar jedared do mile volje izdivanit sa smutipukom pak- 
lenim. 

Baba sutradan poranila, a vračara je već čeka. 

— Bio je. 

— I šta ima novog? 

— Veliko je novo. Baba, to vridi još dva dukata. 

— Pa metnila sam jedan na bilugu. 

— E, babo, tog je odno vrag. 

Baba se misli: e, sad virujem da si se skontračila s 
vragom. Vadi dukate, al ne meće na bilugu već baci u 
džep na vračarinom keceljcu. 

— No, sad već kaži. 

I kaže vračara: vrag će se okanit babe, ako ga ona 
nadmudri. Dosta je i samo jedared. 

— A di ćemo se nadmudrivat? 

— Di bi na drugim mistu već na dolu — uputi nju 
vračara. — Znate i Vi da se tamo sigraje vile i da je tamo 
vršaj svakaki duova i čuda i strašila. 

Poranila baba za rose, pa kad je udarila dolom, a u 
ritu ima šta i vidit: uspentro se čak pod kuninu, zagrlio 
trsku, pa se na njoj žuža vrag. 

— Tiito možeš? — baba njemu misto Faljen Isus. 

— Ha, baba, možem se ja i uvuć u struk trske, pa da 


mi ni zimi nije ladno. 

Baba njemu pokaže šipak: 

— Laži ti to onim ko ne viruje u Boga. 

— Ne viruješ mi? 

— Već sam kazala, a da iđeš u crkvu, znao bi da ni 
popo ne pridiči dvaput. 

Vrag poskoči ko da će kolo iskvrcavat, papkima zaci- 
Pio trsku i provuko se u nju ko viter, pa je baba samo čula 
kako je iznutra pljunio, a trska zarasla ko rana. 

— No, sad viruješ? — vrag se javlja iz trske, pa još i 
zasviro na nju ko na vrulu. 

A baba: 

— Na kraju konca mož bit i o tim divana. 

Ričom ga zamličiva, a iz potaje bricu vadi. Baš tamo 
se našla crknuta mačka, sva se već nadula. Baba bricom 
fickac! — ocikla trsku i turila mački ispod repa. 

— Vraže, bi I ti znao kazat babi di si sad? 

On se počo posprnđivat: 

— O, ti si zapravo luckasta. I ti bi se sa mnom nad- 
mudrivala?! Di bi bio na drugim mistu već u trski! 

— U trski si ti vraga očevog! Ti si, kume rogati i 
repati, u mačijoj gujci. 

Kad je vrag povirio iz trske i vidio di je, s mačkom 
zajedno skočio u do i nikad više babi prid oči. 


Kazivala: Marija Bačlija rođena Mamužić, Bikovo, 
rodena u Tavankutu 


Pijane guske 


ad sam bio mali, ja bio zdravo nestašan. I šta ću — 
pobignem ja od kuće. Išo od salaša do salaša dok 
nisam ogladnio. I tako, dospijem kod jednog gazde. 

— Znaš radit? 

— Znam. 

— E, onda š dobit ist. 

Latio se ja posla — glad tira — i niko vrime svašta 
radim. Gazda će onda: 

— Znaš ti i lovit? 

— Kako ne bi znao! 

Da on meni pušku. Kad ja na do, a tamo krava na 
paši. Švraka stala kravi na glavu. Sa ću ja ulovit švraku. 
Napirim pušku, pa — pu! Kad pogledam: švraka leti, a 
krava klekla. Ubio ja kravu. Lova bilo oma dosta, al i 
službe. Ne smim gazdi na oči, već bacim pušku pa po- 
bignem u šumu. 

Došlo veče, popo se ja na jedno veliko drvo, ugnjiz- 
dio se u rašlje, pa ću tamo prinoćit. Nisam ja ni oko na 
oko, a došli haramije i harambaše, pa pod drvetom novce 
broje, idu i piju. 

Došlo svemu kraj, iće oni dalje, kad jedan vikne: 

— A šta ćemo s ovim buretom rakije, nismo ga ni 
načeli? 

— Odadnit, pa u potok prolit da se drugi ne hasni 
našom mukom. 

Odadne on bure, a kako rakiju izlije u potok, evo 
guske. Brčkaje se, piju iz potoka, i jedared ja vidim: sve 
padaje po vodi. Opile se, pa će i voda odnet. Je I to pra- 
vo da mi toliko pečenica voda odnese isprid nosa? E, 
neće! Jednu po jednu uzmem, svakoj kroz krilo 
provučem moj kajiš od čakšira i tako se opašem s guska- 
ma i sa ću se mislit na koju ću stranu ponet taj lov. 

Ponet da, al ko koga?! U taj ma istrizne se jedan 
guščina, gakne, pa zamane krilom i na to se trgnu sve 
guske. Pa kad su zalupile krilima, a ja već i letim na ka- 


jišu. Šta ću sad?! Ako me odnesu u raj, a ja toliko zgrišio! 
A mali, a nedobar. 

Na sriću, počelo se razdanjivat i kad ja pogledam: a 
mi iznad Jelinog salaša, pa evo jedan Jordanov, pa drugi 
Jordanov salaš i sa će naš. 

Ja bricu, pa prvo onog guščinu sasičem s kajiša, pon- 
da gusku za guskom i lipo se spuštim na našu ledinu. 

I nikad više nisam bižo od kuće. 


Kazivala: Jovanka Kujundžić, Bikovo 


Čerez zakraćenog 
dešputanja 


io niki opak kralj, najviše mrzio kad mu dođu pros- 

\jakovi. Okrunjenoj glavi nije dika da prosjake tira 
S praga, pa izmislio da će udilit samo onom prosjaku ko- 
Ji ga nadmudri u dešputanju. 

Došo jedan dida koji je s jednom nogom već u grobu, 
a kralj: 

— Znaš li ti, matori, zašto i slipac sklopi oči kad spa- 
va? 

Dida počo žmirkat: 

— Otkale bi moja glupava glava znala kad ni okru- 
njena ne zna. 

— Ko ti je to kazo da ja ne znam?! — kralj oma za- 
prznio. 

Dida samo žmirka onim okicama ko u miša: 

— Svitla kruno, kralju, samo luckast pita ono što zna. 

— Ti od mene praviš magarca? 

Dida ga počo utijavat: 

— Svitla kruno, kralju, nemojte ljude navodit na grij, 
nemojte za Boga miloga. Ko čuje pomisliće da sam ja 
Bog otac-stvoritelj. Jel samo on mož čovika pritvorit u 
magarca. 

Kralj pobilio od bisa ko duvar, al se još misli: je 1 ovaj 
dida nedočuvan el namazan svim kerećijim mastima? 
Ajd, još će ga probat. Podigo zlatom okovanu kraljevsku 
batinu: 

— Oće 1 ovo izrast? 

— Svitla kruno, kralju, di će izrast ono što je čupano, 
a nije natrag turano? 

— Otkaleg ti znaš da je čupano? 

— Sve sluge plaču na Vas da i za kose čupate, ne viru- 
jem ni da ste batinu sikli — kad je Vaša, svitla kruno, 
kralju. 

Bogme je kralju već prikipilo, guta na suvo, al još ni- 


je ciguran, još će ga probat: 

— Dida, vidiš ovo zlatno ruvo na meni? Da smo to nas 
dvojca zajedno stekli, pa da dilimo, kako bi ti počo di- 
ljenje? 

— Svitla kruno, kralju, lako, evo, ovako: klin mi je, 
klin ti je. 

Kralj se zapravo počo pipat i ogledat: el matori lud el 
pust, di on vidi klince na tom bogataškom ruvu?! I na 
kraju zapita: 

— Dobro, a šta bi s tim klincima? 

— Svaki svog zabit u duvar. 

— A zašto?! 

— Ja da obisim na njeg moj trbu, jel kako se od tebe 
nadam zalogaju drugo š njim i ne možem uradit, a ti da 
se na tvog obisiš kad ti dosadi ovako živit. 

Kralju izbila krvava pina na usta: 

— Obisit! Ko kera! Krvniki, nosite ga! 

Dida se ne buni, ni ne otima, samo podigo okice 
nebu: 

— Bože, Bože, kad si me već namučio i napatio cilog 
života, na ovom jednom ti fala kad si mi dao priku i blagu 
smrt, pa ne moram bolovat. 

Ljudi su sad ugledali da se priko didini očivi navuk- 
la landra, siroma ništa ne vidi. Al kraj ne trza rič i siro- 
ma dida ode Bogu na istinu. Dželati njeg na štrangu i ode 
prosjak u raj. Sveti Perak ga dragovoljno primi: 

— Dida, ti si bar bivo na vrati i na vrati, bićeš mi od 
pomoći u mom poslu kad sustanem el me Meštar pušti 
malo u vandrovku po zemlji. Ostaćeš tu nuza me. 

Oće i dida drage volje, naodo se po svitu, zna da je i 
Perak to volio, pa će se bar napripovidat jedan drugom, 
a još ga sveti Perak dočeko oma s punom torbom i 
tikvom vina. Kad će se smrknjivat, zavrnili oni ključ, 
potpačili rajsku kapiju da se priko noći ne uvuče kaki 
lopov el bećarina, pa sveti Perak sebi opakliju, drugu di- 
dii: 

— Laku noć. 

— Laku noć, Bog nam bio u pomoć. 

Kad će zora granit, a jedan lupa. Sveti Perak se 
proteže: 

— Ajde, dida, da vidimo ko ti je prvi došo. 


Dida odškrinio kapiju, pa ima šta i gledat: prid rajom 
stoji glavom njegov kralj. Tu noć se pridro, ubila ga ja- 
ka krv. Očo za didom na onaj svit brže neg se nado, a di- 
da se ko obradovo kad je vidio svog dobrog poznatog, pa 
sve dzika od dragosti ko da je u kolu: 

— Evo nama dobre duše, koja je nas prosjakove 
naranila i napojila. 

Perak se dotle razazoco, počo se švagat, pa će 
jedared: 

— Dida, moji anđeli su me nikud drugačije obavistili. 

— A, tone mož bit! I juče me je tako narđnio da mi je 
od silnog ića jezik iskočio kad su me njegovi ljudi uzvuk- 
li na štrangi da izmire koliko sam se naboko. 

Nije Perak badavad volio ić po zemlji, dositio se da 
se dida dao u huncutarije, pa mu kaže: 

— Ded, ti malo okreni tvog gosta nek pogleda onamo 
doli. 

Dida kralja za rame, okrene ga: 

— Ded, ded, pogledaj malo doli di oni rogati i repati 
lože pod kotlove. Meni se čini ko da bi ti tamo više vo- 
lio. 

Kralj se sav zgurio i istrćio kad je s rajskog praga 
ugledo pako ispod sebe, pa se oma počo natraške uvlačit 
U raj: 

— Al nikako! Ta ni u snu! 

Kad je Perak to čuo, a on nogom kralja u tur da se 
onaj sav prikošeđivo do pakla, pa mu još vikne: 

— Ode bi se ti dešputo?! Ne znaš da je to tu 
zakraćeno?! 

Isprašio on kraljovski tur onako slatko, al se oma 
počo obzirat, pa prstom zove didu: 

— Pretelju, to si ti tribo uradit. Kad naiđe Meštar, 
nemoj me kakogod odat da sam s onim ukaljo ovu svetu 
nogu jel ako Meštar čuje da sam opet zaprznio neće me 
baš šale puštit da malo provandrujem po zemlji, a ja sam 
ti se baš zato najviše obradovo, jel sad imam zaminu, pa 
bi se malo isko od Meštra. 


Kazivao: Đuka Roganov, Subotica, roden 1889. 


I Bog ukasnio 


O: bio opak do zla Boga. Dogodilo se da je umro 
baš na taj dan kad se navršilo pedeset godina otkad 
je iza oca talovo spailuk. Kad je otego papke, ni njegov 
ker ga nije ožalio. 

Računo on na to da ga mrtvog neće ni popljuvat, 
burgijasta pamet, pa usrid sela, na samom raskršću podi- 
go velik kameniti križ i testamentom naredio da se sarani 
pod njim. 

Išli kroz selo ovdud, išli ondud, ljudi moraje proć nuz 
križ, a koji kršten čovik neće odignit šešir prid križom? 

Spaija je huncutski smislio da ga i mrtvog mora sva- 
ki poštivat. 

Huncutski je da huncutskije bit ne mož, al ko je taj 
ko zna putove Božije? Tako se i spaija odračuno, Boga 
nije uzo u račun, a i Bog zna pomalo huncutarije. 

I šta će dat dragi Bog? 

Na sarani baš ka će kovčeg zatvarat vrime se po- 
kvarilo, grmi, siva, nebo se zapalilo. I najedared se za- 
trese ko da su se vrata paklena srušila, grom pukne u 
spaijin križ. Prilomio ga u panju i križ padne na kovčeg 
baš priko mrtve glave i svu je rastroćka. 

Svit se ustravio, počeli se krstiti Boga molit, a jedan 
stari sluga digo ruku, priti se onim u nebu: 

— Bože, Bože, sad si se sitio da radiš ono što si tribo 
još prija pedeset godina? 


Kazivao: Pere Sekulić, Subotica 


Skakavcova žalost 


edne godine udarila suša. Žega da se valjda i košu- 

lja pali na čoviku kad sunce pripeče. Što je lišća još 
ostalo i tom je jedva još srce zeleno. 

Nije to dosta nevolje već vitar nanese još i skakavce. 
Naletili na selo i dok se prikrstiš opustošili sve zeleno. 
Među njima bio jedan proždrt ko provaljen. On se prvi 
napasio, pa odletio naprid i ukraj sela sio na visok jablan. 

Sidi u tom visokom stocu, čeka da mu društvo krene 
i jedared samo počo plakat. Mater da su mu ubili ne bi 
tako jico. 

Skakavci opustošili atar i digo se zeleni oblak, lete 
priko tog jablana. Oni odu, a ovaj proždrti ni da se 
makne, već samo suze roni. Naleti i njegov brat, pa se 
začudio: 

— Šta se tebi dalo tako nažao?! 

— Još me pitaš! A ne vidiš kaku pustoš je suša naradi- 
la ovim sirotim ljudima — pokaže on bratu na opašene 
usive. 


Kazivao: Ivan Vilov, Subotica 


Da bi bio viđeniji 


GI: žitu kukolja. Siromašak imo sedam sino- 
va, šest odranio ko ljude, al sedmi se oto. Kaže: 

— Radit zna i lud, a s motike se mož pobić samo 
pamećom. 

I kad se biro nov gradonačelnik on bio njegov 
trčilaža i vrtirep, pa ga ovaj strpo za varoškog čovika. 
Stojo je prid njegovim vratima, pušto ljude i pridržavo 
kapute. 

Bio pijandura, a kad lizne vino onda triba iščekat kraj 
fale kaki čovik je on posto. 

Jedared došo u mijanu, a tamo mu najstariji brat sidi 
s čovikom. Taj brat se bavio nabijanjem zidova, pa s 
čovikom baš pogađa pravljenje kuće. 

Kad je varoški zvaničnik razumio o čem je divan, on 
ruku ovim čoviku na rame, pa veli: 

— Ništa se ne boj. Samo se pogodi s mojim bratom, a 
što triba svršit po zvanijama, to će bit moja briga. 

Razmarvašio se ko da je sva varoška kuća njegov su- 
bašluk, pa ovo, pa ono, divanu nikad kraja. Jedared 
onim čoviku dosadilo, pa će majstoru: 

— Koti je ovaj? 

I bratu prigustilo, pa opcuje: 

— Ovaj? Govno na dvi trske. 

— Ašta radi? 

— Traži treću. 

Onaj se najedared raspoložio, pa namigne: 

— Aha, da bi bio viđeniji. 


Kazivao: Antun Kujundžić, 
rođen 10. svibnja 1897., Subotica 

Opak kralj 


o“ sam od stariji ljudi, pa i od taki koji su škule 
učili da mi Bunjevci nismo upamtili svog kralja već 
smo uvik imali tuđina. Da je ko, ako je čovik, nevolje s 
njim nema. Al kad je opak, pa još tuđa kost, onda u srcu 
dvared nije ko svoj. Mi takom ni da se priklonimo ni pok- 
lonimo. 

Rič je baš o jednom takom kralju. Davno je to bilo, 
već mu se ni ime ni kolino ne pamti, al je bio opake ćudi, 
za nas i naopake. Žive ni da nas vidi, ami njeg ni mrtvog. 

I šta mu jedared palo na pamet, već da još obalazi 
naša sela i varoši. On prolazi — svit ćuti. Istirat ga ne 
možeš — radovat mu se još manje. On gleda — nije luc- 
kast da ne vidi — pa će jedared laniti: 

— Kažite, šta vas boli?! 

On pita, a svit ćuti ko da jezik nikom nije izrasto u 
ustima. 

— Kažite! Ja ne znam za šalu ako ko ne posluša! 

Svit opet ćuti. U kralju mora da je đipila pućija krv, 
najedared pocrvenio — poplavio u glavi i kad je onda 
dreknio: 

— Obisiću svakog desetog ako ne kažete šta vas boli! 
Zivajte, el da vas davim! 

Kad je tako, jedan dideskara istupi: 

— E, kralju, glavo okrunjena, baš nas to najviše boli 
što ti ne smimo ni kazat šta nas boli! 


Kazivao: Sime Bašić Palković, Subotica 


Cimermonska ruka 


Glinsne vrime pravidu velike i visoke kuće, al tu 
tušta pomaže mašina. A kad se ziđala naša 
subatička varoška kuća svaku škramicu je pravila ljud- 
ska ruka. 

I kake su to bile ruke?! 

Bio edan cimermon što je teso grede ko šargaripu. Di 
plajbasom povuče, tamo sikirom siče, al pod konac. U to 
vrime Lazo Mamužić već nije bio purgeljmajstor, al čuo 
i on za tog majstora, pa došo da ga vidi na poslu. 

— Je 1 to baš istina, majstore, da ti tako barataš 
sikirom? 

— Gospodaru, znam ja s mojom sikirom i drugo. Eto, 
da se kladimo u akov šiljerca da ću edared udarit, đon s 
cipele ću sasić, a nogu neću povridit. 

Gospodar Lazo bio konten na take stvari — a take 
ljude čudo volio — i okladu se. I tu sad nema čekanja. 
Majstor naslonio livu nogu na nika rasklimana koraća i 
sikira samo zviždne, a đon doli. 

Đon doli, akov vina ndstal gori. Častidu se tu, al stari 
majstor je pridnjak i na piću. Znao sikirom tesat, al je 
znao i pit. Ne saliva čašom, već s bokalićom i ufriško bio 
teži za edno pet litrica. 

Kad je gospodar Lazo vidio kako su se majstoru oči 
zažagrile, on će ga žagat: 

— Majstore, sad bi se smio kladit s tobom u pet ako- 
va vina da ne bi srizo s cipele ni petu. 

A majstor njemu: 

— Gospodaru, varate se Vi ako mislite da bi mojoj ru- 
ki 1 sad bilo falinge. Ajak, ne bojim se ja za moju ruku ni 
sad, makar sam se maličak nalio. U ruku se ja uvik pouz- 
dajem, samo bi prvo moro otrčat do kuće da pitam ženu 
esam jutros na cipeli pono i petu. 


Kazivao: Bartul Stantić, Subotica 

Biluga za pripoznavanje 
udavljenog čovika 


nE je 1912. godine potonila velika lađa , Titanik“ 
na njoj bilo svita sa svi strana, pa se tamo našo i 
jedan Subačanin, koji je krenio u Ameriku trbuvom za 
kruvom. 

Kad se nije javio živ, njegova žena očla na varošku 
kuću: 

— Može I se doznat bar to jesu I ga našli mrtvog? 

Zvaničnik će: 

— Snašo, pa možda bi se moglo — mi ćemo se raspi- 
tat, samo nam morate kazat je 1 on imo kaku bilugu po 
čem bi se mrtav mogo pripoznat. 

A ona: 

— Hejte, pa imo je: bio je gluv ko top. 


Kazivao: Antun Matković, Subotica, rođen 12. svibnja 1906. 

Ni koračaj brez vina 


D: niki dida Mida, čovik i mogućan i vridan, al brez 
vina ne bi ni u raj. Imo svoj vinograd, pa u podru- 
mu slavine nikad ne zasušu. Nikad pijan, al nikad ni 
trizan, uvik samo doliva. 

— Ti ćeš dotirat dotle da će bit: edan koračaj edan gu- 
caj — kara ga baba. 

— Babo moja, i kad bude klecaj, a ne koračaj, moraće 
bit i gucaj. 

Vrimenom došo red, najstariji unuk mu narukovo, pa 
čak u Bosnu. Prid Božić dida Mida smislio: obaće on 
katanu, obradovaće ga za blagdane. Daborme da je nuz 
torbu na put pošla i velika pletena boca vina. Boca je ve- 
lika, al put dugačak, a još i kum iđe njegovim unuku. 
Nudu se kumovi, edan drugom vino falu, pa kad su tamo 
izašli iz voza boce izduvali do dna i ajd u varoš. 

Dida Mida ne pita za kasarnu u kojoj momci katanu- 
ju, već zaustavlja prvog čovika: 

— Jal, pretelju, di je tu najbliži birc? 

— Evo oma iza prve ćoše imate i dva. 

— Čak iza ćoše?! — dida Mida kresne Boga i sve 
svece. — A šta ti misliš, šta ćemo ja i moj kum dotle pit?! 


Kazivao: Dančo Vlaović, Ljutovo 

Carica uskočkinja 


io tako paor čovičak, imo malo svog dobra — onako 

za se i za svoje prase — al žena plodna ko zečica, pa 
mu narodila tuce sinova. Hrmba on i steže kajiš, al nema 
tužbe već on zasuče brkove: nije bogat ko ima volova već 
ko ima sinova. I dao Bog, odranio dicu zdravu i čestitu, 
SVi sinovi pošteni i pametni, vridni i čuvarni, samo jedan 
se izmetnio. Ni taj se nije dao na kaki rđav život, ne daj 
Bože da bi se tuđeg žignio el koga privario, samo je ispo 
nikako lake pameti prama ženama, pa uskočkinju za 
uskočkinjom dovodio, a nikako da se s kojom vinča. Pr- 
vo se dao na švigarice i mlade divojke, posli već nije ni 
biro, dovede matoru divojku el udovicu — ta svaku kojoj 
mož oči zamličit. I to tako trvalo dok je trvalo, otac se pr- 
vo mislio: kome je vika tom je i lika — al jedared vidi: ko 
je svačiji, taj je ničiji, pa mu dotužila sramota i kaže sinu 
ne bi 1 probo rudu navit iz kuće. A onom i to dobro. Bricu 
u maramicu, maramicu u džep, i aloc! Očo iz kuće, nesto 
i ko da ga nikad nije ni bilo. 

Baš u to vrime med našim svitom raštrkali se trgov- 
Ci svinjima i marvom. Gvozden put je već bio naprav- 
ljen, vagonima se tovarili svinji za Peštu, Beč i Velikog 
Švalu, pa varoški trgovci na Majšanskoj kapiji naziđali 
velike obore i jedan sin se dao u hajčare, trgovcima to- 
Vario i pratio marvu i svinje. Jedared se on vratio s puta 
i oma prid oca: 

— Baćo, znate 1 Vi da sam našo našeg Gršu? 

— Di, Bože? 

— Usrid samog Beča. 

— Ta nemoj to kazat! A šta radi u tim gospockim svi- 
tu?! 

— To sam ga i ja pito, a on bu! prida me pun buđelar 
novaca, pa se smije: dok ima uskočkinja na ovom svitu 
ovaki momak nije stvoren da radi već da živi. 

— Šta kažeš?! Ne radi, a još i novaca pun?! 

— Baćo, ne da je pun, sve smrdi na novce. 

Baćo se počo češat po glavi, češe se, češe, i jedared: 

— Ja1l oš ti skoro opet na tu stranu? 

— Baćo, samo da po salaši skupimo svinje, pa opet 
odesmo. 

A baćo se onda namrkosio pa počo križat: 

— E, onda ga nađi živog el mrtvog i kaži: ne daj Bože 
da mi kaku caricu uskoči, jel ako čerez tog moja kuća s 
pandurama imala posla, ja ću ga u divenicu samlit. 


Kazivao: Ivan Stantić — Čobanov, Đurđin 

Dva lažova 


astali se dva lažova, jedan gori od drugog. A di će 
se sastat taki ljudi, ako neće u mijani. Ko voli lagat, 
taj poslu ne mož bit pretelj. Bilo to u beračini kuruza. 

— Pa di si ti kad te već tri ciganske godine nisam 
vidio? — počme jedan. 

— Ne pitaj kad sam juče završio kosidbu žita. Ovo lito 
sam dosad kosio, sam sebi rukoveto — jesi čuo za veću 
muku? 

Ni tako još niko nije kosio, al kod nji dvojce takom 
divanu ne mož bit zamire, pa prvi na to kaže: 

— E, kad ne znaš poso udesit i red je da se mučiš. 
Pretelju moj, lanjskog risa u našim selu otac i sin imali 
taku kosu da su je nji dvojca otkivali svaki sa svog kra- 
ja, ajedan drugog ne čuju. Tom kosom od ručka do male 
užne ostavili iza sebe sto lanaca strnike. Nji dvojca kosu, 
tri lepura njim rukovetaje, dva bumbara vežu u snopove, 
a svega jedan mrav u krstine snosi. Viruješ ti to? 

— Kako ne bi virovo — drugi veli — kad sam njim ja 
dao na uzajam naprstak u kojim su nosili kući ris što su 
ga za zaradili stom kosom. A ti mora da nisi tamo bio do 
kraja, jel ne znaš da su do uveče sve to žito i ovrli, i tona 
jednoj šantavoj patki, jel su se gazdi svi konji podbili, pa 
nisu bili za vršaj. 

— Otkale ti to znaš? 

— Pai patku sam ja dao na uzajam, a ovršeno žito sam 
Ja vijo š njima, pa ni drveni lopata nisu imali da bacamo 
Žito pod viter, već smo to rukama radili, onako šakački. 

Popili oni po litricu, pa sad počo onaj što je do be- 
račine kuruza kosio žito, kaže: 

— E, pretelju, lipči je život bio u vrime mog 
mladovanja. Ja bio opančar vašardžija, majstor čuven i 
pripoznat, a još više su bili na glasu moji konji. Bio do- 
bar vašar, sve se otimaje za moje opance, kasno sam kre- 
nio iz Sombora. Samo što sam izašo na subatički drum, 
a od Dunava leti crn oblak. Ušti oluja, mrak pao ko da su 


ga bacili iz neba. Ja samo trgo kajase, kandžiju ni dotako 
nisam, a moja dva žerava već stružu varnice, tako letu 
biloj Subatici. I šta da ti kažem, vijar taj oblak nosio za 
nama sve do kuće, al meni samo dvi-tri kapi kiše dovatile 
šarage, a ja i konji stigli suvi. Ne viruješ ti to? 

— Kako da ne virujem, kad su moja kola trčala isprid 
tebe. Ti daklem nisi pripozno mene?! — pretelj se dao u 
čudo. — E, pa sad znaj, ja sam bio taj što ti je furtom 
dovikivo: samo za mnom — ako možeš — samo za mojim 
petama, pa se ne boj da ćeš izgubit put u mraku. 

— Šta si ti tražio na vašaru? 

— Nosio tri bureta loja za opance, a nisam prodo ni za 
krajcaru, pa sam se vraćo s punim teretom. I još ovo da 
ti kažem: na tri točka, jel su mi konji tako trgli kola kad 
su vidili taj crni oblak da mi je jedan točak spao kad sam 
krećo iz Sombora, al oni ne staju. I ja se dao u mišalj: ni- 
je meni dosta nevolje što nisam ništa prodo, dan izgubio 
zabadavad, a sad i točak ode u štetu. Tako se žalostim, al 
kad sam došo do Bajmaka, a moj točak protrčo nuza me 
— vijar se kotura š njim. I kad sam stigo kući, moj točak 
već pod naslamom, naerio se di mu je misto kad kola sto- 
ju pod naslamom. Pitam ja ženu, je 1 ona otvorila kapiju 
prid njim, a ona veli da ni luda ne bi izlazila ispod strije 
u tako natrćeno vrime. Daklem vidiš, to je ko sveto, da je 
moj točak i priko kapije priskočio. 


Kazivao: Geza Lipušinović, rođen 1910., Subotica 

Bać Grga i herkules 


a moje mladosti nije bilo tog da su se trljali za 

prikazivanje prid svitom. Čobanovalo, svinjarova- 
lo se, momci nisu znali šta će od snage, pa se trljalo da 
vrime prođe. Lupiš o ledinu da sve zemlja zveči, sutra 
lupe tebe i to ti je ko ,,Faljen Isus“. E, al edared došo i u 
Bajmak niki cirkus, u njemu bio jedan herkules, kažu, 
najjači čovik na svitu. Ko se nađe da ga lupi o zemlju sto 
forinti dobiva. U to vrime to je bio par dobri volova. 

U našem komšiluku bio niki bać Grga, zvali ga Malj. 
Za mladosti kad Grga lupi šakom u čelo, vo klekne prid 
njeg ko da Boga moli. Zato su ga i prozvali Malj. Čuo 
bać Grga kako herkules redom lupa o zemlju — zapravo 
to bio jak trkljač — pa jedared zamanio glavom. Bio već 
svršen čovik, sramota mu od svita da se i on pokaziva 
pod šatrom ko na vašaru, a u drugu ruku ne mož s mirom 
slušat da onaj naše momke lupa o zemlju ko trule bun- 
deve. Prisvuko se u čisto, bilu košulju, bile gaće, udesio 
brkove, pa ajd, javio se. 

Herkules okolo, okolo ko mačak, jedared tisko, bać 
Grga opet dočeko pa stisko. Tamo je i niki što osuđiva, 
pazi da iđe sve po redu. Jedared, šta vidi?! Herkules grize 
bać Grgino uvo. 

— Trljaču, pa to nije po reguli — onaj opominje 
herkulesa. 

— Znam ja šta je regula bolje neg ti, al šta drugo 
možem kad sam već glas izgubio šapljuć i moleć ga da 
me pušti dok mi sve kosti ne slomije. 

Onaj sudija, šta li je, će požurivat bać Grgu: 

— Pa šta ga ne puštaš?! 

A bać Grga se začudio: 

— Šta ga imam pušćat kad nikako da iščekam ka ćemo 
se jedared počet već i vaćat. 


Kazivao: Lazo Horvat, Aljmaš 


Dite mudri Solomun 


Til = sirotan došo iz katana pa bi da se ženi, a 
nema nikog da ga uputi. Od sve rodbine živ još 
samo jedan dida-stric. 

— E, sinko, u tim te ja ne bi mogo posvitovat. Znaš i 
sam da se ja nisam ženio — dočeka ga dida-stričko. 

— Kome ću onda, drvetu-kamenu da se okrenem? 

— Sinko, zašto ti ne odeš mudrom Solomunu? 

Kad on tamo, a prid dvorima na klupici sidi Solo- 
munov otac, puši stivu lulu i rastirava muve. 

— Koga ti tražiš, sinko? 

— Mudrog Solomuna. 

— Eto ga prid tobom, to je ovaj što mi praši pod nos. 

Solomun još derančić, po pravu trči na batini ko da 
jaše. Momak se trgo kad je vidio koga triba da pita, al kad 
je kazo zašto je došo Solomunov otac veli: 

— Kad su te njemu uputili njega i pitaj. 

Tako će to i bit, a deran Solomun ni ne salazi s ba- 
tine, onako jašeć po pravu oma i daje odvit: 

— Ako uzmeš divojku — ti znaš, ako uzmeš udovicu — 
ona zna, ako uzmeš jedinicu-popuštenicu — čuvaj se mog 
konja da te ne pogazi. 

To kazo, pa deran Solomun opet udri u sigru. Momak 
sad toliko već zna da je Solomunov konj batina, al opet 
ne zna s kakom bi se ženskom glavom ženio. Ode otkud 
je i došo, pa putom dođe do jednog bunara na raskršću. 
Napio se ladne vode, pa sidi. Snuždio se: toliki put uzo 
na vrat, a ono ništa, kad evo jednog prosjaka. 

— Kaki je kamen tebi pao na srce, sinko, r4ćno? — vidi 
on oma da je kod momka nevolja. 

Kad je čuo šta momka žulji, prosjak kaže: 

— Sinko, r4no, pa i to je teško pogodit?! 

I kaže on lipo, ako uzme divojku pa je pita šta će i 
kako će, ona će kazat: 

— Čovče, ti znaš. 

Ako uzme udovicu, ta će: 


— Valjda ja znam kad sam već vodila kuću. 

Ako uzme jedinicu-popuštenicu, ta će oma skočit: 

— Šta imaš pitat?! Ako ti nije dobro ovako kako je, 
odem ja mojoj materi, a ti živi kako znaš. 


Kazivao: Blaško Bačlija, rođen 1898., Subotica 


Dida se pomadžario, 
baba pobunjevčila 


ĐD= svratio u mijanu da fićokom rakije zagrije dušu, 
kad tamo drugi didak. 

— Sto ciganski godina te nisam vidio — onaj ga oma 
posio za astal. — Pa šta mi radiš? 

— Poranio, pa gustiram kako je Bog mogo ovako 
stvorit svit? Sve naopako. Eto, moja baba popije fićok 
rakije, pa jezik u nje klepeće cili dan, a ja popijem pet- 
šest, pa se jezik sav udrveni. 

— E, tako je to, tako. Kad čovik omatori, onda se sve 
okrene naopako, Stipane brate. 

Onaj ga pogledo popriko: 

— Nisam ja više Stipan. 

— Da šta si? Nisi se valjda iskrstio? 

— Iskrstio se nisam, al sam se pomadžario. Ja se sad 
zovem Tibi. 

— Otkad? 

— Otkad se moja Madžarica pobunjevčila. 

— Ko — tvoja baba Julča?! 

— E, nije ona više Julča. Postala je Jaga. 

— E, pa onda ste kvit i cigurno živite lipo ko i prija. 

— Još i lipče. Drugo ni ne radi, moja baba po cili dan 
samo o meni vodi brigu. Čim oči otvori, jezik već radi. 
Kaže mi: ti — bi mogo naložit vatru, ti — bi mogo donet 
vode, ti — bi mogo pomest isprid kuće. Tako ja posto Tibi. 
A njezinim drugama se fali: ja — ga tiram da naloži vatru, 
ja — ga tiram rad vode, ja — ga tiram da pomete. Eto, tako 
je opet ona postala Jaga. 


Kazivala: Bara Zelić, rođena Kujundžić, Subotica 

Ženu nudi svaki - kravu 
niko 


G=: Švabi žena pa plako na ukopu, još i žalio kod 
ene: 

— Ej, Rozika moja, Rozika, ko će meni nacilo krum- 
pira skuvat i s pekmezom kruva namazat ko što si ti 
znala?! 

Zaplako i drugi dan, ušmrco malo i treći ko što je red, 
a kad prošla nedilja dana on se utišo. Al nije prošlo do- 
bre dvi nedilje, a njemu crkne krava. Plače čovik nedilju 
dana, dvi nedilje, prošlo tako i šest nedilja — da je čeljade 
već bi se mrtačka misa platila — a on nikako da se utija. 
Dosadio već i Bogu i svitu, pa komšije kažu: 

— Zaboga, čovče, kad ti je umrla žena plako si dan- 
dva pa si umuko, ućuti već jedared i sad. To se već ne 
priliči: za jednom kravom plakat više neg za ženom. 

A on zakovrnio: 

— Jeste da! Kad je žena umrla, kroz tri-četri dana 
nudili ste mi već i tri, a kravu niko još nije ponudio ni 
jednu. 


Kazivao: Grgo Suknović, Subotica (Bajski vinogradi), 
rođen 2. veljače 1899. 


Koliko je vino jako 


Oe: spratili, namirili, pa žena očla malo u rod, 
a Svabo kulen, dobro se navečero, pa će prić 
komšiji na divan. 

Kad tamo, a komšija baš kapariše. Prikupio od braća 
njeve talove vinograda, pa će njegov bit sav vinograd što 
njim osto iza oca. 

— E, na to se pije debelo aldumašče — Švabo oma za- 
suko brkove. 

Ne mož kazat da neće bit, običaj je da se pogodba za- 
lije, al domaćin baš nije bio podatne ruke, pa će: 

— Komšija, al ti se čuvaj. Nisi baš niki pijanac, a mo- 
je vino jako. Vrlo jako, kažem ti. 

— Ne briga tebe, udarila ja dobar temelja, saranila u 
trbuva frtalj kulen. 

I zauko se Švabo, pa ni stao nije dok se vino nije 
počelo salivatu noge. Onda se najedared sitio da žena još 
nije došla, pa će požurit da kuća nije sama. 

Kako izašo na sokak, a jendek ko da ga oće zagrlit, 
povuko ga oma sebi. Nigdi nikog, mrak, a siroma Švabo 
baš se odupire na četri noge, al nikako da krene iz jende- 
ka. 

Jedared na dreku izašli i oni iz kuće, pa mu komšija 
kaže: 

— No, Handzika, esam ti lipo govorio da je moje vi- 
no jako? 

A Švabo kresne: 

— Pljujem ja na jakost tvog vina kad nikako ne mož 
da me isfuče iz jenteka. 


Kazivao: Bono Kulišić, Gornji Sent Ivan, Madžarska 

Kupuje Subaticu 


BD: jedan gazdica tisnog stanja, a volio se falit i van- 
dizat više neg kruva ist. U džepu uvik prazno, u luli 
ladno, al kad se on počme falit to nije šala istrpit. Nema 
on salaš na dolu, al njegova dica se kociljaje zimi čim 
otvoru vrata salaša. Druga dica to radu po ledu, a njego- 
va žena prolije po avliji topljeno salo, pa kad se smrzne, 
dica se po njim kociljaje. I svašta tako izmišlja. 

Jedared i njeg snašla srića, na vašaru našo buđelar, u 
njemu tri dukata. E, to već nije prazna fala, ima on no- 
vaca! 

Iz ti stopa očo u varošku kuću, traži purgeljmajstora. 

— Baća, šta će Vama purgeljmajstor? — pita ga pisar 
što je sidio isprid purgeljmajstorove sobe. 

— Imo bi š njim niku trgovinu. 

— Glavom baš s purgeljmajstorom? 

— A da ko bi mi drugi mogo kazat pošto je Subatica? 


Kazivao: Felo Skenderović, Đurđin 


Zvoncad na jezik 


R:: ispovida prid Uskrs, čeljadi puno, svi dolazu 
dušu čistit, pa se čovičku pomalo i pridrimalo u is- 
povidaonici. Onako traburan odmirio pokoru nikom 
smutljivom didi, pa ni ne gleda ko se gnjizdi iza rašetke 
samo jedared čuje: cin-cin-cincilin! Pogleda: nika skore- 
na baba došla da se prašta od grija. 

— Majko, el to kod Vas zvoncka? 

— Da, gospodine, naprišivala sam zvoncad na 
papuče. 

— Božem prosti, majko, pa Vi već niste u tim vrimenu 
da se maškarate. 

— Alaj, gospodine, di bi se ja maškarala kad dolazim 
da prid dragim Bogom položim račun. 

— Dobro, majko, dobro, a da šta će Vam onda ta zvon- 
cad na papučama?! 

— Alaj, gospodine, ja sam još žena rabadžinca makar 
sam pomalo već vrimešna. Idem ja tako porađivat po 
kućama, pa prilazim putom i putićom, stazom i stazicom, 
priko njive i priko ledine, a Bog-otac stvoritelj nastvaro 
crvi, mravi i buba, pa ja tako zvonekam i nagovišćavam 
nek se sklanjadu da i ne pogazim. 

Kad je popo čuo taki divan, on se niki razacoco od 
drimeža pa veli: 

— Majko, šta ste Vi i dolazili na ispovid?! Niste Vi 
grišna duša, Vi ste blažena žena. 

A majka od dragosti zašprljekala: 

— Božem prosti, gospodine, to ja znam najbolje, al 
činimisker imam ja i grija, pa ko velim: bolje je pitat neg 
zlo mislit. 

Popo se začudi: 

— Ta kaki bi Vi grija imali, majko, kad se Vi tako 
svesrdno starate i za crve i za mrave Božije?! 

— Znate, gospodine, ja se čuvam da ne zgrišim, al 
smutipuk me počekljika po jeziku, pa kad se sitim a ja 
već malo naplećkala. Tako sam i ovi poklada unela grij 


u kuću. Pokerepila se ja s jetrovom, pa od bisa i od ida 
razglasila da se ona sprenđala s komšijom, a ja znam da 
ništa nije vridan jel sam ga se zato i manila prija nikoliko 
godina. 

— Pa dobro... ne kažem da je to baš lipo, al kad Vi 
tako zvonckate mravima i crvima nije to baš ni pravi grij. 

— Znam ja, gospodine, al kad ga ušika smutipuk, ne 
pušta moj jezik baš tako lako. Na Marin bilo prelo kod 
nas, a ja nalajala na dvi zauve da sam i s tuđim ljudima 
zdorila na krevecu. 

— Majko, cigurno ste malo dublje zamočili jezik u vi- 
no, da šta ste mogli na prelu — popo još ne da majki da se 
utrpa med grišnike. 

— Pila, gospodine, pila, da šta sam, al navrka mene 
smutipuk i kad ne pijem. Evo, sad sam baš trizna triz- 
nacata, da kaka bi bila kad sam pošla Bogu na obračun, 
a dvi moje dobre druge divanu o Vašoj kuvarici. Ko ba- 
jage ni jedna ne zna s kime je ona rodila to troje lipe 
dičice kad nije udata, a mene smutipuk već počukljiko po 
jeziku, i bar da sam šapljala, već zinila na sva usta: alaj 
druge moje slatke, šta se pravite mikaste kad sav svit vi- 
di da su ta dica pljunuta naš gospodin. 

Popo se najedared razdrimo, graknio da ni gavran ne 
bi tako: 

— Slušajte, majko, skidajte Vi tu zvoncad s papuča pa 
i vežite na jezik, al takim! 


Kazivala: Marija Bačlija, rođena Mamužić 


Od salaša do crkve 
izlegli se pilići 


TI «< poranila u varoš da plati porciju i naredi 
pokojnom didi misu, pa kad već kreće poslom, 
napunila i kotercu da malo prođe na peci i pravi novaca. 

Majka nije kriva što su usput bili i salaši rođaka i dru- 
ga, pa se i u varoši našla pokoja prija, dosta to da se zdra- 
vo morala žurit kad je već stigla do crkve. I popo baš 
onda ode u sakrištiju, krenijo da misi. Ne mož majka 
čekat dok se on ne vrati u plebaniju, ode za njim i u dvi 
u tri riči: tako i tako, njezinim pokojnim didi misa da 
bude s toliko i toliko svića. 

I popo se žuri, pa će mu bit dosta i po riči, al na- 
jedared se trgo ko čilaš prid barom, naćulijo uši: 

— Majko, pa šta će to bit?! 

— Šta, gospodine, šta? 

Zna majka šta onog svrbi, jel se iz koterce čuje: čip, 
Čip, čip! 

— Majko, pa ko je to još vidio da se pilići nosu u 
crkvu?! 

— Gospodine, kad sam pošla sa salaša, virujte Bogu 
pa meni, ja sam u koterci ponela jaja. 


Kazivala: Jovanka Kujundžić, 
rođena 2. studenoga 1918. na Bikovu 


Derikoža na rajskim 
vratima 


ikog derikožu stigla prika smrt, nije imo kada is- 

povidit se i s Bogom sredit račune. Po redu bi tri- 
bo ić u pako, a on ne bi da se prži el kuva u kotlu kakog 
šantavog vraga. Uvik je imo kesu-dvi dukata zadivenu za 
pojas. Evo njeg prid rajskim vratima, pa pruži svetom 
Petru kesu dukata da malo podmaže šarke. Ide Pere prid 
Boga-oca, misli se: šta da kažem, šta da slažem? Al dok 
nije stigo, on našnjoto šta će. 

— Bog-otac, — kaže — ovoj duši prid kapijom morali 
bi dat jedno mistašce. 

— A je 1 zaslužila? 

— Još i kako. Šta je istina zatajit se ne mož, taj je na 
zemlji bio trgovac, nije privario onog koga nije mogo, al 
je i tušta dobri dila učinio. 

— Mož znat i koja? 

— Bog-otac, taj nije čeko da ištu, prosjakovima je 
novce u džep turo. Kad je koji umiro još mu davo i sav 
trošak na put do raja, a bogato, bogato! 

Bog-otac se zdravo iznenadio, pa kaže: 

— Kako ja dosad nisam čuo za takog čovika?! Pere 
derane, pa to je onda svet čovik. 

— To baš ne velim, — Pere se malo hartoknio. 

— Dobro, dobro, nećemo se oko tog pripirat, al ti 
meni kaži je I koji od ti prosjakova stigo u raj da mi to 
posvidoči? 

Pere se sad već ušvrćko, al mora kazat: 

— Nije stigo ni jedan. 

— Kako to da nisu stigli? 

— E, tako što su usput pomrli od gladi. 


Kazivala: Luca Vojnić Kortmiš, rođena 1902., Šupljak 

U Boga nestalo kruva 


R: obećo Cigi dar za Božić ako do Badnjeg dana 
nauči Očenaš. Cigo jedared samo bio na nauku, a 
kad došo drugput zatrčo se u Očenaš još s avlijski vrata- 
ca, pa versa da ni popo ne bi bolje, al kad došo do kruva 
našeg, on jedared: ,,Kruv naš svagdašnji daj nam ga i 
danas, pa opet i opet“, a kad je i treći put odverso, na- 
jedared samo stao. 

— No, no, ašta je dalje, kume? — popo će ga sićat. 

A Cigo: 

— Gospodine, dalje nema ništa. Kad mi ne da, a ja već 
treći put ištem, cigurno je u Boga nestalo kruva, razdilio 
ga onima što su prija mene iskali. 

— Pa, šta ćemo sad? — popo se zablenduco. 

A Cigo opet spreman: 

— Kad već nema kruva, gospodine, ako date, ja ću za 
Božić primit od Vas i kolač. 


Kazivao: Martin Milanković, Verušić 

Ako je bać Žaba vagon, 
popo je voz 


D: niki bać Tadija, po prdačnomtimenu ŽabasUvik 
se pravio veći neg što ga Bog stvorio, pa mu edared 
kogod kazo: vidila žaba di konja potkivaje pa i ona digla 
nogu — i tako na njemu ostalo ime Zaba. 

Imo toliko zemljice da baš ne mora bit tuđ rabadžija, 
a otac mu bio gazda dok gotovo sve imanje nije prokar- 
to, pa kad ljudi udaru u divan, a Zaba oma okrene na to 
kako je u njevoj kući bilo, dok je bilo! I svačem nađe 
mane i zamire. Nek je divan o konju, on već prisica: 

— To da je konj?! Da ste vi vidli kake konje je tiro moj 
otac, onda bi znali šta je konj. Samo slamku baci, a nje- 
govi konji već letu! i 

Ako ko fali svog vola, bać Zaba je tamo da poklopi: 

— To se zove vo?! Da si ti vidio kad moj baćo upari 
tri jarma volova u kola, ta ne drugo, na rogovima nosu 
nebo. 

I svašta on i bolje zna neg drugi svit. A to opet zato 
jel je bio niki drveni crkveni otac, pa uvik keso za 
popom. I kuvan i pečen kod pope, a taj popo bio čovik 
zdravo druževan. Volio popit, a ni mu slatko ako pije 
sam, pa ne mari da je crni Ciganin samo kad ima na kog 
nazdravljat i tako je najviše za njim kuleco bać Zaba. 

Edared oni bili na vašaru i svratu u mijanu. U to 
vrime u subatičkom ataru se samo kadarka pila, jel se — 
kaže — crveno vino pritvara u krv. Popo onaki žedan — 
čovik stao nije dok nije protabano sav vašar — a uvik že- 
ljan, salio čašu na dušak i samo odanio: 

— Aha! 

I već puni drugu, a bać Tadija liznio i već se 
rasirćetio. 

— Gospodine, — kaže — pa ovo vino je kršteno. 

— Ovo?! — popo digo čašu naspram svitlosti, pa sve 
uživa kako gustira onaj lip crven. — Ni kišnicom u ovo 


nije kapnila kap vode. 

A bać Tadija ko bubnjar, počo lupat dlanom o astal: 

— Kršteno, gospodine, kršteno kad Vam ja kažem. 
Jezik zamočim i već znam šta je vino, a šta nije. 

Popo salio i drugu čašu, počo pućkat usnama, valjda 
je pomislio da je na materinoj sisi, pa veli: 

— Tadija, nemoj grišit dušu. Ovo je vino ko da ga sad 
muzeš s čokota. 

— Gospodine, to Vi kažite onom ko nije vidio 
kadarku. Ne kažem da je baš sasvim, al amaha da me je 
mater misto mlikom kadarkom dojila, — bać Tadija samo 
lupa dlanom o astal. 

On divani, popo radi. Gospodin sabio u se još dvi 
čaše, sve s parom da mu žena ne bude šantava, opet se 
dao u niko sisanje, opet odmanjiva: 

— Tadija, ni divana o tim da ovo vino nije čisto. Ne- 
ma tu ni suza vode. 

Popo lipo, al se bać Tadija na to već raspivčio, šakom 
će lupat o astal: 

— Gospodine, dok nije propo, moj otac je imo puni 
pet lanaca vinograda, al čiste kadarke. Valjda bar ja 
moram znat šta je kadarka kad sam je dosad popio bar 
edan vagon. 

Pa od bisa zguto čašu, valjda da budne vagon i edna 
čaša. A popo samo počo žmirkat, salio još ednu čašu i on, 
pa onda natenane: 

— Slušaj ti bać Zaba — dotle je bio Tadija — moj po- 
kojni babo je bio šuster krpo, nije imo ni čokota kadarke 
ni nikoje loze, al znaj, ako si ti popio vagon kadarke, ja 
sam dosad popio bar edan teretni voz. 


Kazivao: Šime Bašić Palković, Subotica 


Ciganin smi svašta 


ili dva gospodara, dva brata bogata, u glavi naereni, 

svaki na svoju stranu nakrivo nasađen. Više volidu 
jedan drugom naprkosit neg kruva ist. Stariji izučio za 
popu, mlađi za fiškala. I tog dana, tog minuta kad se popo 
vinčo s crkvom, fiškal počo okolo pripovidat kako nema 
Boga i kako bilo na počelu tako i na svršelu; dva brata od 
jutra do mraka samo gledaje di će šta izgosit i jedan dru- 
gom naprkosit. Ne brigaje ni za novce, plaćaje, kupu oko 
sebe svaki svoju partaju i pravidu pravi štrkalj samo dan 
nek ne prode brez prkosa. 

Jedne godine zima stegla, puca i drvo, a popo raz- 
glasio veliku pridiku. Fiškal ne izostaje, možda će i u 
crkvi moć žagnit brata. I kad došo, a prid vrati drće 
Ciganin, skurlo siromak, mršav — ta sve špiodlom pri- 
pinje dušu za tilo. 

— Kume, oš zaradit krunu? 

— Kako ne bi gospodaru, kad si kazo dvi. 

— Dobro, evo ti dvi, biće i treća, samo sve slušaj šta 
ti kažem. 

Popo udario u pridiku i kako su jedni proklincali sve 
svoje, ne mislidu na svoju čeljad ni na Boga, drugi su 
linčine, kukolj i smit njim vlada po njivama, a trećima bi- 
lo blagosloveno al se uzolili. 

A Ciganin sluša šta mu fiškal šaplje, pa prstom na 
popinu gazdaricu, al na glas da svi čujedu: 

— Baš ko ova debelguza što se juče sva uzoljila, balce 
učvorila kad sam zaisko koricu suvog kruva. 

Svit se počo domunđavat, popo se uvridio do dušine 
kosti — ta zna on ko mu skuvo tu papulu — al se počo pra- 
vit mikast, pa će tirat dalje pridiku ko volove kad zapad- 
nu u buzalicu i sav se pravi ko blažen: 

— Al dragom Bogu su najdraži koji oru njegovu njivu 
i čeljad moja, ugledajte se na mene, ja samo orem njivu 
Božiju. 

Ciganin otpivava ko kantor s kora: 


— Na toj njivi ni suza ne rodi. 

Vidi popo otkud vitar duše, oma skrućio veliku 
pridiku, pa Ciganinu poslo džak krumpira, potplatio gai 
on. A fiškal ne šalje nikog već čim je čuo za to, izti stopa 
očo do čerge. Siroma Ciganin digod smogo i malo mli- 
ka, uskuvava i baš vreje. 

— Kume — fiškal načme divan — imaš ti Boga? 

— Gospodaru, pa ne vidiš?! Ciganski Bog je vatra: 
evo, od malo mlika napuniće sav lonac. 

— Ne pitam te za tog, već za onog o kojem popo pri- 
diči. 

— Pa, gospodin su kazali da mi je Bog poslo džak 
krumpira. 

— Daću ja tebi ne jedan već tuce džakova, samo kaži 
mom bratu da nema Boga. Smiš to uradit?! 

Ciganin misli: zima upuno traje, trbu prazan, pa veli: 

— Smim da! Ja da se bojim tvog brata?! Ta ni Boga! 
I njemu sam u lice kazo da ne postoji. 

— Kako si mu mogo kazat kad ne postoji?! — u fiškala 
burgijasta pamet. 

Au Ciganina ko čivinjak, pa oma daje odvit: 

— E, moj gospodaru lipi, ja sam mu to kazo onda kad 
je još postojo. 


Kazivao: Ivan Stantić Cobanov, Đurdin 

Volovska vira 


NK: se moj baćo ženio, onda još nije bilo građan- 
skog vinčanja, vinčavalo se samo u crkvi. Ko vinča 
taj i razvinčava, al je to bilo ritko ko bila vrana da su 
popovi koga razvinčali. 

Ljudi ko ljudi, rastajali se i onda, pa žive do smrti ras- 
tanuti, al ne i razvinčani. 

Niki bać Bašo cilog života bio kirdžijaš. Nosio tr- 
govce i majstoraće po vašarima, svašta vidio, svašta i 
probo po svitu. Io-pio s ljudima svake vire. 

Dođe on jedared plebanošu, veli: 

— Gospodine, ja bi da me razvinčate od one moje 
oštrokonđe. 

— Zašto, sinko, nije valjda da se sve štrange kidaje? 

— Da su i lanci, odavno bi se već pokidali. Znate, nas 
dvoje nismo za jedan jaram. Kad ja drumom, baba 
šumom. 

Bać Bašo lipo kaže, al se plebanoš ružno mrkosi. 

— Jesi | ti kršćanin? — jedared će Baši. 

— Kažu, da ste me Vi krstili. Vi i vinčali. 

— E, to sam samo tio čut. I još ovo: a jesu I ti kazali i 
to: koga ova sveta ruka i majka crkva na vinčanju sveže, 
tog samo smrt mož razdrišit. 

Kažem, bać Bašo tušta vidio, tušta i probo, bio čovik 
zdravo razgaljen. Počo trepćat i gutat ko da mu se jezik 
zavezo — makar nije vinčan š njim — al na kraju se rič 
otela: 

— Gospodine, a jesu 1 Vama kazali ovo: da sam na 
krštenju mogo birat ja bi radije izabro volovsku viru. 

Plebanoš se počo mećat u krst: 

— Joj, joj, sinko ku će ti duša? Zašto bi u taku poganu 
viru? 

— Pai vola vežu na ular, al kad triba i odvežu ga. 


Kazivao: Pere Sekulić, Subotica 


Radosna i tužna vist 


B: tute u salašima jedan popo čudo proždrt i posr- 
tan. Najviše volio vrime kad se svinji koljedu. Ne 


triba ga zvat, nacunja on kad će kod kojeg domaćine bit 
disnotor, pa nek ga probaje zaboravit on poruči da će doć. 
Što je bio buragat ko naduvana krava, nek mu je, al čim 
dođe prvo mu je da ode do vrljika, pa bira koju divenicu 
i krvavicu će mu gazdarica spakovat, žmare sve pročepr- 
ka dok ne izabere sve mesnate i tako redom. Nije on ko 
drugi gost na disnotorskoj večeri. 

E, kaže, tako on jedared pošalje zvonara na salaš na 
kojem će se sutradan klat svinji. Gazda kuće ga nije zvao, 
a bilo već pridveče, pa popo misli da su ga zaboravili. 

— Faljen Isus, jeste I radi gostima? — zvonar stigo već 
u mračak. 

— Amen, amen, dobrima uvik. 

Celjad se spremaje, tu se čisti crni luk za krvavice, 
bili za divenice, raspoređiva se so i sitna paprika, nožovi 
se oštru i sve već što triba. Domaćina baš udešava dvi 
katlanke za obaru, a zvonar će: 

— Ne pitaš me zašto sam ja došo? 

— Na mojoj kući su vrata otvorena za svakog pošte- 
nog čovika, — gazda se žuri s poslom, a dobro zna on 
zašto se zvonar tamo stvorio. 

— Pa gospodin su me poslali — zvonar onda mora 
kazat kojim poslom je došo. — Javljaje radosnu vist da će 
Vam na disnotoru bit mili gosti. Kazali su da baš tako 
kažem. 

A kuće gazda njemu: 

— Slušaj, a ti njemu vrati poruku baš ovako: javljam 
mu tužnu vist da ove godine kod mene disnotora nema. 

— Pa šta je sad to, naopako?! Gospodin su zacigurno 
čuli da će kod tebe disnotor bit sutra. 

— Kad je on to čuo? 

— Prikjuče. Tako su mi kazali gospodin. 

— E, vidiš, al juče u moje ranjenike udarila nika red- 


nja i svi pocrkali. Svi. Nemam šta klat. 

— Je1 to baš istina?! 

A gazda: 

— Jal, oš ti doć sutra na večeru, ako te pozovem? 

— Lud bi bio da ne dođem. 

— E, vidiš, onda ću tebi kazat, a ti njemu neš: to da su 
moji ranjeniki pocrkali, to je baš toliko istina ko što je 
istina da bi nam gospodin bio mili gost. 


Kazivao: Pajo Zečević, Bikovo, rođen 1888. 


Jedan drž, dvojca 
kljukajte 


di Ciganin, pa svrati na jedan salaš. Kad on tamo, a 
oni baš ručaje kajgane. On gladan, a ne zovu ga. Gle- 
di, gledi i jedared kaže: 

— Dobro, ljudi, pa šta to idete? 

— Pa kajgane, dašta idemo. Ne vidiš da je to kaj- 
gana?! 

— Ja to nikad nisam io. Av, pa ja to ne bi mogo poist, 
pa nikako. Da me kljukate, ja to ne bi mogo poist. 

Bili tamo baćo i tri sina, oni namigivaje jedan na dru- 
B0g: 
— Ajde — kaže — da ga nakljukamo. 

I oni skoču, uvatu Ciganina, pa dvojca držu ga za 
ruke, a jedan će ga kljukat. Kljukali ga ko gusku, al 
Ciganin guta i jedared viče: 

— Nemojte tako, već jedan držte, dvojca kljukajte! 


Kazivao: Nikola Pinter, Subotica, rođen 30. travnja 1921 

Da se zna kako će bit 


imsko veče, vije, mrzne, pa se popo posli večere 
ma zavuko pod dunju. Čovik jedva zagrijo krevet, 
kad kogod kvrca na pendžeri. 

— Ko je, šta je? 

— Ja sam, gospodine — pozno glas sluge jednog 
baćkoša s kraja sela — poslo me gazda, gazdaricu bi 
morali ispovidit i dat joj poslidnju pomast. 

— Koji joj je andrak?! Još jutros je bila u crkvi zdra- 
va ko tucak. 

— Gospodine, koliko sam ja načuo, bili su na rođen- 
danu, pa se prižderala. Došla joj muka — gazda se boji da 
će umrit. 

Kad je popo čuo od čega je ovoj rđavo, njeg uvatila 
muka što ko svet čovik ne smi pcovat. 

— Popljuvaću ja tvoju gazdaricu, a ne dat poslidnju 
pomast kad me čerez prižderavanja diže iz kreveta u 
ovako gluvo vrime. Popljuvat, tako da si kazo — tako slu- 
gi, tako mora kad je popo, a ružnije mislio. 

Zalupio pendžer, pa u spavinjak, al jedva se sklupčo 
pod dunjom, kad na pendžeru opet: kvrc, kvrc. Skočio s 
kreveta pa zagrajio: 

— Šta je? Valjda je kome nepravo što ću ti gazdaricu 
popljuvat? 

A sluga: 

— Nije, gospodine, nije. Samo da znam kazat: oćete 1 
doć našoj kući, el da donesemo gazdaricu da je ode 
popljujete? 


Kazivala: Bara Zelić, rođena Kujundžić 


Dan kad rade samo 
popovi i lopovi 


BD: niki čovik kojem je u krvi bilo da ukrade. Kad 
nema drugo, on svoju rođenu šepicu prid noć baci 
u komšijinu avliju, pa je noćom ukrade. A bio i zdravo 
pobožan — uvik visio u crkvi. 

Edared na Božić ujtru na sami crkveni vrati nikoj 
babi ukro buđelar u kojem je majkica ponela koju kraj- 
caru za lemoziju. Šta je da je, vridi ne vridi, a grij navuko 
na dušu i takim ode na ispovid. 

— Kad si? — popo pita, a zna ga u glavu. 

— Jutros, evo sad. 

— I već si došo na ispovid?! 

— Gospodine, pa oću da se pokajem i dobijem 
oprošćaj, pa da svetkujem na miru. 

A popo se nakostrušio: 

— Ej, ej, sram te bilo. Znaš ti da je danas najveći blag- 
dan?! Na ovaj dan niko ne radi, a ti i opet tiraš svoje! 

Onaj počo jicat, a popo đipio: 

— Šta sad njačeš? Neš se suzama oprat od grija, neš! 

— Gospodine, ta ne plačem ja nad sobom — nad Vama 
plačem, nad Vama, gospodine. 

— Gledaj sad! A zašto?! 

— Pa, gospodine, Vi ko da ste mi rođeni brat. Baš pra- 
vo kažete, danas niko ne radi — eto samo vi popovi i mi 
lopovi. 

a 
adet — običaj 
ajak — ne 
ajer — zrak 


ajmana — bitanga 

ajmekat — kukati, zapomagati, 
emizdriti 

akov — posuda (56 litara) za 
mjerenje tekućine ili žita 

aldumašče — čašćenje u povodu 
uspješne trgovine 

alvatno — komotno, udobno 

amaha — skoro 

ambetuš — hodnik 

andrak — 1. vrag, davao; 

2. u frazi: , što ti je?“ 
arište — zatvor 
astal — stol 


b 


baćkoš — bogatun 

bandžav — razrok, zrikav 

banga — novčanica, banknota 

barek — barem 

batakurnjača — rakiještina 

biluga — biljeg, znak 

birc — birtija 

biroš — sluga (koristi se još i 
oblik ,,bireš“) 

bistoš — policijski dužnosnik 

brana — u Bunjevaca poznato i 
pod imenom ,,roljka“, poljo- 
privredna sprava kojom se 
zemlja nakon oranja 
usitnjavala i ravnala 

brčkat (se) — igrati se vodom 
(djeca prigodom kupanja, 


patke u bari...) 
bućur — zavežljaj 
budžak — kut, unutarnji dio 
kreveta pri spavanju 
buđelar — novčanik, lisnica 
bunja — pseća kućica 
burag — želudac 
buzalica — glib, blato, kal 


C 


cimermon — tesar 
cirkuluš — četvrt 


4 


C 


čačak — smrznuto, izrovano 
blato 

čast — svadba 

čekljikat — golicati 

čerez — zbog 

čikesanja — matori momak 

čilaš — konj bijele dlake 

čipat — štipati 

čivinjak — svrdlo 

čutka — ostatak okrunjenog 
klipa kukuruza 

čvrljav — nikakav 


4 


C 


ćelepuš — glava 
ćušit — ošamariti 


d 


dekat — upravljati konjima, 

voziti seljačka kola 

dekunga — zaklon, skrovište 

dešputanje — nadmudrivanje, 
zagonetanje 

disnotor — svinjokolj, kolinje 

divenica — kobasica 

dlićkav — rijedak, poput 
zgnječene prezrele kajsije 

do — dol, vlažna nizina 

dotužit — dosaditi 

dragost — radost 

du — duh, utvara 

dučit (se) — baviti se 

dud — vrst listopadnog drveta 
slatkastog bobičavog ploda. 
Njime se najčešće hrane 
svinje, a jedu ga i ljudi. 
Također, od duda, ,,bilog“ ili 
»crnog“, spravlja se i rakija. 
Nekoć se lišće ovoga drveta 
koristilo za gajenje svilene 
bube. 

dunja — pokrivač ispunjen 
debelim slojem perja 

dunjica — pokrivač za 
novorođenče 

duvar — zid 

dvorit — služiti 


dz 


dzikat — skakati 


dž 


džomba — zemljana izbočina 


đ 


didija — ,,delija“, hrabar i jak 
momak 


e 


espap — roba 


I 


falinga — nedostatak, mana 

familijaška — djevojka iz 
imućne obitelji 

farka — rep 

fela — vrst 

fićok — čokanj, bočica za rakiju 
kruškastog oblika 

fiškal — odvjetnik 

fraćka — praćka 

frtalj — četvrtina 

furtom — stalno 


9 


Gabrić ćuprija — nekoć mostić 
u Subotici preko kojega je 
mladoženja prenosio mladu 
»da bi mu bila vina“ 

galeba — kravlja ili konjska 
balega 

gazdaluk — imutak 

glabat — glodati 

gnjizdit (se) — namještati se, 
vrpoljiti se 

god — blagdan 

gomboc — knedla, obično 


punjena pekmezom i posuta 
krušnim mrvicama 
(..prezlom“) 
graja — vika, larma 
gravorast — sivkast, prošaran 
nijansama crne i bijele boje 
grde — neodređeno živo biće 
grša — grlo, guša 
gujca — stražnjica, zadnjica 
gustirat — 1. razmišljati; 
2. kušati što; 3. mjerkati 
gvozden put — pruga 


h 

hajčar — gonič 

hamade — skoro 

harambaša — voda razbojnika 

haramija — razbojnik 

hartoknit (se) — pomjeriti se, 
maći se 

hasna — korist 

hosu lepeš — špricer, gemišt od 
tri decilitra 

hrmbat — mučiti se, dugo i 
teško raditi 

hrnjat — raditi, mučiti se 

huncut — mangup 


id — bijes 

iskliktit — 1. pobjeći; 2. izaći 

istrćit (se) — 1. isturiti 
stražnjicu; 2. stati ispred 
nekoga ili nečega, smetati 

izbekarit (se) — isprsiti se 

izdovoljit — zadovoljiti, ugoditi 

izmetnit (se) — biti poput 


nekoga 

izokat (se) — umoriti se, iscrpsti 
se 

izružit — izgrditi 


J 
jaram — teret 
jesapit — misliti 
jetrova — supruga muževljeva 
brata 


k 


kadarka — vrst grožđa i naziv 
vina 

kajase — povodci za upravljanje 
konjima, od kože ili debele 
šparge 

kalvarija — ograđeni prostor s 
četrnaest spomenika sa 
slikama Križnog puta, 
posjećuje se uoči i na sam 
dan Uskrsa 

kamiš — drvena cijev za lulu 

karmić — trap u koji se preko 
zime ostavljao krumpir, 
peršin, mrkva i drugo povrće 

karuce — vrst svečanih seljačkih 
kola 

karvanj — mnoštvo, mnogo 

kaštel — dvor(ac), zamak 

kaštigovat — kažnjavati 

katana — 1. vojnik; 2. dječji 
zalogaj 

katlanka — izidano ognjište 

keceljac — dio ženske odjeće 

kesat (pej.) — trčati za nekim, 
slijediti nekoga 


kirdžijaš — prijevoznik 
seljačkim kolima 

kisel(i)na — kiselo mlijeko 

klapit — sanjati 

klije — izdanci (izraz se obično 
rabi za stari krumpir koji 
tijekom zime pusti izdanke, 
»proklija“) 

kliknit — ,,šmugnuti“, pobjeći 

klupa — povezana kukuruzovina 
na njivi, sadjevena u kupolik 
oblik 

kljukat — silom gutati (izraz se 
obično rabi za ,,kljukanje“ 
gusaka) 

kobeljat (se) — teško se izvlačiti 
iz nečega 

kociljat (se) — klizati se 

kofa (pej.) — preprodavačica 

komara — odaja za ostavljanje 
svakojakih stvari 

komorat — drug, prijatelj 

konten — spreman 

koprna — koprena, kopriva 

kopun — uškopljeni pijetao ili 

puran 

koraće — naprava za pilenje 
drva, ukrštenih nogu preko 
kojih je stavljen ojačani 
drveni ili metalni dio 

korizma — period od 40 dana 
uskrsnog posta 

koter(i)ca — korpa, košara 

košar — korpa od pruća 

košara — staja, štala 

krajcara — sitan austrougarski 
novac 

kravalj — gužva 

kresnit — opsovati 

krpo (pej.) — siromah 

krunica — vrst duge, pokorne 

molitve 

krupara — 1. stroj za krunjenje 
kukuruza; 2. naziv obrtničke 
radnje 

kućarica — domaćica, kućanica 

kulecat (pej.) — pratiti nekoga u 
stopu 

kunina — vlat na vrhu trstike 

kuražan — hrabar 

kurjak — vuk 

kurtalisat (se) — otarasiti se, 
otresti se 


l 


lancoška — djevojka iz obitelji 
čiji roditelji imaju mnogo 
zemlje 

landra — 1. očna mrena; 2. opna 
jajeta 

ledina — polje, površina pod 
travom na salašu 

lemozija — 1. prilog koji 
vjernici daju u crkvi u 
vrijeme služenja mise; 
2. štap na čijem se kraju 
nalazi vrećica od somota 
zagasito crvene ili bordo 
boje 

lepur — leptir 

leventa — nekoć ,,predvojnička“ 
(period kada su mladići, 
stasali za vojake, odlazili na 
kratkotrajnu obuku) 

livča — spona između osovine 
kotača i stranice seljačkih 
kola 

loćkavo — mokro, blatno 

lotre — 1. stranice na seljačkim 
kolima; 2. ljestve 


m 


ma — mah, tren 
madžarac — vrst vola 
majka — baka 


Majšanska kapija — nekoć kraj 


Subotice na putu za 
mađarski grad Kiskunmajsu 

majur — imanje bogatuna, 
udaljeno od naseobina sa 
stambenim i ekonomskim 
zgradama 

marva — rogata stoka, blago 

marvašit (se) — lumpovati, 
razmetati se 

mašak — paperje 

maškarat (se) — podjetinjiti, 
Činiti od sebe osobu 
nepriličnu svojim godinama 

Mater(i)ce — blagdan majki, 
desetak dana uoči Božića 

mengula — nevolja, zlo 

meter — metrička centa, 100 
kilograma 

mijana — birtija 

mikast — onaj koji se pravi 
naivnim, ludim 

mišalj — razmišljanje 

miškulancija — smicalica 

mogućan — imućan, dobro 
stojeći 

mrkosit (se) — mrgoditi se, 
praviti grimase 

mrndđat — gundati, govoriti 
nerazgovjetno, mrmljati 


n 


nA — uzmi 


nabokat (se) — puno nečega 
popiti ili pojesti 

nacunjat — osjetiti, namirisati, 
naći 

na dušak — naiskap, na ,,eks“ 

nadit (ime) — dati ime, 
imenovati 

naslam — šupa prekrivena 
slamom 

navrkat — namamiti, izvarati 

nazlabat — dosađivati 


nj 


njokalica — nos 


o 


obara — 1. kuhane iznutrice 
prigodom kolinja; 
2. masnoća koja staje iza 
kuhanih krvavica, 
»čvarklina“ (švargle) 

oblegirat — obećavati 

obor — svinjac 

odvit — odgovor 

otsele — od sada 

okoprcan — vješt, spretan 

oljoljat (se) — opiti se 

opaklija — ogrtač, obično od 
ovčije kože 


p 


palčinjak — plod rogoza 

paor — zemljoradnik 

papula — gusto kuhani grah 
parnjak — 1. vršnjak; 2. kolega 

u poslu 

partaja — 1. družina; 2. partija, 
stranka 

pašanac — šurjak 

patikar — ljekarnik 

peca — pijaca 

per(i)na — posteljina od perja 

persona — naočita osoba 

pičinjak — straćara, neugledna 
građevina 

piljak — šiljati kamenčić (djeca 
ga koriste za praćku) 

pivčit (se) — praviti se važan 

plajbas — olovka 

plebanija — župni ured 

plećkat — ogovarati 

plenit — udariti, ošamariti 

počelo — početak 

počerupat (se) — posvađati se, 
nerijetko i potući se 

poćulit (se) — povući se, ,,uvući 
uši“ 

podatan — darežljiv, koji je 
»lake ruke“ 

podbit (se) — nateći (kopito 
kada spadne potkova; noga 
uslijed duga hoda) 

pođani — uzvanici na svadbi s 
muške strane, dolaze u 
ponoć djevojačkoj strani 

pokerepit (se) — posvađati se 

poklade — period od Tri kralja 
do Pepelnice, Čiste srijede 

poklem — stoga, zato, zbog, 
budući 

pokrovac — pokrivač, deka, 
ćebe 

poradivat — raditi 

porcija — porez, pristojba 

posprndivat (se) — rugati se, 
odnositi se zajedljivo 

posrtan — spreman 

potpačivat — podupirati 

prekat — čačkati, petljati oko 
nečega 

prćija (pej.) — imutak koji 
ostaje u naslijeđe 

prdačno (ime) — nadimak 

pregača — dio ženske svečane 
nošnje protkane pamukom 

premaš — primaš 

pretelj — sudionik u svadbi s 
djevojačke ili momačke 
strane 

pridnjak — onaj koji vodi, koji 
je naprijed 

pridrt (se) — prejesti se 

prikošedivat (se) — praviti 
tjelesne kolutove 

prištunit — prignječiti, 
pritisnuti, prikliještiti 

pročelje — čelno mjesto za 
stolom 

pročka — prigovor, zamjerka 

prokator — odvjetnik 

proštenje — župno slavlje 
prigodom određenog 
blagdana 

provala — nezasit, onaj koji 
može mnogo pojesti 

proždrt — v. provala 

pućak — puran 

pudar — čuvar vinograda 

purgeljmajstor — gradonačelnik 


r 


rabadžinca — vrijedna radnica 

rad (nekoga, nečega) — po, 
zbog 

radaš — ostatak 


rano — dušo 

ranjenik — tovljenik 

raspečit — raširiti 

raščenit (se) — pasti nogu 
raširenih na obje strane 

rašeto — sito 

razgalit — srediti 

rednja — bolest, nevolja 

reduša — žena koja po 
određenom vremenskom 
redu u kući vodi 
domaćinstvo 

regula — pravilo 

riđo — konj crvenkaste dlake 

ris — žetva 

rknjača — kralježnica 

roljka — velika naprava koja je 
služila kao priprava glačanju 

ruda — drvena duga oblica na 
sredini seljačkih kola, 
vezana u središtu prednjih 
kotača, služi za upravljanje 

rukovetat — vezati snopove žita 


S 


sakrištija — crkvena prostorija u 
kojoj se nalaze stvari 
neophodne za misu 

Sarač — izrađivač konjske 
opreme 

sičenice — 1. stranice (seljačkih 
kola ili kreveta, primjerice); 
2. sječivo 

skontračit (se) — udružiti se, 
uortačiti se 

skorena — naborana 

skorup — vrhnje 

skrkljušit — pritisnuti 

skrndavit (se) — pasti 


skrućit — skratiti 

skurlat (se) — propasti, 
sunovratiti sse 

sleptat — 1. nagovoriti; 
2. obuzeti 

smit — nečist u žitu nastala 
uslijed bolesti biljke 

smutipuk — 1. davao, vrag; 
2. prevarant, lažac 

smutljiv — sumnjiv (sumnjiva 
zdravlja, suhonjav, nikakav) 

spaija — vlastelin, gazda 

sprendat (se) — stupiti u 
nedopušteni spolni odnos 

sramota — ženski spolni organ 

srepit (se) — spariti se, ,,spanđati 
se“ 

staćala — ,,čuvar“ nevjeste 

stiva (lula) — vrst minerala od 
kojega se izrađuju lule 

stvorit (se) — odjednom se naći 
negdje 

subaša — čuvar polja 

suvaja — mlin na konjsku vuču 

svitovat (se) — davati savjet, 
savjetovati se 

svrgodište — Silvestrovo, Stara 
godina, posljednji dan 
godine 

svršelo — svršetak, konac, kraj 

svršen (čovik) — odrastao 


n4 
S 
šantav — hrom 
šarage — stražnji dio seljačkih 
kola 
šarka — okov za koji su 
pričvršćena vrata ili prozor 
šavolj — drvena kaca, obično za 


kiseli kupus 

šepica — kapa 

šiljerac — vrst crvenog vina 

šinter — živoder 

škatulja — kutija 

škramica — mrvica 

šnjotat — 1. razmišljati, 
premišljati se; 2. njuškati, 
tražiti 

šogor — šurjak 

šprljekat — mucati 

štit — čitati 

štrapljast — nezgrapan 

štrkalj — jurnjava, trka 

šuster — obućar, cipelar, 
postolar 

švigarica — djevojčurak 


t 


tabanat — pješačiti 

takim — odmah, smjesta 

tal — nasljedstvo 

tarmat — trošiti nešto (đon 
cipela, primjerice) 

teć — stjecati 

tevljat (se) — jesti halapljivo 

tezmat (se) — 1. mučiti se; 
2. tegliti 

tisnit — napasti 

tolmačit — tumačiti, prevoditi 

traburan — snen, dremljiv 

trljat (se) — hrvati se 

trvač — samouki liječnik, vidar, 
ranar 

trvat — trajati 

tucak — kuhano jaje (uskrsno) 

tuknit — vonjati, zaudarati 

tur — stražnjica, zadnjica, guza 


u 


ucat — skitati, lutati 

ućvala — licemjer, pokvarenjak 

udesit (se) — lijepo se obući, 
dotjerati se 

ufriško — ubrzo 

uputit (se) — 1. objasniti; 
2. naučiti posao 

umetnit (se) — biti poput 
nekoga 

upuvat (se) — pustiti vjetar, 
usmrdjeti se 

ureć — baciti urok, začarati 

usićit (se) — dugo biti na 
jednom mjestu 

uskočkinja — djevojka koja se 
udala bez znanja ili pristanka 
roditelja 

ušikat (se) 1. dočepati se; 
2. opiti se 

uševeljat (se) — ući teturajući 

uštrkljivanje — natjecanje 

ušvrćkat (se) — uzvrtjeti se 

utvora — utvara, duh 

uvertat (se) — uputiti se 

uz(g)ljanca — jastuk 

užegurit (se) — uplašiti se 

užna — ručak, objed 


v 


vandrovka — skitnja, lutanje, 
tumaranje 

vandizat (se) — hvalisati se 

varmeđa — županija 

versat — recitirati, 
,deklemovati“ 

viragast — vol velikih, 


»razgranatih“ rogova 
volarica — staja za goveda 
vračka — vradžbina 
vrljika — drvena motka preko 

kojih se stavljaju dimljeni 

suhomesnati proizvodi 
vršaj — vršidba, kosidba 
vrtljiga — prevrtljivac, lažac 
vrula — frula 
vućit (se) — ritnuti se 
vundarat — vući sa sobom 


Z 


zablenit (se) — zagledati se 
zadivena — zadjevena 
zaintačit — neprestano govoriti 
isto, stalno isto tražiti 
zakratito — zabranjeno 


zamira — 1. zamjerka, prigovor; 


2. uvrjeda 

zamličit — ,,prevući preko 
očiju“, ne vidjeti dobro, 
vidjeti suprotno 

zapatit — dobiti zemlju ili kuću 
tešku za održavanje 

zaprznit — posvađati se 


zapustarit (se) — zapustiti se, 
zanemariti se 

zaušljavit — biti ušljiv 

Zauva — muževljeva sestra, 
zaova 

zavest — započeti; 2. upisati 

zažagrit — zacrvenjeti, 
zakrvaviti (oči) 

zbrčkat (se) — skupiti se 

zdorit — uhvatiti na djelu, 
vidjeti 

Zzjalit — gledati bez veze, 
»hvatati zjale“ 


nA 


Z 


žagat — 1. podbadati nekoga; 
2. gurkati 

žagre — konjske jasle 

žbućnit — proliti, ne gledajući 
kamo 

žerav — konj sive dlake 

žignit — podbosti 

žmare — čvarci 

žužat (se) — ljuljati se 

žvavoljit — dosadno pričati 

O sakupljačkom djelu Balinta Vujkova 


Golem posao na sakupljanju hrvatskog narodnog proznog blaga 
obavio je Balint Vujkov, subotički književnik i publicist. Tom ple- 
menitom pozivu posvetio se još kao gimanazijalac 1931. kada je, u 
njemu najbližim dijelovima grada i predgrađa (Keru i Bajnatu), počeo 
sakupljati, a potom obrađivati i komentirati narodnu pripovijetku; pr- 
vo kod svojih najrođenijih — Bunjevaca — da bi kasnije, godinama i 
desetljećima postupno proširivao svoja traganja na usmeno prozno 
kazivanje hrvatskog življa u Bačkoj, Banatu, Srijemu, Lici, na 
Kosovu, a u posljednjoj fazi u Mađarskoj, Austriji i (tadašnjoj) 
Čehoslovačkoj. 

Išao je stopu po stopu, tragom rasijanja našeg puka koji je prije 
tri i pol stoljeća i više sa svog rodnog krša krenuo u svijet kako bi za- 
snovao sebi novi dom, novi zavičaj. 

Za pedeset i sedam godina sakupio je i obradio preko tisuću i pol 
hrvatskih narodnih pripovjedaka, među njima je najviše bunjevačkih. 
Sve te priče dale bi se, po onoj stručnoj podjeli razvrstati na dvije 
temeljne grupe: fantastične i zbiljske, ili još dalje: bajke, zbiljske, 
šaljive, varaljke i lažavke, basne, priče o životinjama, legende, aneg- 
dote, te druge umotvore. 

Budući da je do svog posljednjeg daha radio!, ostavio nam je u 
naslijeđe još oko 200 — 250 pripovjedaka do sada neobjavljenih u 
knjigama. Manji dio zaostavštine Balinta Vujkova unijet je u godina- 
ma neposredno nakon njegove smrti u knjigu Zlatni prag?, a nekoliko 
pripovjedaka u časopisu Rukovet3 i neke listove. 

Prilikom formiranja subotičkog dvotjednika Žigi, uredništvo se 
opredijelilo da će iz broja u broj tiskati po jednu ili dvije hrvatske 
(bunjevačke) narodne pripovijetke iz zaostavštine Balinta Vujkova, 
poglavito one kraće, prilagodljive formatu i obimu novina. Tako je u 
dosadašnjih 90 brojeva Žiga objavljeno stotinjak zbiljskih, šaljivih 
itd. priča od kojih smo sačinili izbor koji je pred nama. 

Prema kazivanju samog sakupljača i obrađivača, ove pripovijetke 
su većinom prenošene među seoskom i gradskom sirotinjom; odraz 
su njenih pogleda, htijenja i snova, svojina siromašnih nadničara, 
slugu, čobana, svinjara, poljara gonjenih elementarnim porivima, 
težnjom za boljim životom. Društveni, ali i porodični motivi temeljne 
su značajke tih priča. Bori h 


izrabljivanju i licemjerju, gušanje s vlastitom bijedom i nepravdom 
rodila je teme koje iz oporbenjaštva prelaze u smijeh, iz smijeha u 
pomirenje, u gnijev, potom u razrješenje da završe smirenim prima- 
njem sudbine u neuništivom, životnim patnjama prekaljenom opti- 
mizmu. 

Jezik ovih priča je, kako kaže Petar Šarčević, jezgrovit, slikovit, 
a njegova sočnost vuče korijene iz najljepšeg jezičnog blaga 
hrvatskog naroda. To je čar tihe, smirene, otegnute, šuštave — kao 
dovikivanje preko kukuruza ili usred zrelog žita — melodične 
rečenice, krcate mnoštvom izvornih riječi izraslih iz zavičajnog tla, 
neiscrpne riznice materinskog jezika gdje svaka riječ otkriva jedan ci- 
jeli svijet. 

Po mišljenju kritičara, osnov pretežnog dijela ovih pripovjedaka 
je tkivo nenadmašne ljepote; briljantno su komponirane, pregledne 
su, jasne i date s punim osjećajem za mjeru; radnja je spretno vođena, 
iskazana čudesno lakom naracijom, sažetim opisima, majstorskim di- 
jalogom koji je izvorište vrcavog humora, obrta, doskočica i iskonske 
mudrosti jednostavnog čovjeka. 

Na kraju jedna pripomena: ispod svake pripovijesti Balint Vujkov 
naznačio je i njen izvor, ime i prezime pripovjedača, mjesto njego- 
vog rođenja ili saopćavanje, ponekad zanimanje, te čak i starosnu 
dob. Stoga svaka pojedina priča, kao i cijelo djelo, ima također filo- 
loško, etnografsko, sociološko i antropološko značenje i posebnu na- 
cionalnu vrijednost. Stoga je njegova zasluga velika, jer sigurno je 
uspio spasiti za hrvatsku književnost i filologiju prave bisere koji bi 
se zametnuli u vjetrometini vremena. 


Lazar MERKOVIĆ 


1 Dva-tri dana pred smrt još je sređivao rukopise za najnoviju 
zbirku, te je u jednu potpuno novu teku unio, odnosno obradio i 
prepisao iz bilježaka jednu kraću pripovijetku dužine 1,5 stranice. 

? Balint Vujkov: Z/atni prag, hrvatske i srpske narodne pripovi- 
jetke iz Mađarske, Demokratski savez Južnih Slavena u Mađarskoj, 
1990, str. 363. 

3 Rukovet, časopis za književnost, umjetnost i društvena pitanja, 
Subotica, pokrenut 1955., izlazi i danas. 

4 Žig, subotički dvotjednik, 1. broj tiskan 16. srpnja 1994., izlazi 
i danas. 


Životopis Balinta Vujkova 


Balint Vujkov (Subotica, 26. svibnja 1912. — 23. travnja 1987.), 
pisac, pravnik, jedna od najsvestranijih, najmarkantnijih i najplodni- 
Jih ličnosti u književnosti vojvođanskih Hrvata. Diplomirao je na 
Pravnom fakultetu u Subotici 1936. Za života je bio odvjetnički 
pravnik, za rata uhićenik, bio u kažnjeničkoj četi na prinudnom radu, 
zatočenik njemačkog koncentracijskoga logora, po ratu urednik, a po- 
tom glavni urednik subotičkog tjednika Hrvatska riječ, neumorni kul- 
tumni djelatnik, zamjenik narodnog zastupnika, utjecajni 
intelektualac, zreli umjetnik, stvaralac širokog dijapazona čiji se dar 
utjelovljuje u tisućama stranica objavljenih tekstova u više desetaka 
knjiga, antologija te drugih publikacija. Utemeljivač je i prvi šef 
Službe pravne pomoći pri Skupštini općine, kasnije zamjenik pred- 
sjednika Okružnog suda u Subotici. Po stavu i svjesnom opredjelje- 
nju uvijek u oporbi. 

Rano, od gimnazijskih dana opredijelio se za književnost. Saku- 
pljao je, obrađivao i komentirao narodne pripovijetke, a usput pisao 
pjesme sa socijalnim motivima, novele i pripovijesti snažnog zama- 
ha, lirske intonacije, ali realističnog prosedea. Napisao je i roman Ha- 
Jka po zatvorenom krugu (1946.) koji je zbog političke neupućenosti 
zabranjen, a također i dvije knjige sa obilježjem fantastike Cviće 1 ka- 
men (1938.)i Bajka o mravljem caru (1953.). Autor je zbirke pripov- 
jedaka Prašina po dugama (1972.) 

Kao publicist u člancima, prikazima, osobito u polemikama bio 
je oštar, nepomirljiv borac za istinu, za novo. U prvoj polovici 1953. 
bio je odstranjen iz javnog i kulturnog života, a 1972. skoro desetl- 
jeće i pol nije mu dopušteno da išta tiska. 

duzeće ,,Bratstvo-jedinstvo“, Novi Sad, 1953, str. 466. 

Hrvatske narodne pripovijetke — bunjevačke, Izdanje ,,Sloga“, 

Hrvatske narodne pripovijetke iz Vojvodine, ,,Zenit“, Subotica, 
1960, str. 139. 

Do neba drvo, hrvatske narodne pripovijetke iz Vojvodine, ,,Os- 
vit“ — izdavačko odeljenje časopisa ,,Rukovet“, 1963, str. 380. 

jedničko izdanje ,,Foruma“ iz Novog Sada, ,,Koce Racina“ iz Skop- 
lja, ,Mladinske knjige“ iz Ljubljane, ,,Naše djece“ iz Zagreba i 
»Savremene škole“ iz Beograda, 1964. (knjiga tiskana na hrvatskom, 
srpskom, makedonskom, slovenskom i mađarskom jeziku). 

Tica žeravica, , Osvit“, Subotica, 1964, str. 249. 

Iskre, ,,Rukovet, 1970, str. 32. 

Cvjetovi mećave, hrvatske narodne pripovijetke iz Mađarske, 
Rumunjske, Austrije i Čehoslovačke, ,,Matica hrvatska“, Zagreb, str. 
536. 

Jabuka s dukatima, narodne pripovijetke, ,,Osvit“, NIP ,,Subo- 
tičke novine“, 1986, str. 232. 

Az aranyhaju testvćrek — bunyev4c nćpmesćk (Dica zlatne kose) 
u prijevodu devetorice istaknutih mađarski pisaca. ,,Forum“ Novi 
Sad, 1988, str. 167. 

Mrsne pripovitke, ,Osvit“, NIP ,,Subotičke novine“, 1990, str. 
118. 


BALINT VUJKOV JE SAČINIO I DVIJE ANTOLOGIJE: 


Hrvaške pravljice, ,,Mladinska knjiga“, Ljubljana, 1960, str. 285. 
Hrvaške narodne pripovedke, ,,Mladinska knjiga“, Ljubljana, 
1981, str. 266. (Ova knjiga tiskana je u 12.000 primjeraka.) 


O lektorskom postupku i ,Rječniku“ u 


»Pripovitkama“ 


Suradnici, sljedbenici i štovatelji Balinta Vujkova, kako u posveti 
piše, ovom su knjigom bogatiji za još jedan sraz s jezičnom poviješću. 
Jezikoslovci, poglavito dijalektolozi, kao uži i stručniji dio, dobili su 
njome, pak, i jednu novinu u vidu jezičnih, tj. ortografskih postupa- 
ka kakvih do sada u djelima Balinta Vujkova nije bilo. Ova tvrdnja, 
kažimo odmah, sama po sebi lišena je vrijednosnih značajki i iznese- 
na je jedino na temelju činjenica. Znači, ona tek pojavom »Pripovi- 
daka“ može postati predmetom diskusije. 

Preciznije, riječ je o izostavljanju, tj. ranijoj uporabi apostrofa u 
»pripovitkama“ Balinta Vujkova kao sastavnom dijelu dijalektološke 
građe određenog jezika. Tako su ovoga puta, ranije uobičajeni, apos- 
trofi izostavljeni u svim pozicijama gdje se određeni glas (u tekstu 
grafem) gubi, tj. dobiva svoj konačan oblik u mlađem ikavskom di- 
jalektu, kojemu pripada govor bačkih bunjevačkih Hrvata. Zacijelo 
će zbog toga određeni pojmovi ili rečenični dijelovi biti neuobičajeni, 
pa čak i na prvi pogled teže razumljivi. No, kada bismo se držali rani- 
jeg pravila svakako je taj broj neznatan u odnosu na isti efekt koji bi 
dosljedna uporaba apostrofa kod čitatelja postigla. Konkretno, ovaj je 
pravopisni znak izostavljen i u primjerima futura (,,sa će“, od: ,,sad 
će“), ali i kod pomoćnih glagola (,,bi“, od: ,,bih“), glagoskog pridje- 
va radnog za treće lice jednine muškoga roda (,,išo“, od: ,,išao“), in- 
finitiva (,pitat“, od: ,pitati“), priloga za vrijeme (,oma“, od: 
»odmah“), imenica (,,ča“, od: ,čiča“)... primjerice. S apostrofima, to 
bi izgledalo ovako: sa' će, bi', iš'o, pitat', o'ma', č'a, pomnoženo s 
onolikim brojem riječi koliko primjera u knjizi ima. Pored vizual- 
no-semantičkog efekta, razlog za izostavljanje ovoga pravopisnoga 
znaka leži i u pitanju njegova podvođenja pod književni standard. Jer, 
nije li dosljednost da se zabilježi ,izgubljeni“ glas zapravo 
obezličavanje, čak i nepriznavanje vlastitih kvaliteta dijalekta? No, to 
je tema koja izlazi izvan okvira ovoga teksta. 

Čitatelj će vjerojatno zamijetiti i dvojnost identičnih pojmova 
prisutnih u ,,Pripovitkama“. Međutim, ta je činjenica poznata ne samo 
u stručnim krugovima nego i kod puka. Nije neobično da se kod pri- 
padnika istoga dijalekta pojavljuju različni oblici za jedan pojam. Do- 

